Koimalaa - ކާވެނީގެފަހުން ޑޭޓަކަށް ގޮސްފިންތަ؟ (2)\nކާވެނީގެފަހުން ޑޭޓަކަށް ގޮސްފިންތަ؟ (2)\nދެޖިންސު އެކަހެރިނުވާން އިސްލާމްދީނުގައި ވަރަށްބޮޑަށް ބާރުއަޅުއްވާފައި ވާއިރުވެސް، އަންހެން ކުދިންނާއި ފިރިހެން ކުދިން އެއްކޮށް ޑޭޓް ކޮށްހަދަނީ ކާވެނިކުރާނެ ރަނގަޅު ކުއްޖަކު ހޯދުމުގެ ނަމުގައެވެ. ކާވެންޏަކާއި ހަމައަށް ދެވެންދެން ޖީބުހުސްވަންދެން ކާންދީ ހަދައެވެ.\nއަދި އެވަރުން ނުވެގެން ދަރަންޏަށް ނަގައިގެންވެސް، ބާރތުޑޭ ޑިނާރ އާއި އެނިވާރސަރީ ޑޭޓް ކޮށްނުލައިފިނަމަ، ކަމަކުނުދެއެވެ. ތިމާ އެމީހަކާއެކު ޢުމުރު ދުވަހު އުޅެން ހޯދާ އަނބިމީހާ ކާވެނީގެކުރިން ތިތައްޔާރު ކުރަނީ ޙަޤީޤަތެއްނެތް އިސްރާފުތަކަކަށް ރުހޭ މީހެއްގެގޮތުގައި ވުމަށްތޯއެވެ؟ އަދި ތިބާ އޭނާއަށް ތިދައްކަނީ ޙަޤީޤަތެއްނެތް މުއްސަނދި ކަމެކެވެ. މިފަދަ ޚިޔާލީ ކޯރެއްގައި އޮޔާދެމެމުންގޮސް ކާވެންޏެއްގެ އައްސޭރިއަށް އާދެވެނީ މަދު ބަޔަކަށެވެ. އެމީހުން ކައިވެނީގެ ފަހުންވެސް ޑޭޓް ކުރާބަޔަކަށް ނުވެއްޖެނަމަ ވާނީ ކިހިނެއްބާއެވެ؟\nކާވެނީގެފަހުން ޑޭޓް ކުރާނަމަ އެދެވޭ ނަތީޖާއެއް ނުނިކުންނާނެކަން އެންމެންވެސް ދަނެއެވެ. ނިކުންނާނީ ނޭދެވޭ ނަތީޖާ އެއްކަން ކޮންމެ މީހަކުވެސް ޤަބޫލުކުރާނެވެ. އެހެނަސް އެއީ އެންމެ ޙާލަތެއް ފިޔަވައެވެ. އެއީ ތިބާ، ތިބާގެ އަނބިމީހާއާއިއެކު ޑޭޓް ކުރުމެވެ. ދެމަފިރިން ޑޭޓްކުރާނަމަ ނިކުންނާނީ އެދެވޭ ރަނގަޅު ނަތީޖާއެކެވެ. މާބޮޑަށްވެސް ހިތްގައިމު އުފާވެރި ޙާލަތެކެވެ. ޑޭޓްކުރުމުގެ ހުރިހާ މަޖަލަކާއި ފޯރިއެއް ނިމޭ ހިސާބަކީ ކާވެނި ކަމުގައި ހަދާކަށް ނުވާނެއެވެ.\nގޭގައި ގިނަވަގުތު އުޅޭ މީހަކީ އަނބިމީހާއެވެ. ފިރިމީހާ އުޅެނީ އަނބިމީހާއާއި ދަރިންގެ ޙައްޤުގައި މަސައްކަތްކުރާށެވެ. ގޭތެރޭގެ ޚަރަދު ބަރަދު ހަމަޖައްސާނެ ގޮތްތަށް ހޯދުމުގައި ގެއިން ބޭރުގައެވެ. އޭނާގެ ދަރިން ބެލުމުގައި އަވަދިނެތި ދުވާލުގެ ވަގުތަށް އެއްކޮށްކަހަލަ ގޮތަކަށް އަނބިމީހާ ހޭދަކޮށްލަނީ 10 ފޫޓު 12 ފޫޓު ކޮޓަރިއެއްގެ ތެރޭގައެވެ. ތެދެކެވެ. ދެމީހުންވެސް ބުރައެވެ. އެހެނަސް ތަފާތު ކަމެއް އެބަހުއްޓެވެ. މާޙައުލު ބަދަލުވުމެވެ. ކޮންމެ ދުވަހަކު ފިރިމީހާގެ މާޙައުލު ދެތިން ފަހަރު ބަދަލުވާއިރު އަނބިމީހާ އިންނަނީ އެއްމާޙައުލެއްގެ ތެރޭގައި ހަފްތާ ގުނާލަ ގުނާލައެވެ. ދަރިން ތިބިނަމަ އެއްކަމެއް ތަކުރާރު ކޮށްލަ ކޮށްލާ ހަމަ އެމާހައުލުގައި މަސްދުވަސް އިންނަންޖެހޭ ފަހަރުވެސް އާދެއެވެ. އެއީ އޭނާގެ މުޅި ދުނިޔެއެވެ.\nމިގޮތަށް ކަންތައްވާނަމަ ދެމަފިރިންގެ ދެމެދުން ނުފެށި ނުދާނެ ގިނަމައްސަލަތަކެއް ފެންމަތިވަމުން އަންނަތަން ފެންނާނެއެވެ. އެއީ އެއްވެސް މީހަކު ބޭނުންވާނެ ގޮތެއްނޫނެވެ. އެޙާލަތު ބަދަލު ކުރުމަށްޓަކައި ދޭތެރެ ދޭތެރެއިން މާޙައުލު ބަދަލު ކޮށްލަން ވާނެއެވެ. އެކަމަށްޓަކައި އެންމެ ރަނގަޅު އެއްފަރުވާއަކީ ދެމަފިރިން އެކުގައި ޑޭޓްކޮށްލުމެވެ. ގޭތެރޭގެ މާޙައުލު ދޫކޮށް ބޭރު ކޮންމެވެސް ތަނަކަށް ކެއުމަކަށް ގޮސްލުން އެއީ ވަރަށް ރަނގަޅުކަމެކެވެ. ދެމަފިރިންގެ ހިތުގައި އިންތިޒާރީއެއްގެ ޖޯޝް އުފައްދާނެކަމެކެވެ. ލޯބީގެ ޙާޤީޤީ ފޮނިކަމަކީ އިންތިޒާރެވެ. ގޭގައި އިންނަ އަނބިމީހާ އޭނާގެ ފިރިމީހާދެކެ މާބޮޑަށް ލޯބިވާ އެއްސަބަބަކީ އޭނާއަށް ކުރެވޭ އިންތިޒާރެވެ. އިންތިޒާރެއްގައި އިންނަމީހާއަބަދުވެސް އެދޭނީ އޭގެފޮނި ކަން ލިބުމަށެވެ. އެކަންއޭނާއަށް ހާޞިލް ކޮށްދޭންވާނެއެވެ.


Thibaa ehme is kameh dhey kameh kamugai aakhirai hadhaasheve ތިބާ އެންމެ އިސްކަންދޭކަމަކީ އާޚިރަތްކަމުގައި ހަދާށެވެ. – Ilm Thibaa ehme is kameh dhey kameh kamugai aakhirai hadhaasheve\nދުނިޔެއަށްވުރެ އާޚިރަތް އިސްކުރާ މުއުމިނަކާމެދު ދަންނައެވެ. އޭނާގެ ވެރިއިލާހު އޭނާއަށްޓަކައި މިންވަރު ކުރައްވާފައިވާ ކަންކަމުގެ އަލީގައި، އޭނާގެ ޙަޔާތް ފަސޭހަވެގެންދެއެވެ. ﷲ ތަޢާލާ ވާޙީކުރެއްވިއެވެ.\n﴿وَابْتَغِ فِيمَا آتَاكَ اللَّهُ الدَّارَ الْآخِرَةَ وَلَا تَنْسَ نَصِيبَكَ مِنَ الدُّنْيَا وَأَحْسِنْ كَمَا أَحْسَنَ اللَّهُ إِلَيْكَ﴾ [القصص: 77]\nމާނައީ: ‘އަދި ތިބާއަށް ﷲ ދެއްވި ތަކެތިން (ހެޔޮގޮތުގައި ހޭދަކުރުމުން) އާޚިރަތުގެ ގޮވައްޗަށް އެދޭށެވެ! (އެބަހީ: އާޚިރަތުގެ ދިންނެވުމާއި، ރަޙްމަތާއި، ޘަވާބަށް އެދޭށެވެ!) އަދި ދުނިޔެއިން ތިބާޔަށް ލިބެންވީބައި ހަނދާން ނައްތައިނުލާށެވެ! އަދި ﷲ ތިބާޔަށް އިޙްސާންތެރިވެވޮޑިގަތް ފަދައިން، ތިބާވެސް އިޙްސާންތެރިވާށެވެ!’\nފަހެ، އޭރުން އޭނާގެ ޙަޔާތަކީ އާޚިރަތަށްޓަކައި ގޮވާންކުރާ ދަނޑަކަށް ހަދާނެއެވެ. އަދި އޭގެ މައްޗަށް ދުނިޔެ އިސްނުކުރާނެއެވެ. އަދި އޭގެ މައްޗަށް ޝަހުވަތާއި ހަވާނަފްސުވެސް އިސްނުކުރާނެއެވެ. އެއީ ﷲ ތަޢާލާގެ ވަޙީ ބަސްފުޅަށް އިޖާބަދިނުމުގެ ގޮތުންނެވެ.\n﴿قُلْ مَتَاعُ الدُّنْيَا قَلِيلٌ وَالْآخِرَةُ خَيْرٌ لِمَنِ اتَّقَى وَلَا تُظْلَمُونَ فَتِيلًا﴾ [النساء: 77]\nމާނައީ: “ދުނިޔޭގެ އުފަލަކީ ކުޑަވަގުތުކޮޅެއްގެ ކަމެކެވެ. އަދި ތަޤުވާވެރިވި މީހަކަށް އާޚިރަތް ހެޔޮކަން ބޮޑެވެ. އަދި ތިޔަބައިމީހުންނަށް ކިތަންމެ ކުޑަމިންވަރަކުންވެސް ބޭއިންސާފެއް ނުކުރައްވާހުށްޓެވެ.”\n﴿وَإِنْ كُلُّ ذَلِكَ لَمَّا مَتَاعُ الْحَيَاةِ الدُّنْيَا وَالْآخِرَةُ عِنْدَ رَبِّكَ لِلْمُتَّقِينَ﴾ [الزخرف: 35]\nމާނައީ: “އެހުރިހާ ތަކެއްޗަކީ، ދުނިޔޭގެ ދިރިއުޅުމުގެ ވަގުތީ އަރާމެއްކަމުގައިނޫނީ ނުވެތެވެ. އަދި ކަލޭގެފާނުގެ ވެރިރައްބުގެ ޙަޟްރަތުގައި ތަޤުވާވެރިންނަށް އާޚިރަތުގެ ނިޢުމަތް ހުށްޓެވެ.”\n* އޭ މުސްލިމުންނޭވެ. ފަހެ، މިދުނިޔެވީ ޙަޔާތް ތިބާ ހެއްލުންތެރިކުރިޔަ ނުދޭށެވެ. އަދި ޣާފިލުކަމާއި ޝަހުވަތާ އަދި ހަވާނަފްސާމެދު ރައްކާތެރިވާށެވެ. ﷲ جلَّ وعلا ވަޙީކުރެއްވިއެވެ.\n﴿يَا أَيُّهَا النَّاسُ إِنَّ وَعْدَ اللَّهِ حَقٌّ فَلَا تَغُرَّنَّكُمُ الْحَيَاةُ الدُّنْيَا وَلَا يَغُرَّنَّكُمْ بِاللَّهِ الْغَرُورُ﴾ [فاطر: 5]\nމާނައީ: “އޭ މީސްތަކުންނޭވެ! ހަމަކަށަވަރުން، ﷲ ގެ ވަޢުދުފުޅަކީ ޙައްޤު ތެދެވެ. ފަހެ، ދުނިޔޭގެ ދިރިއުޅުން ތިޔަބައިމީހުން ހެއްލުންތެރިކުރިޔަ ނުދޭހުށިކަމެވެ! އަދި ﷲ އާމެދު ޝައިޠާނާ ތިޔަބައިމީހުން ހެއްލުންތެރިކުރިޔަ ނުދޭހުށިކަމެވެ!”\n﴿وَمَا الْحَيَاةُ الدُّنْيَا إِلَّا مَتَاعُ الْغُرُورِ﴾ [آل عمران: 185]\nމާނައީ: “ކެހިވެރިކަމުގެ ވަގުތީ އުފަލެއް ދޭ އެއްޗެއްކަމުގައި މެނުވީ، ދުނިޔޭގެ ދިރިއުޅުން ނުވެއެވެ.”\n﴿الْمَالُ وَالْبَنُونَ زِينَةُ الْحَيَاةِ الدُّنْيَا وَالْبَاقِيَاتُ الصَّالِحَاتُ خَيْرٌ عِنْدَ رَبِّكَ ثَوَابًا وَخَيْرٌ أَمَلًا﴾ [الكهف: 46]\nމާނައީ: “މުދަލާއި ދަރިންނަކީ ދުނިޔޭގެ ދިރިއުޅުމުގެ ޒީނަތްތެރިކަމެވެ. އަދި ދެމިހުންނަނިވި ޞާލިޙު ޢަމަލުތައް، ކަލޭގެފާނުގެ ވެރިރައްބުގެ ޙަޟްރަތުގައި ޘަވާބުގެގޮތުން މާހެޔޮކަން ބޮޑެވެ. އަދި އެދޭ އެދުމެއްގެ ގޮތުން މާހެޔޮކަން ބޮޑުމެއެވެ.”


Match Preview: England - Colombia - Vaguthu\nމެޗު ޕްރިވިއު: އިންގްލެންޑް – ކޮލަމްބިއާ\nވޯލްޑް ކަޕްގެ ނޮކްއައުޓް މެޗަކަށް އިންގްލެންޑް އަނެއްކާ ވެސް ނުކުންނައިރު، ފަހުގެ ތާރީހު އޮތީ އެ ޓީމާ އެއްކޮޅަކަށް ނޫނެވެ. އިޓަލީގައި 1990 ވަނަ އަހަރު އޮތް ވޯލްޑް ކަޕަށް ފަހު، އިންގްލެންޑް ވޯލްޑް ކަޕްގެ ނޮކްއައުޓް ސްޓޭޖުގައި މޮޅުވެފައިވަނީ އެންމެ ދެ މެޗުންނެވެ.\nގުރޫޕް ސްޓޭޖުގައި ކުޅުނު ފުރަތަމަ ދެ މެޗުން މޮޅުވެ ދެވަނަ ބުރު ކަށަވަރުވުމުން، ގުރޫޕްގެ ފަހު މެޗުގައި ބެލްޖިއަމްއާ ދެކޮޅަށް އިންގްލެންޑް އިން ވަނީ ބޮޑެތި ބަދަލުތަކެއް ގެނެސްފަ އެވެ. އެހެންކަމުން، މިރޭ ކޮލަމްބިއާއާ ދެކޮޅަށް ކުޅޭ މެޗަކީ އިންގްލެންޑްގެ ޒުވާން ޓީމުން މި ވޯލްޑް ކަޕްގައި މިހާތަނަށް ކުރިމަތިލާ އެންމެ ވަރުގަދަ އިމްތިހާނެވެ.\nއިންގްލެންޑްގެ ކޯޗު ގެރެތު ސައުތުގޭޓް ބުނީ މި މުބާރާތުގައި އިންގްލެންޑްގެ ޒުވާން ކުޅުންތެރިންގެ ހުނަރު ފެނިއްޖެ ކަމަށާއި އެ ކުޅުންތެރިންނާމެދު ފުރިހަމަ އިތުބާރު އެބައޮތް ކަމަށެވެ.\nމި މެޗަށް ނުކުންނައިރު، އިންގްލެންޑްގެ ޓީމުގައި އިންޖަރީގެ މައްސަލައެއް ނެތެވެ. ގުރޫޕްގެ ފަހު މެޗުގައި ރެސްޓް ދިން ކުޅުންތެރިންނަށް މިރޭގެ މެޗުގައި އަލުން ފުރަތަމަ 11 އިން ޖާގަ ލިބޭނެ ކަމަށް ބެލެވެ އެވެ. އިންގްލެންޑްގެ ޑެލީ އަލީ މުޅިން ފިޓުވި ނަމަވެސް، މިރޭގެ މެޗުގައި އޭނާ އަށް ފުރަތަމަ 11 އިން ޖާގަ ލިބޭނެކަމުގެ ޔަޤީންކަމެއް ނެތެވެ.\nކޮލަމްބިއާ އަށް މުބާރާތުގެ ފެށުން ރަނގަޅުނުވި ނަމަވެސް، ގުރޫޕްގައި ދެން ކުޅުނު ދެ މެޗުން އެ ޓީމު ވަނީ މޮޅުވެފަ އެވެ. ކޮލަމްބިއާ ވަނީ އެންމެ ފަހުން ކުޅުނު ވޯލްޑް ކަޕްގައި ކުއާޓާ ފައިނަލުން ޖާގަ ހޯދައިފަ އެވެ. އެ ޓީމުގެ އުންމީދަކަށް ވާނީ މި އަހަރުގެ ވޯލްޑް ކަޕްގައި ވެސް އެ ހިސާބަށް ދަތުރުުކުރުމެވެ.\nމެޗަށް ނުކުންނައިރު ކޮލަމްބިއާ އަށް އޮތް އެންމެ ބޮޑު ފިކުރަކީ ޕްލޭމޭކަރ ހަމޭސް ރޮޑްރިގޭޒްގެ ފިޓްނަސް އެވެ. ގުރޫޕް ސްޓޭޖުގައި ކުޅުނު ފަހު މެޗުގެ ފުރަތަމަ ހާފުގައި ހަމޭސް ބޭލީ އަނިޔާގެ މައްސަލައަކާ ގުޅިގެންނެވެ. މިރޭގެ މެޗުގައި ކޮލަމްބިއާގެ ފުރަތަމަ 11ގައި ކުޅޭވަރަށް އޭނާ ފިޓުވެފައިވާކަން މުޅިން ޔަޤީނެއް ނޫނެވެ.\nވޯލްޑް ކަޕްގެ ނޮކްއައުޓް ސްޓޭޖުގައި އެންމެ ފަހުން ކުޅުނު 8 މެޗުގެ ތެރެއިން އިންގްލެންްޑް މޮޅުވެފައިވަނީ ދެ މެޗުން.\nވޯލްޑް ކަޕްގައި ނޮކްއައުޓް މެޗަކުން އިންގްލެންޑް އެންމެ ފަހުން މޮޅުވީ 2002 ވަނަ އަހަރު.\nމިއީ ދެކުނު އެމެރިކާގެ ޓީމަކާ ދެކޮޅަށް ވޯލްޑް ކަޕްގައި އިންގްލެންޑް ކުޅޭ 18 ވަނަ މެޗު. އިންގްލެންޑް ވަނީ މީގެ ކުރިން ކުޅުނު މެޗުތަކުގެ ތެރެއިން 8 މެޗުން މޮޅުވެފަ.\nމިއީ ކޮލަމްބިއާ ވޯލްޑް ކަޕްގެ ނޮކްއައުޓް ސްޓޭޖުގައި ވާދަކުރާ ތިން ވަނަ ފަހަރު.\nކޮލަމްބިއާގެ ކޯޗުކަމާ ހޯސޭ ޕެކަމަން 2012 ވަނަ އަހަރު ހަވާލުވި ފަހުން، ޔޫރަޕްގެ ޓީމެއް އަތުން ކޮލަމްބިއާ ބައްޔެއްނުވޭ.\nއެންމެ ފަހުން ވޯލްޑް ކަޕްގައި ކުޅުނު 8 މެޗުގައި ވެސް ކޮލަމްބިއާ ވަނީ ލަނޑު ޖަހައިފަ. ކޮލަމްބިއާ އަށް ވޯލްޑް ކަޕް މެޗެއްގައި އެންމެ ފަހުން ލަނޑެއް ނުޖެހުނީ 1998 ވަނަ އަހަރުގެ މުބާރާތުގައި އިންގްލެންޑާ ދެކޮޅަށް ކުޅުނު މެޗުގަ.\nވޯލްޑް ކަޕްގައި މީގެ ކުރިން ކޮލަމްބިއާ އާއި އިންގްލެންޑް ކުރިމަތިލީ އެންމެ ފަހަރަކު އެވެ. ފްރާންސްގައި 1998 ވަނަ އަހަރު އޮތް ވޯލްޑް ކަޕްގައި ކޮލަމްބިއާ އަތުން އިންގްލެންޑް މޮޅުވީ 2-0 އިންނެވެ.


Sancho Libeyne Kamuge Yageenkan United Ah Ebaoih - Vaguthu\nސާންޗޯ ލިބޭނެ ކަމުގެ ޔަގީންކަން ޔުނައިޓެޑަށް އެބައޮތް\nޖަރުމަނުގެ ޑޯޓްމަންޑަށް ކުޅެމުން އަންނަ ފޯވާޑް ސާންޗޯ.\nއިންގްލެންޑުގެ މެންޗެސްޓާ ޔުނައިޓެޑުން ޖަރުމަނުގެ ބޮރޫޝިޔާ ޑޯޓްމަންޑަށް ކުޅެމުން އަންނަ ފޯވަޑް ޖޭޑަން ސާންޗޯ ހޯދުމުގެ މަސަތްކަތް ކުރަމުން އަންނަ ކަމަށް ރިޕޯޓުތައް ބުނަން ފަށައިފިއެވެ.\nއިނގިރޭސިވިލާތުގެ ނޫސްތަކުގައިވާ ގޮތުން މި އަންނަ ހޫނު މޫސުމުގެ ޓްރާންސްފާ ބާޒާރުގައި ސާންޗޯ އިންގްލަންޑަށް ގެނެވޭނެ ކަމުގެ ޔަގީންކަން ޔުނައިޓެޑަށް އެބައޮތެވެ. އިނގިރޭސިވިލާތުގެ ނޫސް މަޖައްލާއެއް ކަމަށްވާ "މިރާ" ގައި ވާ ގޮތުން 19 އަހަރުގެ ކުޅުންތެރިޔާގެ ސޮއި ހޯދަން ބޭނުންނަމަ އަންނަ ސީޒަނުގެ ޔުއެފާ ޗެމްޕިއަންސް ލީގުގެ ޖާގައެއް ހޯދުން ޔުނައިޓެޑަށް މުހިންމެވެ. ޔުނައިޓެޑް މިވަގުތު އޮތީ 45 ޕޮއިންޓާއެކު ލީގުގެ ފަސްވަނައިގައެވެ. އެޓީމާއި ހަތަރުވަނައިގައި އޮތް ޗެލްސީއާ ދެމެދު އޮތީ ތިން ޕޮއިންޓުގެ ފަރަގެކެވެ.\nލީގުގެ ގަދަ ހަތަރަކުން ޖާގަ ނުލިބިއްޖެ ހާލަތެއްގައި މިސީޒަނުގެ ޔުރޮޕާ ލީގުގެ ޗެމްޕިއަންކަން ހޯދައިގެން ވެސް ޗެމްޕިއަންސް ލީގަށް ކޮލިފައިވުމުގެ ފުރުސަތު ޔުނައިޓެޑަށް އެބައޮތެވެ. ޔުނައިޓެޑުން ވަނީ ޔުރޮޕާ ލީގުގެ ގަދަ ސޯޅައިގެ ފުރަތަމަ ލެގުގައި އޮސްޓްރިއާގެ ލަސްކްއާ ދެކޮޅަށް އެ ގައުމުގައި ކުޅެ 5-0 އިން ފުރަތަމަ ލެގު ކާމިޔާބުކޮށްފައެވެ.\nޔުނައިޓެޑް އެންމެ ފަހުން ޗެމްޕިއަންސް ލީގުގައި ކުޅެފައިވަނީ 2018-2019 ވަނަ ސީޒަނުގައެވެ. އެފަހަރު ބާސެލޯނާ އަތުން ބަލިވެ ކުއާޓާ ފައިނަލުން މުބާރާތާ އަލްވަދާއުކީ އެވެ. މި ސީޒަނުގެ ކުރީކޮޅު ނަތީޖާތައް ދަށްވެގެންދިޔަ ނަމަވެސް މިދިޔަ ޖެނުއަރީ މަހު އަލަށް ގެނައި ކުޅުންތެރިންނާއެކު ޔުނައިޓެޑު ވަނީ އަލުން އެނބުރި ހަމަ މަގަށް އެޅިފައެވެ. ބްރޫނޯ ފެންނާޑޭސް އާއި އޮޑިއޮން އިގްހާލޯ ޓީމާ ގުޅުނު ފަހުން އެ ޓީމުން ވަނީ ބަލިނުވެ މިހާތަނަށް 11 މެޗު ހަމަކޮށްފައެވެ.\nއަންނަ ސީޒަނަށް ޓީމު އިތުރަށް ވަރުގަދަ ކުރުމުގެ ގޮތުން ކޯޗު އޮލެ ގުނަ ސޯލްޝެއާ ހޯދަން ބޭނުންވާ ކުޅުންތެރިންގެ ލިސްޓުގެ އެންމެ މަތީގައި އޮތީ ސާންޗޯއެވެ. ސާންޗޯ ހޯދުމުގެ މަސަތްކަތް ޔުނައިޓެޑުގެ އިތުރުން ފްރާންސްގެ ޗެމްޕިއަން ޕެރިސް ސެއިންޓް ޖަމެއިން (ޕީއެސްޖީ) އާއި ލިވަޕޫލުން ވެސް އަންނަނީ ކުރަމުންނެވެ. މި ސީޒަނުގައި މިހާތަނަށް ލީގުގައި 14 ގޯލު ޖަހައިދީ އިތުރު 15 ގޯލު ޖެހުމުގައި އެހީތެރިވެދީފައިވާ ސާންޗޯ އަކީ މިވަގުތު ދުނިޔޭގެ ފުޓްބޯޅައިގެ އެންމެ އަގު ބޮޑު ކުޅުންތެރިންގެ ތެރޭ ހިމެނޭ ކުޅުންތެރިއެކެވެ. ރިޕޯޓުތައް ބުނާ ގޮތުން އޭނާގެ އަގު މާކެޓުގައި އުޅެނީ 130 މިލިއަން ޕައުންޑުގައެވެ.\nސާންޗޯގެ އިތުރުން އިޓަލީގެ ނަޕޯލީ އަށް ކުޅެމުން އަންނަ ސެނެގަލްގެ ޑިފެންޑަރު ކަލިދޫ ކޯލިބަލީ އަކީ ވެސް ސޯލްޝެއާގެ ލޯ އަމާޒުވެފައިވާ ކުޅުންތެރިޔެކެވެ. ނަމަވެސް މި ކުޅުންތެރިންނަކީ މިހާރުވެސް ޗެމްޕިއަންސް ލީގުގައި ކުޅެމުން އަންނަ ކުޅުންތެރިންނަށް ވާތީ އެ މުބާރާތަށް ކޮލިފައިވުމަކީ މި ސީޒަނުގައި ޔުނައިޓެޑް އެންމެ އިސްކަމެއް ދީގެން ކުރަން ޖެހިފައިވާ މަސަތްކަތެވެ.\nޕްރެމިއާ ލީގުގެ ގަދަ ހަތަރަކަށް އެރުމަށް މުޅިއަކު ހަތް ޓީމަކުން މަސަތްކަތް ކުރަމުންދާ އިރު ގަދަ ހަތަރެއްގެ ފޯރި ވެސް އޮތީ ވަރަށް ބޮޑަށް ގަދަވެފައެވެ. ނަމަވެސް ލީގު މިވަގުތު އޮތީ ހުއްޓާލާފައެވެ. ދުނިޔޭގެ އެކިކަންކޮޅުތަކުގައި ހަލުވިކަމާއެކު ފެތުރެމުންދާ ކޮރޯނާވައިރަހާ ގުޅިގެން ލީގުގެ ކުޅުން އޭޕްރިލް4ވަނަ ދުވަހުގެ ނިޔަލަށް މެދުކަނޑާލަން އިނގިރޭސި އެފްއޭ އިން ނިންމީ އިއްޔެއެވެ. މި ނިންމުން މިއައީ އާސެނަލްގެ ކޯޗު މިކެލް އާޓެޓާ އާއި ޗެލްސީގެ ވިންގާ ކަލުމް ހުޑްސަން-އޮޑޯއީ، ވައިރަހަށް ޕޮޒިޓިވްވުމާ ގުޅިގެންނެވެ. ވައިރަހާ ގުޅިގެން ޕްރިމިއާ ލީގުގެ ދަށުން އޮންނަ އިނގިރޭސި ތިން ޑިވިޝަނާއި ވިމެންސް ސުޕަ ލީގު ކުޅުން ވެސް ވަނީ މެދުކަނޑާލައިފައެވެ.


Adhurey anekkaa ves fuluhunge belumuge dhashah | Mihaaru\nއަދުރޭ އާއި ޝުޖާއު އަނެއްކާވެސް ފުލުހުންގެ ބެލުމުގެ ދަށަށް\nއިދިކޮޅުން މިއަދު ބޭއްވި އެއްވުމުގެ ތެރެއިން އަބްދުއްރަހީމް ފުލުހުންގެ ބެލުމުގެ ދަަށަށް ގެންދަނީ. --ފޮޓޯ/ޕީޕީއެމް\n27 ޖެނުއަރީ 2021 - 15:37\nކޮވިޑް-19 ގެ ވެކްސިންގެ ރައްކާތެރިކަން ކަށަވަރުކޮށްދޭންޖެހޭ ކަމަށް ބުނެ ޕީޕީއެމް/ޕީއެންސީ އިން ހެލްތު މިނިސްޓަރު އަހްމަދު ނަސީމާ ބައްދަލުކުރަން ދިއުމުން އެކަން ނުވެ ދަރުބާރުގެ ދޮށަށް އެއްވެ އަޑުއުފުލަމުން ދަނިކޮށް ޕީއެންސީގެ ރައީސް އަބްދުއްރަހީމް އަބްދުﷲ އާއި ޕީއެންސީގެ ނައިބު ރައީސް އިބްރާހިމް ޝުޖާއު އަނެއްކާވެސް ފުލުހުންގެ ބެލުމުގެ ދަށަށް ގެންގޮސްފި އެވެ.\nއިންތިހާބު އަވަސްކުރުމަށް ގޮވާލައި އިދިކޮޅު އިއްތިހާދުން މިދިޔަ ހޯމަ ދުވަހު ކުރި މުޒާހަރާއާ އިން ވެސް އަދުރޭ އާއި ޝުޖާއު ވަނީ ފުލުހުންގެ ބެލުމުގެ ދަށަށް ގެންގޮސްފަ އެވެ. އަދުރޭ އާއި ޝުޖާއުގެ އިތުރުން ވެސް ޕާޓީގެ އިތުރު ބަޔަކު ފުލުހުންގެ ބެލުމުގެ ދަށަށް އެ ދުވަހު ގެންދިޔަ އެވެ. އެއިން އެއްވެސް މީހަކު ހައްޔަރަށް ނުގެންގޮސް ފަހުން ވަނީ ދޫކޮށްލައިފަ އެވެ.\nއިދިކޮޅު ފަރާތްތަކުން މިއަދު ގޮވާލީ އިންޑިއާ އިން ރާއްޖެއަށް ހަދިޔާކުރި ކޮވިޑް ވެކްސިން ކަމަށްވާ ކޮވިޝީލްޑަކީ ރައްކާތެރި އެއްޗެއް ކަމުގެ ޔަގީންކަން ދިނުމަށެވެ. ބައެއް ގައުމުތަކުގައި މިހާރުވެސް އެ ގައުމުތަކުގެ އަމިއްލަ ހުއްދައިގެ ދަށުން ދޭން ފަށާފައިވާ މި ވެކްސިނާ ބެހޭ މައުލޫމާތު އޮކްސްފޯޑް-އެސްޓްރާޒެނެކާ ކުންފުން މިހާރު ވަނީ ޑަބްލިޔުއެޗްއޯ އަށް ހުށަހަޅައިފަ އެވެ. ޑަބްލިޔުއެޗްއޯ އިން ބުނެފައިވަނީ ވެކްސިނާ ބެހޭ ގޮތުން ނިންމަންޖެހޭ ކަންކަން އަންނަ މަހު މެދަކާ ހިސާބުގައި ނުވަތަ އޭގެ ކުރިން ނިންމާނެ ކަމަށެވެ.\nއެޗްޕީއޭ އިން ބުނެފައިވަނީ ރާއްޖޭގައި ވެކްސިން ދޭނީ އޭގެ ރައްކާތެރިކަން ކަށަވަރުކޮށްފައި ކަމަށެވެ. އެހެންވެ އޭގެ ކުރިން މިހާރު އަންނަނީ ވެކްސިނަށް މީހުން ރަޖިސްޓްރީކުރުމާއި ވެކްސިން ދިނުމުގެ އިންތިޒާމްތައް ހަމަޖައްސަމުންނެވެ.\nޕީޕީއެމް ޕީޕީއެމް/ޕީއެންސީ އިއްތިހާދު\n20 ކޮމެންޓް, 24 ރިއެކްޝަންސް\nއަދުރޭ ރިޔާސީތޓިކެޓު ހޯދަންދޯ ތިދޮންކުރަނި ޔާމީނު މިނިވަނެއްވސް ނޫކުރާނި.\nކޯއްޗެއް ކަށަވަރު ނުވެގެން ތިއުޅެނީ ނުޖަހާނަމޭ ކިޔާފަގޮސް ގޭގަހުރެބަ ނުދާނަންބަލައެއް.\nމަހުލޫފެކޭ މީބައެކޭ އެއްގޮތެއްނު.\nއަދުރޭ ރައީސް ކަމަށް ކޮލިފަިއިވީ.\nއަދުރޭ ގަދަކުރަނި. އޭރުން ފާޓީ މީހުން ބުނާނެ އަދުރޭ ވަރަށް ގަޓް އެބަހުށްޓޭ ރިޔާސީ ޓިކެޓް ދޭށޭ\nއަދުރޭ މިދުވަސްވަރު ތިޔަފަދަ ކަންތައް ނުކުރުމަށް ވަރަށް އިހްތިރާމާ އެކު ދަންނަވަން\nކިހިނެއްތޯ މި ވަރުން ސީދާހަރަކާތް ހިންގާނީ؟ މުގުރުން ޖެހީކީ ނޫން. ޕެޕާރ ސްޕްރޭ ކޮޅެއް ގައިގަ ޖެހުނީކީ ނޫން. އެންމެ ދުވަހަކު ސީދާހަރަކާތަށް ނުކުތީތީ އަދުރޭ ދުނިޔޭގަ ހުރިކަން. ގޭގަވެސް ދަތް އުނގުޅާނީ ބުރުހަކުން. ފެން ހިއްކާނީ ތުވާލިން. އެމްޑީޕީ މެންބަރުންގެ ހުރި ހިތްވަރު ނުހުންނާނެ\nއޮޕަރޭޝަން ކާޔާބުވާނެ ކަމުގެ 0 ނުދެވޭނެ އެކަމަކު ވަރަށްބޮޑު ޔަގީން ކަން އޮވެގެން ގިނަ އޮޕަރޭޝަން ތައް ކުރަނީ . ހޭނައްތަނީވެސް ހޭއަރާނެ ކަކުގެ ޔަގީންކަން އޮތީމަ\n24 ގަޑިއިރު ވާން ކާރިވީމަ ނޫނީ ދޫނުކުރާތި، އޭރުން ސީދާ ހަރަކާތުގެ ފޮނި މީރުކަން އިހުސާސުވާނީ.\nވަރުގަދަ ކަމެކޭދޯ މިއީ! ވެކްސިން ގެނެސް ފޮރުވާފައި ބެހެއްޓީމާ ވާ ކަމެއް އޮވޭތޯ؟ އަމިއްލައަށް އެދިގެން ޖަހަން ބޭނުން މީހުންނަށް ފުރުސަތު ހުޅުވާލާ. ލަންކާގައި ހުކުރު ދުވަހު މި ވެކްސިން ޖަހަން އެފަށަނީ. އިންޑިއާގައި އެތައް މިލިއަން ބަޔަކަށް ޖަހައިފި. މިތާ ހަމަ އަދިވެސް ތިބެންވީ؟\nމިހާރުވެސް އެ ގޮވަނީ ރައްކާތެރިކަން ކަށަވަރުކޮށްދޭށޯ؟ ޑަބްލިޔޫ އެޗް އޯ އަށްވެސް ކަށަވަރު ނުވެގެން އެ އުޅެނީ. ދެން މިރާއްޖެއަށް ކުރެވޭތަ؟ އަދުރެމެޓިކްސްއަށް އެކަނި ތިމަންވަނީ.


SunOnline: Virus Rehab ah vanun, Hairaan kamaai ethah suvaaleh!\nވައިރަސް ރިހެބަށް ވަނުން، ހައިރާންކަމާއި އެތައް ސުވާލެއް!\nމުއާވިޔަތު އަންވަރު 16 May 2020, 11:46\nހިންމަފުށީގައި ހުންނަ ޑްރަގް ރިހެބިލިޓޭޝަން ސެންޓަރަށް ނައިބު ރައީސް މީގެ ކުރިން ކުރެއްވި ޒިޔާރަތެއްގެ ތެރެއިން އެތަނުގައި ފަރުވާ ހޯދާ ކުދިންނާ ބައްދަލުކޮށްލައްވަނީ -- ފޮޓޯ/ ރައީސް އޮފީސް\nރަށުން ބޭރުން މީހަކު ނުވަންނަތާ މަހަކަށް ވުރެން ގިނަ ދުވަސްވެފައިިވާ ކ. ހިންމަފުށީ ޑްރަގް ޓްރީޓްމަންޓް އެންޑް ރިހެބިލިޓޭޝަން ސެންޓަރުން ތިން މީހަކު ނުރައްކާތެރި ކޮވިޑް-19 އަށް ޕޮޒިޓިވް ވެފައިވާ ކަން ހާމަކުރުމުން އެތައް ސުވާލުތަކެއް ވަނީ އުފެދިފަ އެވެ.\nހެލްތް ޕްރޮޓެކްސަން އެޖެންސީ (އެޗްޕީއޭ) އިން އާންމު ނުކުރި ނަމަވެސް ހިންމަފުށީ ރިހެބުން ތިން މީހަކަށް ކޮވިޑް-19 ޖެހިފައިވާ ކަން އެ ތަނުންނާއި އެ ރަށު ކައުންސިލުން އިއްޔެ ޔަގީންކޮށްދިނެވެ. އެ އިދާރާތަކަށް އެކަން އެންގީ އެޗްޕީއޭ އިންނެވެ.\nއެއާއި އެކު ރިހެބްގައި ހަރަކާތްތެރިވާ މީހުންނާއި އެ ރަށުގެ ރައްޔިތުން ވެސް ތިބީ ބޮޑު ޝޮކެއްގަ އެވެ. ސަބަބަކީ މާލެ އިން ކޮވިޑް-19ގެ ޕޭޝެންޓެއް ފެނުމާއި އެކު މުޅި ރާއްޖެ ލޮކްޑައުންއަކަށް ގެނެސްފައި އޮތް އިރު އެ ރަށަށް ވެސް އިތުރު ބަޔަކު އައިސްފައި ނުވާތީ އެވެ.\nހިންމަފުށީ ޑްރަގް ރިހިބިލިޓޭޝަން ސެންޓަރަށް ނައިބު ރައީސް ކުރެއްވި ޒިޔާރަތެއްގެ ތެރެއިން -- ފޮޓޯ/ ރައީސް އޮފީސް\nރިހެބުން ވާހަކަ ދެއްކި އޮފިޝަލަކު ނަން ނުޖެހުމަށް ޝަރުތު ކޮށް ވިދާޅުވީ، އެތަނުގެ މުވައްޒަފުންނާއި އެކު 35 މީހެއްގެ ސާމްޕަލް ނެގި ކަމަށާއި އޭގެ ތެރެއިން ތިން މީހަކު ޕޮޒިޓިވްވެފައިވާ ކަމަށް އެޗްޕީއޭ އިން އަންގާފައިވާ ކަމަށެވެ. އެ ތިން މީހުންނަކީ ވެސް އެތަނުގައި ފަރުވާ ހޯދާ ފަރާތްތަކެވެ. އޭގެ ތެރޭގައި ހިމެނެނީ ދެ ފިރިހެނުންނާއި އެއް އަންހެނެކެވެ. ވައިރަސް ޖެހުނު ތިން މީހުންނާއި އެ ތަނުގައި ޖުމްލަ އުޅޭ 129 މީހުންގެ ތެރެއިން އެކަކުގެ ފުށުން ވެސް ކޮވިޑް-19އަށް ޝައްކު ކުރެވޭ އެއްވެސް އަލާމާތެއް މި ފަހުން ފެނިފައި ނުވާކަން އޮފިޝަލު ފާހަގަ ކުރެއްވި އެވެ.\nކ.ހިންމަފުށި: އެ ރަށުގައި ހުންނަ ޑްރަގް ރިހެބިލިޓޭޝަން ސެންޓަރުން ތިން މީހަކު ކޮވިޑް-19 އަށް ޕޮޒިޓިވްވުމުން ގިނަ ސުވާލުތަކެއް ވަނީ އުފެދިފައި --ސަން ފައިލް ފޮޓޯ/ އަހްމަދު ހަސަން\nއެ ތަނުން ފަރުވާ ހޯދާ މީހުންނަކީ، މީގެ ކުރިން ކޮމިއުނިޓީ މަސައްކަތް ފަދަ ކަންކަމަށް އެތަނުން ބޭރަށް ރަށު ތެރެއަށް ގޮސްއުޅޭ ބައެކެވެ. ނަމަވެސް މާލޭގައި ކޮމިއުނިޓީ ސްޕްރެޑް ފެށި ރަށްތައް ވެސް ލޮކްޑައުން ކުރި ފަހުން އެއްވެސް މީހަކު އެތަނުން ބޭރަށް ގޮސްފައި ނުވާކަން އޮފިޝަލް ފާހަގަކުރެއްވި އެވެ. އަދި ރަށުން ބޭރުން އެތަނަށް ގެނެސްފައި ވަނީ ހަމަ އެކަނި ފަރުވާއަށް ބޭނުންވާ ބޭސް ކަމަށް ވެސް އޭނާ ވިދާޅުވި އެވެ.\n"ހަމަ އެއްގޮތަކަށް ވެސް ބުނަން ކީއްކުރަން ހީކޮށްލާފައި ބުނާކަށް ވެސް ނޭނގެ މިތަނުން ބަޔަކު ޕޮޒިޓިވް ވާންވީ ސަބަބެއް. ވަރަށް ބޮޑަށް ހައިރާން ވެފައި މި ތިބެނީ،" ރިހެބުން ވާހަކަ ދެއްކި އޮފިޝަލު ވިދާޅުވި އެވެ.\nއެތަނުގެ ފަރުވާއަށް އެންމެ ފަހުން މީހަކު އައިސްފައިވަނީ މާލެ ލޮކްޑައުން ކުރުމުގެ ދެ ދުވަސް ކުރިން ކަން އޭނާ ފަހަގަ ކުރެއްވި އެވެ. އެއީ މިދިޔަ މަހުގެ 13 ވަނަ ދުވަހެވެ. އޭގެ ފަހުން ވެސް މިހާރު މި ވަނީ މަހަކަށް ވުރެން ގިނަ ދުވަސް ވެފަ އެވެ.\nކ. ހިންމަފުށީގައި ހުންނަ ޑްރަގް ރިހިބިލިޓޭޝަން -- ފޮޓޯ/ ރައީސް އޮފީސް\nއެކަމަކު ލޮކްޑައުން ކުރިފަހުން އާއިލާ މީހަކު މަރުވުމުން އެތަނުގައި ފަރުވާހޯދަމުން ދިޔަ މީހަކު މާލެ ގެނައިކަން އޭނާ ފާހަގަކުރެއްވި އެވެ. ނަމަވެސް އެމީހާ ވެސް އަނބުރާ ހިއްމަފުއްޓަށް ގެނެސްފައި ނުވާ ކަމަށް އޮފިޝަލް ވިދާޅުވި އެވެ.\nޖަލު ތަކާއި ހިލާފަށް ރިހެބުގައިި ތިބޭ ފަރާތްތަކަށް ހުންނާނީ އެތަނުގެ ތެރެއަށް ދޫކޮށްލާފަ އެވެ. އެހެން ކަމުން ކޮޓެރިއެއްގައި ވެސް ގިނަ މީހުން އެކުގައި ތިބެ އެވެ. އަދި ކޮންމެ ދުވަހަކު ވެސް އެކަކު އަނެކަކާ ކައިރިން ބައްދަލުވެ އެވެ.\nހިއްމަފުށީ ކައުންސިލްގެ ރައީސް ޝާން އިބްރާހިމް "ސަން" އަށް ވިދާޅުވީ، ރިހެބުން ތިން މީހަކު ޕޮޒިޓިވްވެފައިވާ ކަން އެޗްޕީއޭ އިން އެންގުމުން ރަށް މޮނިޓަރިންގެ ހާލަތަށް ގެނެސް ރައްޔިތުން ގޭގައި ތިބުމަށް އަންގާފައިވާނެ ކަމަށެވެ. އަދި އެކަމާއި ގުޅިގެން އަޅަންޖެހޭ ފިޔަވަޅުތައް އަޅަމުން އަންނަ ކަން ވެސް ފާހަގަކުރެއްވި އެވެ.\n"ރައްޔިތުން ތިބީ ޕެނިކެއްގައި އެކަކަށް ވެސް ބުނަން ނޭންގެ ވައިރަސް އައި ގޮތެއް،" ޝާން ވިދާޅުވި އެވެ.\nކޮވިޑް-19 މީހަކަށް ޖެހެނީ އެ ބަލި ޖެހިފައިވާ މީހެއް، ކެއްސާ ކިނބިހި އަޅާ އިރު އެ ނިކުންނަ ތިކިތައް ކައިރީގައި ހުރި މީހެއްގެ އަނގައަށް، ނޭފަތަށް ނުވަތަ ލޮލަށް ދިއުމުންނެވެ. އަދި ކޮވިޑް-19ގެ ވައިރަސް ހުރި ތަނެއްގައި އަތްލުމަށްފަހު އަތް ނުދޮވެ މޫނުގައި އަތްލުމުގެ ސަބަބުން ވެސް އެ ބަލި އެހެން މީހަކަށް ޖެހެ އެވެ.\nއެ ވައިރަސް ޕްލާސްޓިކް ނުވަތަ ދަގަނޑުގައި ދެ ދުވަސް އަދި ލަކުޑި ފިލާގައި އެއް ދުވަސްވަރު ހުންނަ ކަމަށް ޑަބްލިއުއެޗްއޯއިން ވަނީ ބުނެފަ އެވެ.\nދިރާސާތަކުން ދައްކާ ގޮތުން ހަށިގަނޑަށް ވައިރަސް ވަންނަތާ 10 ދުވަސްތެރޭ ނުވަތަ ތިން ހަފްތާއަށް ވެސް އެ ވައިރަސް ނުފިލާ ހުރެ އެވެ.\nކ. ހިންމަފުށި --\nކަން އެހެން ހުރިއިރު ފުލް ލޮކްޑައުނެއްގައި އޮތް ހިންމަފުށީގެ ހާއްސަ ރައްކާތެރިކަމެއްގައި ހުރި ރިހެބިލިޓޭޝަން ސެންޓަރަކުން އެ ވައިރަސް ފެނުމުން އެ ރަށުގައި ތިބި މީހުންގެ އިތުރުން ވެސް ގިނަ ދިވަހިންނަށް މި ވަނީ ހައިރާންކަމެއް ލިބިފަ އެވެ.\nދެން އޮތީ އެ ނަތީޖާ އަކީ، ނުބައިކޮށް ދެއްކި ނަތީޖާއެއް ނުވަތަ ފޯލްސް ޕޮޒިޓިވްއަކަށް ވުމެވެ. އެކަން ކަށަވަރުވެގެންދާނީ ދެވަނަ ސާމްޕަލް ނަގައި ޓެސްޓް ހެދުމުންނެވެ. އެ މަސައްކަތް ދަނީ މިހާރު ކުރިއަށެވެ.\nޑްރަގާ އެކު 65 އަހަރުގެ މީހަކު ހައްޔަރުކޮށްފި\nހިންމަފުށީ ރިހެބް ކޭސްއަކީ މާލެ ކޭސްއެއްގެ ކޮންޓެކްޓެއް\nވައިރަސް ރިހެބަށް، ހައިރާންކަމާއި އެތައް ސުވާލެއް!


China ge mudhalun Tax bondu kurumakee kurevunu moya kameh: Trump\nއެމެރިކާގެ ރައީސް ޑޮނަލްޑް ޓްރަމްޕު ޖީ-7 ސަމިޓުގައި- ޗައިނާގެ މުދަލުން ޓެކްސް އިތުރު ކުރެވުނީތީ ހިތާމަކުރާ ކަމަށް ވިދާޅުވި-\nއެމެރިކާއާ ޗައިނާގެ މެދުގައި ދިމާވެފައިވާ ވިޔަފާރީގެ މައްސަލަތައް ހައްލު ނުވެގެން އުޅެނިކޮށް، ޗައިނާގެ މުދަލުން ނަގާ ޓެކްސް އެމެރިކާގެ ރައީސް ޑޮނަލްޑް ޓްރަމްޕު އިތުރު ކުރުމަށް ނިންމުމުން، މިހާރު އެކަމާ ހިތާމަކުރާ ކަމަށް ޓްރަމްޕު ވިދާޅުވެއްޖެ އެވެ.\nޖީ-7 ސަމިޓުގެ ތެރެއިން ކުރިއަށް ދިޔަ ނޫސްވެރިންގެ ބައްދަލުވުމެއްގައި ޓްރަމްޕު ވިދާޅުވީ، ދެ ވަނަ ވިސްނުމަކަށް ނުގޮސް ޗައިނާއިން އެމެރިކާއަށް އެތެރެ ކުރާ މުދަލުން ނަގާ ޓެކްސް އިތުރު ކުރުމަކީ ކުރެވުނު މޮޔަ ކަމެއް ކަމަށެވެ. އަދި އެއީ ކޮށްގެންވާނެ ކަމެއް ނޫން ކަމަށް ވެސް ޓްރަމްޕު ވަނީ ވިދާޅުވެފަ އެވެ.\nޗައިނާއިން އެތެރެކުރާ މުދަލުން ޓްރަމްޕު ވަނީ 10 ޕަސަންޓާއި 15 ޕަސަންޓުގެ ޓެކްސް އެއް ނަގަން ނިންމާފަ އެވެ. އަދި އެއަށްފަހު ވެސް ޗައިނާއެކު އެމެރިކާ ކުންފުނިތައް ވިޔަފާރި ކުރާނަމަ 25 ޕަސަންޓާއި 30 ޕަސަންޓުގެ ޓެކްސް އެއް ނަގާނެ ކަމަށް އިންޒާރު ދެއްވާފަ އެވެ.\nޓެކްސް ބޮޑު ކުރުމުން، އެކަން އެގޮތަށް ނުކުރުމަށް ޗައިނާއިން ވަނީ އެތަކެއް ފަހަރު އެމެރިކާ އަށް ގޮވާލާފަ އެވެ. ޓެކްސް ބޮޑު ކުރުމާއި ގުޅިގެން މީގެ ކުރިން ޗައިނާގެ ކޮމާސް މިނިސްޓްރީން ނެރުނު ބަޔާނެއްގައި ބުނީ، ޓްރަމްޕަށް އެމެރިކާއިން ޗައިނާއެކު ކުރާ ވިޔަފާރީގެ އަސްލު އޮޅިފައި ކަމަށް ގަބޫލު ކުރާ ކަމަށެވެ. އަދި ގޮތް ނިންމުމުގެ ކުރިން، ވިސްނަން ޖެހޭނެ ކަމަށާއި، ޓެކްސް ބޮޑު ކުރިޔަސް ގެއްލުންވާނީ އެމެރިކާގެ އިގްތިސޯދަށް ކަމަށް ޓްރަމްޕަށް އެނގިވަޑައިގަންނަވަން ޖެހޭނެ ކަމަށެވެ.\nޓްރަމްޕު ޗައިނާ މުދަލުން ނަގާ ޓެކްސް ބޮޑުކުރަން ނިންމީ، ޗައިނާގެ އިގްތިސާދު އެމެރިކާއަށް ވުރެ މައްޗަށް އަރާނެ ކަމަށް ތަފާސް ހިސާބުތަކުން ދައްކާތީ އެވެ. ކޮންމެ އަހަރަކު އެމެރިކާ ކުންފުނިތަކުން، ޗައިނާއެކު އެއް ޓްރިލިއަން ޑޮލަރުގެ ވިޔާފާރި ކުރެ އެވެ.\nފްރާންސުގައި މިހާރު ކުރިއަށްދާ ޖީ-7 ބައްދަލުވުމުގެ ތެރެއިން ޖަޕާނާއެކު ވިޔަފާރީގެ އެއްބަސްވުމެއް ގާއިމްކުރުމުގެ މަސައްކަތް ޓްރަމްޕު ދަނީ ކުރަމުންނެވެ. މި އެއްބަސްވުމުގެ ބޭނުމަކީ، އެމެރިކާއިން ޗައިނާއަށް އޮތް މާކެޓް ޖަޕާނާ ދިމާއަށް އަނބުރާލުމެވެ.


Olhigen Amihla Gayah Badi Jahaigen Kuda Kujjaku Maruvehjje - Vaguthu\nއޮޅިގެން އަމިއްލަ ގަޔަށް ބަޑި ޖަހައިގެން ކުޑަކުއްޖަކު މަރުވެއްޖެ\nކުޑަކުދިން ކުޅެން ގެންގުޅޭ އެއްްޗެއްސަަށް ވަރަށް ބޮޑަށް ސަމާލުކަން ދޭން ޖެހެއެވެ. އެ ކުދިން ކުޅެން ގެންގުޅެނީ ކޮންއެއްޗެއްކަމާއި އެ ކުދިން ކުޅުމުގެ ތެރޭގައި ދިމާވެދާނެ ނުރައްކާތެރިކަމެއް ދިމާވެދާނެ ފަދަ އެއްޗެހި ކުޅެން ދީގެން ނުވާނެއެވެ.\nމިއީވެސް ބަލާނެލެވި ކުޑަކުއްޖެގެ އަތަށް ބަޑިއެއް ދީގެން ކުޅެން އުޅުމުގެ ތެރޭގައި އާއިލާއަކަށް ލިބިގެން ދިޔަ ހިތާމަވެރި ހާދިސާއެކެވެ.\nއުމުރުން 12 އަހަރުގެ އިންޑިއާގެ މަހަރަޝްތަރާގެ އަވަށަށް ނިސްބަތްވާ ކުއްޖަކު ފިސްތޯލެއް ބޭނުންކޮށްގެން އުޅެނިކޮށް އަމިއްލަ ގަޔަށް ވަޒަން އަރައިގެން މަރުވީއެވެ. އެ ފިސްތޯލަކީ އިންޑިއާގައި ހަދާފައިވާ ފިސްތޯލެކެވެ.\nއެ ކުއްޖާގެ ބޮޑު ބޭބެ ގެންގުޅޭ އެ ފިސްތޯލު އެ ކުއްޖާ ބޭނުން ކުރީ ކުޅޭށެވެ. އެ ހާދިސާ ހިނގީ އެ ކުއްޖާ ފިސްތޯލު ނަގައިގެން އުޅުމުގެ ތެރޭގައި އަމިއްލަ އަތުން އޭނާގެ އަމިއްލަ މޭގަނޑަށް ވަޒަން އަރައިގެންނެެވެ.\nއިއްޔެގެ ވަގުތެއްގައި މި ހާދިސާ ހިނގިއިރު، އެ ކުއްޖާ މަރުވި މައްސަލާގައި އެ ކުއްޖާގެ ބޮޑު ބޭބެ މިހާރު ވަނީ ހައްޔަރުކޮށްފައެވެ.\nފުލުހުން ބުނީ، އެ މައްސަލަ ބަލަމުން އަންނަ ކަމަށާއި، އެ މީހާއަށް އެ ފިސްތޯލު ލިބުނު ގޮތް ބަލަމުން އަންނަ ކަމަށެވެ.


Misruge suez Canalah beehunu boat funkoffi\nމިސްރުގެ ސުއޭޒް ކެނަލްއަށް ބީހުނު އާގުބޯޓު ފުންކޮށްފި\nމިސްރުގެ ސުއޭޒް ކެނަލްއަށް ބީހުނު އާގުބޯޓު ފުންކޮށްފިއެވެ. މަޢުލޫމާތު ލިބޭގޮތުން މި ބޯޓު ފުންކޮށްފައިވަނީ ރާއްޖެ ގަޑިން މިއަދު ހެނދުނު 8:30 ހާއިރުއެވެ. އެއީ މިސްރު ގަޑިން ފަތިހު 5:30 ހާއިރުއެވެ. މިބޯޓް އެކެނަލްގައި ބީހިފައިވަނީ މިދިޔަ އަންގާރަ ދުވަހުއެވެ.\nމިހާރު ކުރިއަށްދަނީ ޓަގު ބޯޓުތައް ބޭނުންކޮށްގެން ބޯޓު ކެނަލްއިން ބޯޓު ނެރުމުގެ މަސައްކަތްކަމަށް ޚަބަރުތައް ބުނެއެވެ. ކެނަލް އަލުން ހުޅުވޭނެ ވަގުތެއް އަދި ނޭނގޭކަމަށް އޮފިޝަލުންނާއި ހަވާލާދީ ޚަބަރުތައް ބުނެއެވެ. މިކެނަލް ބަންދުވުމުން ކޮންމެ ދުވަހަކު 12 މިލިއަން ޑޮލަރާއި 14 މިލިއަން ޑޮލަރާއި ދެމެދުގެ އާމްދަނީއެއްގެ ގެއްލުމާއި ކުރިމަތިވެފައިވާކަމަށް މަޢޫލޫމާތު ލިބެއެވެ.\nމި އާގު ބޯޓު ބީހެން މެދުވެރިވި މައިގަނޑު ސަބަބަކީ މޫސުން ގޯސްވުންކަމަށް ބުނެވެން ނެތްކަމަށް މިހާތަނަށް ބެލި ބެލުމުން ފެންނަކަމަށް މިސްރުގެ ސުއޭޒް ކެނަލް އޮތޯރިޓީގެ ވެރިޔާ އުސާމާ ރަބީ ވަނީ ވިދާޅުވެފައެވެ. އުސާމާ ވިދާޅުވީ މި ހާދިސާ ހިނގުމަށް މެދުވެރިވުމުގައި ޓެކްނިކަލް މައްސަލަތަކެއް ނުވަތަ ހިއުމަން އެރާއެއް އުޅުމަކީ ގާތްކަމެއްކަމަށް އޭނާ ވިދާޅުވިއެވެ. އަދި މިކަމާއި ބެހޭ ތަހުޤީޤީ ރިޕޯޓު އާއްމުވުމުން ހުރިހާ ކަމެއް ސާފުވާނެކަމަށްވެސް އޭނާ ވިދާޅުވިއެވެ.


Mashroou thakah vote lumuge furusathu BML in hulhuvaalaifi | Mihaaru\nބޭންކް އޮފް މޯލްޑިވްސްގެ "އަހަރެންގެ ބޭންކް ކޮމިއުނިޓީ ޕްރޮޖެކްޓް" އާ ގުޅޭ ޕޯސްޓަރެއް. މިއަދުން ފެށިގެން އަންނަ މަހުގެ ދޭއްގެ ނިޔަލަށް ޕްރޮޕޯޒަލްތަކަށް ވޯޓު ލެވޭނެ.\nމަޝްރޫއުތަކަށް ވޯޓުލުމުގެ ފުރުސަތު ބީއެމްއެލްއިން ހުޅުވާލައިފި\n28 މާޗް 2017 - 14:165comments\nދެމެހެއްޓެނިވި މަޝްރޫއަކަށް ދެ ލައްކަ ރުފިޔާ ދޭ ޕްރޮގްރާމަށް ހޮވުނު ފަސް ޕްރޮޕޯޒަލް އަށް ވޯޓުލުމުގެ ފުރުސަތު ބޭންކް އޮފް މޯލްޑިވްސް (ބީއެމްއެލް) އިން ހުޅުވާލައިފި އެވެ.\nބީއެމްއެލްގެ ކޮމިއުނިޓީ ޕްރޮގްރާމް، "އަހަރެންގެ ބޭންކް"ގެ ދަށުން ކުރިއަށް ގެންދާ "އަހަރެންގެ ބޭންކް ކޮމިއުނިޓީ ޕްރޮޖެކްޓް" އާ ގުޅޭ ގޮތުން އެ ބޭންކްގެ ޕަބްލިކް ރިލޭޝަންސް މެނޭޖަރު މުހައްމަދު ސައީދު ވިދާޅުވި ގޮތުގައި ފަސް ޕްރޮޕޯޒަލް އަށް ވޯޓުލުމުގެ ފުރުސަތު އަންނަ މަހުގެ ދެ ވަނަ ދުވަހުގެ ނިޔަލަށް އޮންނާނެ އެވެ. މިއީ ފޭސްބުކް މެދުވެރިކޮށް ކުރިއަށް ގެންދާ ވޯޓެކެވެ.\nދެ ލައްކަ ރުފިޔާ ލިބޭނީ ފަސް ޕްރޮޕޯޒަލްގެ ތެރެއިން ފޭސްބުކްގައި އެންމެ ގިނަ ވޯޓު ލިބޭ ޕްރޮޕޯޒަލް ހުށަހެޅި ފަރާތަށް ކަމަށް ވެސް ސައީދު ވިދާޅުވި އެވެ.\n"ބޭންކުން މި ދޭ އެހީއަކީ، ޕްރޮޕޯޒަލް ހުށަހެޅި ފަރާތަށް އެ ޕްރޮޖެކްޓް ހިންގަން،" އޭނާ ވިދާޅުވި އެވެ.\n#AharengeBank Community Project\nތިމާވެށި ރައްކާތެރިކުރުމާއި ތައުލީމް އަދި ކުޅިވަރުގެ ދާއިރާ ކުރިއެރުވުމާއި އެ ނޫން ވެސް އިޖުތިމާއީ ކަންކަން ހިމެނޭ ގޮތަށް މުޖުތުމައަށް ފައިދާ ކުރާނެ ކަންތައްތަކާ ގުޅޭ ގޮތުން ހުޅުވާލި ފުރުސަތުގައި ގިނަ އަދަދެއްގެ ޕްރޮޕޯޒަލްތަކެއް ލިބުނު ކަމަށް ބީއެމްއެލް އިން ބުންޏެވެ. އެ ގޮތުން ރާއްޖޭގެ އެކި ހިސާބުތަކުގައި މަސައްކަތް ކުރާ ޖަމިއްޔަތަކާއި އަމިއްލަ ފަރުދުން ހުށަހެޅި ކަމަށް ވެސް ސައީދު ވިދާޅުވި އެވެ.\nވޯޓަށް ހުޅުވާލި ފަސް ޕްރޮޕޯޒަލްގެ ތެރޭގައި ދ. ރިނބުދޫގައި އަތްތެރި މަސައްކަތްތަކުގެ ވީޑިއޯ ހެދުމުގެ ޕްރޮޖެކްޓަކާއި ގދ. ހޯޑެއްދޫގައި އޯގަނިކް ކަލްޗަރަލް ފާމެއް ހިންގުމާ ގުޅޭ މަޝްރޫއަކާއި ތިމާވެއްޓާ ރައްޓެހި މާހައުލެއް ގާއިމުކުރުމަށް ހުޅުމާލޭގައި ބައިސްކަލް ބޭނުން ކުރެވޭނެ ޕްރޮޖެކްޓަކާއި ގދ. އަތޮޅުގެ ނުވަ ރަށެއްގައި ކޮމިއުނިޓީ ގާޑެން ތައްޔާރު ކުރުމާ ގުޅޭ މަޝްރޫއަކާއި އަތޮޅު ތެރޭގައި ދިރިއުޅޭ ކުޑަކުދިންނަށް ފޮތް ކިއުމަށް ހިތްވަރު ދިނުމުގެ ގޮތުން ސްކޫލްތަކުގައި ރީޑިން ކޯނާއެއް ގާއިމު ކުރުން ހިމެނެ އެވެ.\nމި ޕްރޮގްރާމަށް ހޮވަނީ ދިގު މުއްދަތަކަށް ފައިދާ ލިބޭނެ، ދެމެހެއްޓެނިވި މަޝްރޫއުތަކަށެވެ. ބީއެމްއެލް އިން ބުނި ގޮތުގައި ޕްރޮޕޯޒަލްތައް ދިރާސާ ކުރީ ބޭންކްގެ ސީއެސްއާރް ޓީމުންނެވެ.\n"އަހަރެންގެ ބޭންކް" ކެމްޕޭނުގައި މައިގަނޑު ގޮތެއްގައި ހިމެނެނީ ބޭންކުން ފޯރުކޮށް ދޭ އާއްމުންނާ ގުޅުންހުރި ހިދުމަތްތަކާ ބެހޭ މައުލޫމާތު ދިނުމާއި އެ ކަންކަމުން މުޖުތަމައު އަށް ކުރާ ފައިދާތައް ކިޔައިދިނުމެވެ. މިއީ ބޭންކާއި އާއްމުންނާ އޮންނަ ގުޅުން ބަދަހި ކުރަން ހިންގާ މި ކެމްޕޭނެކެވެ.\nދެލައްކަ ރުފިޔާ ދޭ ޕްރޮގްރާމަށް ހުޅުވާލައިފި


ދިއްދޫ އަދި ފުނަދޫ ގެ މީރާގެ ކަލެކްޝަން ސެންޓަރ ހުޅުވައިފިި\nހއ. ދިއްދޫ އަދި ށ. ފުނަދޫ ގެ މީރާގެ ކަލެކްޝަން ސެންޓަރު މިއަދު ހުޅުވައިފިއެވެ.\nދިއްދޫ ކަލެކްޝަން ސެންޓަރ ހުޅުވުމުގެ ގޮތުން ހެދުނު ބޭއްވި ރަސްމިއްޔާތު ޝަރަފުވެރިކޮށް ދެއްވީ ކޮމިޝަނަރ ޖެނެރަލް އޮފް ޓެކްސޭޝަން ޔަޒީދު މުޙައްމަދާއި ހއ. އަތޮޅު ކައުންސިލްގެ ނާއިބް ރައީސް ޢަލީ ޝަމީމެވެ. ހަވީރު ބޭއްވި ފުނަދޫ ކަލެކްޝަން ސެންޓަރ ހުޅުވުމުގެ ރަސްމިއްޔާތު ޝަރަފުވެރިކޮށް ދެއްވީ ކޮމިޝަނަރ ޖެނެރަލް އޮފް ޓެކްސޭޝަން ޔަޒީދު މުޙައްމަދާއި ށ. އަތޮޅު ކައުންސިލްގެ ރައީސް އަޙުމަދު ޢާރިފެވެ.\nދިއްދޫ އަދި ފުނަދޫ ކަލެކްޝަން ސެންޓަރަކީ އެ ސަރަޙައްދުގެ އަތޮޅުތަކުގެ ރައްޔިތުންނަށާއި ޓެކްސްދައްކާ ފަރާތްތަކަށް މީރާގެ ޚިދުމަތްތައް ވީހާވެސް ގާތުން ދިނުމަށް އެ އޮތޯރިޓީން ކުރަމުންދާ މަސައްކަތްތަކުގެ ތެރެއިން ކުރެވުނު މުހިއްމު މަސައްކަތެއްކަމަށާއި، މި އަހަރުގެ ތެރޭގައި އިތުރު އެހެން އަތޮޅުތަކެއްގައި ވެސް މީރާގެ ޚިދުމަތްތައް ދެވޭނެ އިންތިޒާމް ހަމަޖެއްސުމުގެ މަސައްކަތްތައް ކުރަމުން ދާކަމަށް އެ އޮތޯރިޓީން މައުލޫމާތު ދެއްވައެވެ. މީރާގެ އޮފީސްތައް 12 އަތޮޅެއްގައި ޤާއިމުކޮށް މިހާރު އަންނަނީ ޚިދުމަތް ދެމުންނެވެ.\nއަތޮޅު ތަކުގައި ހުޅުވާފައިވާ މީރާގެ އޮފީސްތަކުން، މާލޭގައި ވެސް ޓެކްސް ދައްކާ ފަރާތްތަކަށް ލިބޭ ހުރިހާ ޚިދުމަތްތަކެއް ލިބެއެވެ. އޭގެތެރޭގައި ވިޔަފާރިތައް ޓެކްސްތަކަށް ރަޖިސްޓްރީ ކުރުމާއި، ޓެކްސް ބަޔާންތައް ބަލައިގަތުމާއި، ޓެކުހާއި، މީރާއަށް ބަލައިގަންނަ އެހެނިހެން ފައިސާ ބަލައިގަތުމުގެ އިތުރުން ޓެކުހާއި ގުޅުންހުރި މަޢުލޫމާތު ބޭނުންވާ ފަރާތްތަކަށް ފޯރުކޮށްދިނުމުގެ އިންތިޒާމް ވެސް ހަމަޖެހިފައިވެއެވެ.


Amazon Order thah delivery kurumah drone beynun kuranee\nއެމަޒޯންގެ އޯޑަރުތައް ޑެލިވަރީކުރުމަށް ޑްރޯން ބޭނުން ކުރަނީ\nއެމަޒޯންގެ ޑެލިވަރީތަކަށް ޑްރޯން ބޭނުން ކުރުމުގެ ހުއްދަ ފެޑަރަލް އޭވިއޭޝަން އެޑްމިނިސްޓްރޭޝަން (އެފްއޭއޭ)އިން ދީފި އެވެ. އެފްއޭއޭއިން އެމަޒޯންގެ ޕްރައިމް އެއާރ ޑްރޯން ބޭނުން ކުރުމުގެ ހުއްދަ އެ ކުންފުންޏަށް ދީފައިވަނީ މިދިޔަ ހޮނިހިރު ދުވަހުއެވެ. އެހެން ނަމަވެސް ޑެލިވަރީތަކަށް ޑްރޯން ބޭނުން ކުރަން ފަށާނެ ސީދާ ތާރީހެއް ހާމަކޮށްފައެއް ނުވެއެވެ.\nހުއްދަ ދިނުމުގެ ކުރިން އެފްއޭއޭއިން ވަނީ އެމަޒޯންއިން ބޭނުން ކުރާ ޑްރޯންގެ ރައްކާތެރިކަމުގެ އުސޫލުތައް ބަލާފައެވެ. އެފްއޭއޭގެ ހުއްދައާއެކު މިހާރު އެމަޒޯންއަށް ޑްރޯންތައް ޓެސްޓުކުރުމުގެ ހުއްދަ ލިބިފައިވާއިރު މި ޑްރޯންތަކުގެ އެހީގައި ކުދިކުދި ޕެކޭޖުތައް އޯޑަރުކުރާ ވަގުތުން ފެށިގެން ގާތްގަނޑަކަށް 30 މިނެޓް ތެރޭގައި ޑެލިވަރީކުރެވޭނެ އެވެ.\nއެމަޒޯންއަކީ ޑްރޯން ބޭނުން ކޮށްގެން ޑެލިވަރީ ކުރުމުގެ ހުއްދަ ލިބުނު3ވަނަ ކުންފުންޏެވެ. މިހާރު އެ ހުއްދަ އޮންނަނީ އަލްފަބެޓް ވިންގް އަދި ޔޫޕީއެސް ފްލައިޓް ފޯވާރޑް މި ދެ ކުންފުނި އަތުގައެވެ.\nއެމަޒޯންގެ ނައިބު ރައީސް ޑޭވިޑް ކާރބޮން ބުނީ އެމީހުން މަގުސަދަކީ ދުނިޔޭގެ އެކި ހިސާބުތަކަށް ޑްރޯން ބޭނުންކޮށްގެން 30 މިނެޓުގެ ތެރޭގައި ޑެލިވަރީ ކުރުން ކަމަށެވެ. އަދި ކުރިއަށްއޮތް ތަނުގައި ފަހުގެ ޓެކްނޮލޮޖީ ބޭނުންކޮށްގެން ޑެލިވަރީތަކަށް އިތުރު ޑްރޯންތައް އުފެއްދުމުގެ މަސައްކަތް ކުރާނެކަމަށްވެސް ޑޭވިޑް ބުނެފައިވެއެވެ.


އައިސީސީގެ ފަނޑިޔާރުންނަށް ދަތިކުރުމުގެ ފިޔަވަޅުއަޅާނެކަމަށްބުނެ...\nއިންޓަރނޭޝަނަލް ކްރިމިނަލް ކޯޓ\nއައިސީސީގެ ފަނޑިޔާރުންނަށް ދަތިކުރުމުގެ ފިޔަވަޅުއަޅާނެކަމަށްބުނެ އެމެރިކާއިން ބިރުދައްކައިފި\nޕީއެލްއޯގެ އޮފީސް ބަންދުކުރާނެކަންވެސް ބޯލްޓަން އިއުލާނުކުރައްވާނެ\n10 ސެޕްޓެންބަރ 2018 | ހޯމަ 19:53\nރައީސް ޑޮނަލްޑް ޓްރަމްޕްގެ ގައުމީ ސަލާމަތާބޭހޭ މުޝީރު ޖޯން ބޯލްޓަން\nއެމެރިކާއިން އަފްޣާނިސްތާނުގައި ހިންގާފައިވާކަަމަށް ތުހުމަތުކުރެވޭ ހަނގުރާމައިގެ ޖަރީމާތައް ބަލަން ފަށައިފިނަަމަ އިންޓަރނޭޝަނަލް ކްރިމިނަލް ކޯޓަށް ދަތިކޮށް އެ ކޯޓުގެ ފަނޑިޔާރުންނަށް ދަތިކުރުމުގެ ފިޔަވަޅު އަޅާނެކަމުގެ އިންޒާރު އެމެރިކާއިން ދީފިއެވެ.\nހޯމަ ދުވަހު މި ނިންމުން އިއުލާނުކުރައްވާނީ ރައީސް ޑޮނަލްޑް ޓްރަމްޕްގެ ގައުމީ ސަލާމަތާބޭހޭ މުޝީރު ޖޯން ބޯލްޓަންއެވެ.\nމިއީ ވައިޓްހައުސްގެ މަގާމަކަށް ބޯލްޓަން ނުކުންނެވިފަހުން އެމަނިކުފާނު ދެއްވާ މިފަދަ ފުރަތަ ތަގުރީރެވެ.\n"އެމެރިކާގެ ރައްޔިތުންނާއި އެމެރިކާގެ ބައިވެރިން، ޣައިރުގާނޫނީ ކޯޓަކުން އަޅާ މިފަދަ ނާއިންސާފު އަދަބަކުން ސަލާމަތްކުުރުމަށް ކުރެވެންހުރި ކޮންމެ މަސައްކަތެއް އެމެރިކާއިން ކުރާނެ"ޑްރާފްޓް ކޮށްފައިވާ ތަގުރީރުގައި ވާކަމަށް ރޮއިޓަރސްއިން ބުނެއެވެ.\nއެމެރިކާގެ ހަތިޔާރު އެޅި ފައުޖުތަކާއި ސީއައިއޭގެ އޮފިޝަލުން އަފްޣާނިސްތާނުގައިތިބި ގައިދީންނަށް އަނިޔާކޮށް ހަނގުރާމައިގެ ޖަރީމާ ހިންގާފައިވާކަމަށް ބެލެވޭކަމަށް އައިސީސީން 2016 ވަނަ އަހަރުވަނީ ބުނެފައެވެ.\nހަނގުރާމައިގެ ޖަރީމާތަކާއި، އިންސާނިއްޔަތާ ދެކޮޅަށް ހިންގޭ ޖަރީމާތަކާއި، ނަސްލުު ނެތިކޮށްލުމުގެ އަމަލުތައް ބަލައި އަދަބު ކަނޑައެޅޭނެ ދާއިމީ ކޯޓެއްގެ ގޮތުގައި ދުނިޔޭގައި ފުރަތަމަ ގާއިމް ކުރެވިގެން ދިޔައީ އައިސީސީއެވެ. 2002 ވަނަ އަހަރު އުފެދުނު މިކޯޓުގެ މެމްބަރު ގައުމުތަކުގެ ގޮތުގައި 120 އަށްވުރެ ގިނަ ގައުމު އެބަތިއްބެވެ.\nދުނިޔޭގެ ބޮޑެތި ބާރުތައްކަމަށްވާ އެމެރިކާ، ރަޝިއާ އަދި ޗައިނާއިން އެ ކޯޓުގެ މެމްބަރަކަށް ނުވެއެވެ.\nއެމެރިކާގެ ވޮޝިނގްޓަންގައި ހުންނަ ޕަލަސްޓައިން ލިބަރޭޝަން އޯގަނައިޒޭޝަންގެ އޮފީސް ބަންދުކުރާނެކަންވެސް ބޯލްޓަން އިއުލާނުކުރައްވާނެކަމަށް ބެލެވެއެވެ.\nއެ އޮފީސް ބަންދުކުރަނީ އިސްރާއީލުގެ ޖަރީމާތައް އެ ކޯޓް މެދުވެރިކޮށް ތަހުގީގު ކުރުމަށް ފަލަސްތީނުން މަސައްކަތް ކުރަމުންދާތީއެވެ.


އަލީ ވަހީދު ހައްޔަރުކޮށްގެން ރާއްޖެ ގެންނަން އަމުރުކޮށްފި – Feshun.mv\nއަލީ ވަޙީދު ނޫސްވެރިންނާ ވާހަކަ ދައްކަވަނީ | ފޮޓޯ: ރައީސް އޮފީސް\n1 ޑިސެމްބަރ 2021 - 08:58\nޓްއަރިޒަމް މިނިސްޓަރުގެ މަގާމުގައި ހުންނެވިއިރު އެމިނިސްޓްރީގެ މުވައްޒަފުންތަކަކަށް ޖިންސީ ގޯނާ އާއި ޖިންސީ ފުރައްސާރަ ކުރިކަމަށް ތުހުމަތު ކުރެވި ދައުވާ ވެސް އުފުލާފައިވާ އަލީ ވަހީދު ހައްޔަރުކޮށްގެން ކޯޓަށް ހާޒިރުކުރުމަށް ފުލުހުންގެ މައްޗަށް އަމުރުކޮށްފި އެވެ.\nމިދިޔަ މަހުގެ 28 ގައި ކުރިމިނަލް ކޯޓުގައި ބޭއްވި އަޑުއެހުމުގައި، ގާޒީ ހަސަން ސައީދު ވިދާޅުވީ، އަލީ ވަހީދު ޝަރީއަތަށް އެއްބާރުލުން ނުދީ ކޯޓަށް ހާޒިރުނުވެ އުޅުމަކީ އެކަމާ މެދު ފިޔަވަޅު ނާޅާ ދޫކޮށްލެވޭނެ ކަމެއް ނޫންކަން ފާހަގަކުރާކަމަށެވެ. އަދި މިކަމަކީ މުޖުތަމައުގެ މަސްލަހަތާއި ގާނޫނީ ވެރިކަން ނެގެހެއްޓުމަށްޓަކައި އަދި ޝަރުއީ ކޯޓުތަކުގެ އިތުބާރާއި ގަދަރު ހިފެހެއްޓުމަށް ކޮންމެހެން ވެސް މުހިންމު ކަމެއް ކަމަށް ދެކޭކަމަށެވެ.\nފުލުހުން އިއްޔެ ބުނީ، އަލީ ވަހީދު ހައްޔަރުކޮށްގެން ކޯޓަށް ހާޒިރުކުރުމަށް ފުލުހުންގެ މައްޗަށް އަމުރުކޮށްފައިވާ ކަމަށެވެ. އެ އަމުރާއި ގުޅިގެން ފުލުހުން ކުރަންޖެހޭ ކަންކަން ކުރަމުން އަންނަ ކަމަށްވެސް ބުނެފައިވެއެވެ.\nއޭނާގެ ޕާސްޕޯޓް ދޫކޮށްލުމުން މައްސަލަ އިސްތިއުނާފުކުރުމަށް ހައިކޯޓަށާއި ސުޕްރީމް ކޯޓަށް ވެސް ދައުލަތުން ދިޔަ އެވެ. ނަމަވެސް، އެ ދެ ކޯޓުން ވެސް އެ މައްސަލަ ބޭރުކޮށްލީ އަލީ ވަހީދަށް ޗިޓް ރައްދުނުވާ ކަމަށް ބުނެ ޣައިރު ހާޒިރުގައި މައްސަލަ ކުރިއަށް ނުގެންދެވޭނެތީ އެވެ.\nއޭރު އަލީ ވަހީދު އުޅޭނޫޅޭ ތަނެއް އެއްވެސް ކޯޓަކަށް އެނގިފައެއް ނުވެ އެވެ. ނަމަވެސް، އޭގެ ފަހުން އަލީ ވަހީދު ވަނީ ކުރިމިނަލް ކޯޓާ މުއާމަލާތްތަކެއްކޮށް އޭނާ ދިރިއުޅޭ އެޑްރެހާއި ގުޅޭނެ ނަންބަރުތަކާއި އީމެއިލް ހިއްސާކޮށްފަ އެވެ.\nއަލީ ވަހީދުގެ އެދުމަށް ކުރިމިނަލް ކޯޓުން ނިންމީ އޭނާ ރާއްޖެ ނުގެނެސް، ރާއްޖޭން ބޭރުގައި ހުރެގެން ޝަރީއަތުގައި ބައިވެރިވެވޭނެ ގޮތް ހެދުމަށެވެ. މި އިންތިޒާމް ކުރިމިނަލް ކޯޓުގެ މީހަކަށް ހަމަޖައްސައިދިން މިއީ ފުރަތަމަ ފަހަރެވެ.\nއެކަމަށް ދައުލަތުން އިއުތިރާޒުކުރި ނަމަވެސް، އިނގިރޭސި ވިލާތުގައި ހުންނަ ހައިކޮމިޝަނަށް އަލީ ވަހީދު ހާޒިރުވެގެން ދެ އަޑުއެހުމެއްގައި ބައިވެރިވި އެވެ. އެހެންވެ، އެ ނިންމުން ދައުލަތުން ހައިކޯޓުގައި އިސްތިއުނާފުކުރި އެވެ. ނަމަވެސް، އެއީ އިސްތިއުނާފު ކުރެވޭނެ ނިންމުމެއް ނޫން ކަމަށް ހައިކޯޓުން ވަނީ ނިންމާފަ އެވެ.\nއެހެންވެ، އެ މައްސަލަ ދައުލަތުން ސުޕްރީމް ކޯޓާ ހަމައަށް ގެންދިޔަ އެވެ. އެ މައްސަލާގެ އަޑުއެހުމަށް ހާޒިރުވުމަށް އީމެއިލް މެދުވެރިކޮށް ސުޕްރީމް ކޯޓުން އަލީ ވަހީދަށް ޗިޓް ފޮނުވި އެވެ. އެ ޗިޓް އަލީ ވަހީދަށް ރައްދުވެފައިވީ ނަމަވެސް، ސުޕްރީމް ކޯޓާ އޭނާ އެއްވެސް މުއާމަލާތެއްކޮށްފައެއް ނުވެ އެވެ.\nއެގޮތުން މިދިޔަ މަހުގެ 11 ވަނަ ދުވަހު އޮތް މައްސަލައިގެ ޝަރީއަތަށް ސުޕްރީމް ކޯޓަށް ހާޒިރުވުމަށް އެންގުމުންވެސް، ޝަރީއަތަށް އަލީ ހާޒިރުނުވުމުން ކޯޓުގެ ހުރުމަތް ކެނޑިކަމަށް ބުނެ2މަސް ދުވަހާއި 12 ދުވަހަށް އަލީ ވަހީދު ޖަލަށް ލުމަށް ކޯޓުން ވަނީ ހުކުމް ކޮށްފައެވެ.\nއެ ހުކުމް އިއްވާފައިވަނިކޮށް، ވިސާގެ މައްސަލައެއްގައި އިނގިރޭސިވިލާތުގެ ފުލުހުން ގޮސް އަލީ ވަހީދު ހައްޔަރުކުރިއެވެ. އެ ގައުމުގެ ޖަލެއްގައި 16 ދުވަހު އޭނާ ހޭދަކުރެއްވިއެވެ.\nޔޫ.އޭ.އީ އަށް ދިން ޙަމަލާ ދިވެހި ސަރުކާރުން ކުށްވެރިކޮށްފި


Dharifulhuge Ufan Dhuvahu Mainbafain Kohdhin Kamakun Emmenah Rovijje - Vaguthu\nދަރިފުޅުގެ އުފަންދުވަހު މައިންބަފައިން ކޮށްދިން ކަމަކުން އެންމެންނަށް ރޮވިއްޖެ\nލޯބިވާ ދަރިފުޅު ވަކިވެ ދިޔުމަކީ ބޮޑު ހިތާމައެކެވެ. އެ ހިތާމަ ކުރަމުންދާ އެތައް ބަޔަކު މިއަދު ދުނިޔޭގައެވެ. އެބަތިއްބެވެ. އިންޑިއާގެ މަހަރަޝްތްރާއަށް ނިސްބަތްވާ މި ދެ ޑޮކްޓަރުންނަކީވެސް އެ ހިތާމަ ކުރަމުންދާ ދެމަފިރިންނެވެ.\nމި ދެ މީހުންނަށް މިދިޔަ އަހަރު ދަރިއަކު ލިބުނު ނަމަވެސް އެ ދަރިފުޅާއެކު މާގިނަ ދުވަހު ހޭދަކޮށްލަން ވަގުތު ނުލިބުނެވެ. އުމުރުން އެންމެ ހަތަރު މަހުގައި އެ މީހުންގެ ދަރިފުޅު މަރުވިއެވެ، އެ ދަރިފުޅުގެ ގުނަވަންތައް އެހެން ބަޔަކަށް ހަދިޔާވެސް ނުކުރެވުނެވެ. އެކަމާ މި ދެމަފިރިން ތިބީ ވަރަށް ދެރަވެފައެވެ.\nއެހެން ނަމަވެސް މިއަދު އެ ދަރިފުޅަށްޓަކައި މި ދެމަފިރިން އެ ދަނީ ގުރުބާނީ ވަމުންނެވެ. އޭގެ އެއް ހެއްކަކީ އެ ދަރިފުޅުގެ އުފަންދުވަހަށް ހާއްސަކޮށް ދެ މީހެއްގެ ފުރާނަ ސަލާމަތް ކުރުމަށް އެހީވި ވާހަކައެވެ. އެ ވާހަކަ އަޑުއަހާފައި އެތައް ބަޔަކު ރޮއްވާލިއެވެ.\nއުމޭޝް އާއި އަވްޝްނީ ނަމަކަށް ދިޔާ މި ދެ ޑޮކްޓަރުން ފައިސާގެ ގޮތުން އެހީތެރިކަން ފޯރުކޮށްދީފައި ވަނީ ދެ ކުއްޖެއްގެ ހިތުގެ އޮޕަރޭޝަނެއް ކުރުމަށެވެ.\nމި ދެ ޑޮކްޓަރުން އެހީފޯރުކޮށްދީގެން އޮޕަރޭޝަން ކުރި ދެ ކުދިންގެ ހާލު ވަރަށް ރަނގަޅެވެ. ހިތުގެ ބޮޑު ލޯވަޅެއް ހުރި އަމްރަވަތީއަށް ނިސްބަތްވާ ދެ ކުދިންގެ ފުރާނަ ސަލާމަތްކުރި ޑޮކްޓަރުންނަށް ތައުރީފް އޮހެމުން އަންނައިރު، މި ދެމަފިރިން އެ ކުދިންގެ ފުރާނަ ސަލާމަތްކޮށްދީފައި ވަނީ އެހީތެރިކަން ބޭނުންވެފައި ތިބި ކުދިން ހޯދަން އެ މީހުން އަމިއްލައަށް ކުރި ދަތުރެއްގައެވެ. މި ދެމަފިރިންގެ އެ ދަތުރު ފެށީ މިދިޔަ ތިން މަސް ކުރިންނެވެ.\nއެންމެ ފަހުން މި ދެމަފިރިން އެ ދަތުރު ނިންމާލީ ހިތުގެ އޮަޕަރޭޝަންތަކަށް ހާއްސަ ހޮސްޕިޓަލަށް ޒިޔާރަތްކޮށް އެތަނުން ފަރުވާ ހޯދަމުންދާ ދެ ކުއްޖަކަށް އެހީތެރިކަންފޯރުކޮށްދީގެންނެވެ.\nއުމޭޝް އާއި އަވްޝްނީގެ މީރާ މަރުވިއެއް ކަމަކު ދަރިފުޅަށްޓަކައި އެ މީހުން ސަލާމަތްކޮށްދިނީ ދެ ފުރާނައެވެ.


Keeper Bono landu jahai Sevilaa ah Point eh hoadhai dheefi\nކީޕަރު ބޯނޯ ލަނޑުޖަހައި ސެވިއްޔާއަށް ޕޮއިންޓެއް\nބޯނޯ ލަނޑު ޖެހުމަށް ފަހު އުފާފާޅު ކުރަނީ\nރެއާލް ވަޔަޑޮލިޑް އަތުން ސެވިއްޔާ ބަލިވާން ދަނިކޮށް، ގޯލްކީޕަރު ޔާސީން ބޯނޫ (ބޯނޯ) ކުރިއަށް ނުކުމެ ލަނޑު ޖަހައިދީ މެޗުން ސެވިއްޔާއަށް ޕޮއިންޓެއް ހޯދައިދީފި އެވެ.\nމެޗު އެއްވަރުވީ 1-1 ންނެވެ. ވަޔަޑޮލިޑްގެ ހޯޒޭ ޒޮރީލާ ސްޓޭޑިއަމްގައި ކުޅުނު މެޗުގައި ވަޔަޑޮލިޑްގެ ފަބިއަން އޮރެޔާނާ ފުރަތަމަ ހާފުގައި ފޮނުވާލި ޕެނަލްޓީ ބޯނޯއަށް ސަލާމަތެއް ނުކުރެވުނެވެ. ދެ ވަނަ ހާފުގެ ފަހު ކޮޅަށް އެޅުނު އިރު ސެވިއްޔާގެ ކުޅުންތެރިން ލަނޑެއް ޖަހަން ކުރި މަސައްކަތް ކާމިޔާބު ނުވުމުން ކުޅުންތެރިންގެ މޫނު މަތިން މާޔޫސް ކަމުގެ އަސަރު ފެނުނެވެ. ދެ ވަނަ ހާފުގައި ގިނަ ހަލަމަލާތަކެއް އުފެއްދި ނަމަވެސް ވަޔަޑޮލިޑްގެ ގޯލް ފޫއަޅުވާ ލެވޭގޮތެއް ނުވި އެވެ.\nމެޗުގެ 90 މިނެޓް ހަމަވެ އިތުރު ވަގުތުގައި، ސެވިއްޔާއަށް ކޯނަރެއް ލިބުމުން ގޯލް އޭރިއާ އާއި އަމިއްލަ ހާފު ވެސް ދޫކޮށް ބޯނޯ އެރީ ކުރިއަށެވެ. ސެވިއްޔާއިން ނެގި ކޯނަރު ދިފާއު ކުރުމުގައި ވަޔަޑޮލިޑްގެ ކުޅުންތެރިންނަށް އެކަށީގެންވާ މަސައްކަތެއް ނުކުރެވުމުން ބޯޅަ އޭރިއާ ތެރޭގައި ފެނުޖެހުނެވެ. ބޯނޯ ވަނީ އެއްފަހަރުން ޖަހައި ގޯލްގެ ތެރެއަށް ބޯޅަ ވައްދާލާފަ އެވެ.\nބޯނޯގެ ގޯލްގެ ހަނދާންތައް ގުޅެނީ، 2006-2007 ޔޫއެފާ ކަޕްގައި، ޝަކްޓާ ޑޮނެސްކް ކޮޅަށް ސެވިއްޔާގެ އޭރުގެ ކީޕަރު އެންޑްރެސް ޕަލޮޕް މެޗުގެ ފަހު ވަގުތުގައި ޖެހި ގޯލަށެވެ. މި ސީޒަންގެ ލަލީގާގައި ގޯލް ޖެހި ހަމައެކަނި ކީޕަރަކީ ބޯނޯއެއް ނޫނެވެ. ޖަނަވަރީގައި އެތުލެޓިކޯ މެޑްރިޑާ ދެކޮޅަށް އެއިބާ ކުޅުނު މެޗުގައި، އެއިބާގެ ކީޕަރު މާކޯ ޑިމިޓްރޮވިޗް ވަނީ ޕެނަލްޓީން ލަނޑު ޖަހާފަ އެވެ.\nހަތަރު ވަނައިގައި އޮތް ސެވިއްޔާ އަށް މެޗުން ޕޮއިންޓެއް ލިބުމުން އެ ޓީމު ވަނީ ފަސް ވަނައިގައި އޮތް ރެއާލް ސޮސިއެޑާޑް އާ 10 ޕޮއިންޓަށް ފަރަގު ފުޅާ ކޮށްފަ އެވެ. ސޮސިއެޑާޑުން މިއަދު ނުކުންނާނީ ބާސެލޯނާ އާ ދެކޮޅަށެވެ.\nސެވިއްޔާ ލަ ލީގާ


3 އިންތިހާބު އެއް ދުވަސްވަރެއްގައި ބާއްވައިފިނަމަ ތަރައްގީ އަވަސް ވާނެ: ރައީސް – Dhen.mv\n3 އިންތިހާބު އެއް ދުވަސްވަރެއްގައި ބާއްވައިފިނަމަ ތަރައްގީ އަވަސް ވާނެ: ރައީސް\nJanuary 15, 2020 - 9:42 am\nރިޔާސީ އިންތިހާބާއި، ރައްޔިތުންގެ މަޖިލީސް އިންތިހާބު އަދި ލޯކަލް ކައުންސިލްތަކުގެ އިންތިހާބު އެއް ދުވަސްވަރެއްގެ ބާއްވައިފިނަމަ ގައުމުގެ ތަރައްގީ އަވަސްވާނެކަމަށް ރައީސް އިބްރާހީމް މުހައްމަދު ސޯލިހު ވިދާޅުވެއްޖެއެވެ.\nވެރިކަންކުރާ މައިޕާޓީ އެމްޑީޕީން އުތުރުގެ ބައެއް ރަށްރަށަށް ކުރަމުންދާ ކެމްޕޭން ދަތުރުގެ ތެރެއިން ހދ.ނޮޅވަރަމު ރައްޔިތުންނާ ބައްދަލުކުރައްވައި ވާހަކަފުޅު ދައްކަވަމުން ރައީސް ސޯލިހު ވަނީ ގެނައުމުގައި ސަރުކާރުން ފަސް ނުޖެހޭނެކަމަށް ވިދާޅުވެފައެވެ. މި ސަރުކާރަކީ ޝަކުވާ އަޑުއަހާނެ ސަރުކާރެއްކަމަށާ، ކައުންސިލްތަކަށް އިންތިހާބުވާ ބޭފުޅުންނަކީ ރަށުގެ ރައްޔިތުންގެ އަޑު އުފުލޭނެ ވަރުގެ ބަޔަކަށް ވާން ޖެހޭކަމަށް ރައީސް ވިދާޅުވިއެވެ.\nއިންތިހާބުތައް އެކި ދުވަސްވަރުގައި ބޭއްވުމަށް ކުރަންޖެހޭ މަސައްކަތްތަކަށް މިހާރުވެސް ގިނަ ގޮންޖެހުންތަކެއް ކުރިމަތިވާކަން ރައީސް ފާހަގަކުރެއްވިއެވެ.\n"އިންތިހާބު ވަކިވަކިން ބޭއްވުމަކީ ކަންކަން ހިންގުމުގައި ލަސްވާކަމެއް. ރިޔާސީ އިންތިހާބާއި، ރައްޔިތުންގެ މަޖިލީހުގެ އިންތިހާބު އަދި ލޯކަލް ކައުންސިލް އިންތިހާބު އެއް ދުވަސްވަރެއްގެ ބޭއްވުމުން ތަރައްގީ އަވަސްވާނެ." ރައީސް ވިދާޅުވިއެވެ.\nރައީސް ވިދާޅުވީ ރިޔާސީ އިންތިހާބު ކާމިޔާބުކޮށް ސަރުކާރެއް އެކުލަވާލުމާއެކު ހައެއްކަ މަސްދުވަހުގެ ތެރޭގައި ރައްޔިތުންގެ މަޖިލީސް އިންތިހާބު ކުރިމަތިވާ ކަމަށެވެ. އެ އިންތިހާބުން ކާމިޔާބު ހޯދުމަށް ސަރުކާރަށް މަޖުބޫރު ކަމަށާ އެހެން ކަމުން ސަރުކާރުގެ ފޯކަސް އިންތިހާބަށް ބަހައްޓަން ޖެހޭ ކަމަށް ވިދާޅުވިއެވެ. އަދި އެ އިންތިހާބު ނިމި ދިހަވަރަކަށް މަސް ފަހުން ކައުންސިލް އިންތިހާބު ކުރިމަތިވާއިރު، ކައުންސިލް އިންތިހާބަކީ ރައްޔިތުންނަށް ހިދުމަތް ދިނުމަށް ސަރުކާރަށް އެންމެ މުހިންމު އިންތިހާބު ކަަމަށެވެ.\nއެހެން ކަމުން އިންތިހާބުތަކަށް ފޯކަސް ކުރަން ޖެހުން ރައްޔިތުންނަށް ހިދުމަތް ދިނުމުގައި ކުޑަ ލަސްކަމެއް މެދުވެރިވާ ކަމަށެވެ.\nއެމްޑީޕީން އުތުރުގެ 10 ރަށަކަށް ކުރާ ކައުންސިލް އިންތިޚާބުގެ ކެމްޕެއިން ދަތުރުގައި ހއ.އާއި ހދ.ގެ ބައެއް ރަށްރަށަށް ދަނީ ދަތުރުކުރަމުންނެވެ. އަދި ހދ.ކުޅުދުއްފުށީގައި އެމްޑީޕީގެ ކައުންސިލަރުންނަށް ޙާއްސަކޮށްގެން ބާއްވާ "އިރުވައި ކޮންފަރެންސް" ބޭއްވުމަށް ވަނީ ހަމަޖެހިފައެވެ.\nރާއްޖޭގެ ލާމަރުކަޒީ ނިޒާމަށް ގެނައި ބަދަލުތަކަށް ކައުންސިލަރުންނާއި ކައުންސިލަށް ކުރިމަތިލާ ފަރާތްތައް އަހުލުވެރިކޮށް ލާމަރުކަޒީ ނިޒާމު ވަރުގަދަކުރުމަށް ބާއްވާ މި ބައްދަލުވުމުގައި ރައީސް އިބްރާހިމް މުހައްމަދު ސޯލިޙާއި އެމަނިކުފާނުގެ ކެބިނެޓްގެ ވަޒީރުން ބައިވެރިވެވަޑައިގަތުމަށް ވަނީ ހަމަޖެހިފައެވެ.\nމި ދަތުރު ނިންމާލުމައްފަހު އެނބުރި އައުމަށް ހަމަޖެހިފައި ވަނީ މިމަހުގެ 16 ވަނަ ދުވަހުކަމަށް އެމްޑީޕީން މަޢުލޫމާތުދެއެވެ.


Karaahaa fonikoh Thoddoo Tourism fakkaavefai!\nކަރާހާ ފޮނިކޮށް ތޮއްޑޫ ޓޫރިޒަމަށް ފައްކާވެފައި!\nފައްކާވިޔަސް ގޮންޖެހުންތައް ގިނަ\nސިއްހީ މައްސަލަތައް ހައްލެއް ނުވޭ\nބަނދަރާއި ނަރުދަމާގެ މައްސަަލަ ބޮޑު\nތޮއްޑޫގެ ގެސްޓް ހައުސްތައް\nކުރިން ބަނޑިޔާ ޖަހާ އުޅުނު ތޮއްޑޫގެ ތާރަފެއް ބޭނުމެއް ނުވާނެ އެވެ. އެ ނަމުގެ ފަހަތަށް އަންނާނީ ބަނޑިޔާހާ ބޮޑެތި ކަރާގެ ނަމެވެ. ދެން އަބަދުވެސް އޮންނާނީ ތޮއްޑޫ ކަރާދަނޑުތައް ރޯދައަށް ފައްކާވެފައިވާ ވާހަކަ އެވެ. އަދި އަބަދުވެސް ދެކެވެނީ ތޮއްޑޫ ކަރާގެ ފޮނި ކަމުގެ ވާހަކަ އެވެ. ތޮއްޑޫގެ ބަނޑިޔާގެ މާޒީގެ ތެރެއަށް ދިޔައަސް ދަނޑުވެރިކަމުގައި ރާއްޖޭގެ އެންމެ އުހުގައި އޮތީ އަދިވެސް މި ބިން ބޮޑު ތޮއްޑޫ އެވެ.\nމިހާރު މިރަށުގެ މަންޒަރަށް ވެސް ބަދަލެއް އައިސްފި އެވެ. ބަނޑިޔާ ޖެހުމުގައި ވަނަ ހޯދި ފަދައިން ދަނޑުވެރިކަމުގައި ތޮއްޑޫން ދަމަހައްޓަމުން އައި ޝަރަފުގެ އިތުރަށް އެހެން ނަމެއްވެސް ތޮއްޑޫން މިހާރު ހޯދައިފި އެވެ. ތޮއްޑޫ މިހާރު މިވަނީ ރަށު ޓުއަރިޒަމްގައި މި އއ، އަތޮޅުގެ މައި ހަބަކަށް ވެފަ އެވެ. އަތޮޅުގައި އެންމެ ގިނަ ޓޫރިސްޓް އެނދުގެ ރެކޯޑާއެކު މި ރަށް މިވަނީ "ތޮއްޑޫ ކަރާ ފޮނިކޮށް ފައްކާވާ ގޮތަށް" ރަށު ޓޫރިޒަމަށް ފައްކާވެފަ އެވެ.\nރަޖިސްޓްރީކޮށްގެން ހިންގާ 29 ގެސްޓްހައުސް މި ރަށުގައި ހުރި އިރު، 200 އަށްވުރެ ގިނަ ޓޫރިސްޓް އެނދު އެބަހުއްޓެވެ. އެބަހުއްޓެވެ. އަދި ރެޖިސްޓާ ނުކުރެވޭ ހަތަރު ގެސްޓުހައުސްއަކާއެކު އެނދުގެ އަދަދު އެއައްވުރެވެސް މައްޗަށް އަރައިގެން ދެ އެވެ.\nމި ރަށުގެ ގެސްޓްހައުސްތަކުގެ ވެރިންނާއި ބައްދަލު ކުރައްވަން މިރަށަށް ނިސްބަތްވެ ވަޑައިގަންނަވާ މިހާރުގެ ޓޫރިޒަމް މިނިސްޓަރު އަލީ ވަހީދު މިއަދު ބުރާސްފަތީގައި ވަޑައިގެންނެވި އެވެ.\nމިނިސްޓަރުގެ ދަތުރުފުޅުގައި ރަށު ޓުއަރިޒަމަށް މިރަށުގައި ގޮންޖެހުންތައް އޮޅުންފިލުއްވައި އެކަންކަން ހައްލު ކުރަން މަސައްކަތް ކުރައްވަން ނިންމެވި އެވެ.\nމިރަށުގައި އެންމެ ފުރަތަމައަށް ރަށު ޓޫރިޒަމްގެ ވިޔަފާރި ފެށީ ގެސްޓް ހައުސް އެސޯސިއޭޝަންގެ ރައީސް އަހުމަދު ކަރަމެވެ. އޭނާ ވިދާޅުވާ ގޮތުންނަމަ އަދިވެސް މި ރަށުގެ ހާލަތު އޮތީ އޯގަސްޓް 18، 2013 ގައި ފުރަތަމަ ގެސްޓްހައުސް ހުޅުވި ދުވަހު ވެސް ހާލަތު އޮތް ގޮތަށެވެ. އެއްވެސް ކަމަކަށް އެއްވެސް ކުރިއެރުމެއް ނުލިބެ އެވެ.\nއޭނާ ވިދާޅުވި ގޮތުގައި އެއީ މި ރަށުގެ ގެސްޓްހައުސް ވިޔަފާރި އާއި ޖުމްލަކޮށް މި ރަށުގެ ރައްޔިތުންގެ އެންމެ ބޮޑު ކަންބޮޑުވުމެވެ. މާލެއިން ނުވަތަ އެއާޕޯޓުން ފުރައިގެން މި ރަށަށް އަންނަ ފަތުރުވެރިން މަޑުކޮށްލާނެ ފެރީޓާމިނަލްއެެއް މި ރަށުގައި ނެތުމަކީވެސް އޮތް ގޮންޖެހުމެކެވެ.\n"ފުރަތަމަ ކަމަކަށް ރަށަށް އައިސް ލަފާއިރުގައި، ބަނދަރުގައި ފެރީޓާމިނަލެއް ނުހުރޭ. އެހެންވީމަ ދޭހާ އަތްވަކާއި، ވެހޭހާ ވާރޭއެއްގައި ފުރަތަމަ ރިސީވްކުރާއިރު ވެސް މިދަނީ. އިރުވައި މޫސުމު ބަނދަރު ބޭނުން ނުކުރެވޭ ދުވަސްވަރުގައި އަނެއްފަޅި ބީޗަށް ލޯންޗު ކައިރި ކޮށްގެން މީހުން ބާލަނީ. އެހެންވީމަ ބަނދަރުގެ ދަތިކަން އެބައޮތް. ފެރީ ޓާމިނަލެއް ނެތުމާއި އެއްކޮށް،" ކަރަމް ވިދާޅުވި އެވެ.\nއޭނާ ވިދާޅުވި ގޮތުގައި ކުރީ ސަރުކާރުތަކުން ބަނދަރު ހެދި އިރު ހަދާފައިވަނީ ލަފާފުރުމުގެ ދަތިތައް ހައްލު ކުރުމަށެވެ. އެ ކޮންސެޕްޓަށް ބަނދަރު ހަދާފައި އޮތަސް މިހާރު ޓުއަރިޒަމް ހަރަކާތް އޮތުމާއެކު ބަނދަަރަކުން އެކަނި ނުފުދެ އެވެ. ފެރީޓާމިނަލެއް ބޭނުންވެ އެވެ. މި ރަށުން ފުރާ މީހުންނާއި، މި ރަށަށް އަންނަ މީހުން މަޑުކޮށްލާނެ އިންތިޒާމެއް ބޭނުން ވެއެވެ.\nމި ރަށުގެ ބަނދަރަކީ ވަރަށް ކުރިން ހަދާފައިވާ ބަނދަރެކެވެ. ބޭރު ތޮއްޓާއި އެތެރެ ތޮށިވެސް ވަނީ ވަރަށް ބޮޑަށް ހަލާކުވެ ވީރާނާވެފަ އެވެ.\nއއ.ތޮއްޑޫ :ބަނދަރުމަތި - ފޮޓޯ : އަހްމަދު މުހައްމަދު | އަވަސް\nމި ބޮޑު ރަށުގެ މަގުތައް ވަރަށް ސާފުކޮށް ބަލަހައްޓަ އެވެ. ނަމަވެސް ރަށުގެ ގިނަ މަގުތަކަކީ ވެހިކަލް ދުއްވުމުގެ ސަބަބުން ހަލާކުވެފައިވާ މަގުތަކެކެވެ. ވިއްސާރަ ވެއްޖެ ނަމަ ޗަކައިން ސަލާމަތްނުވާ އިރު، ވިއްސާރަ ނޫން ދުވަސްތަކުގައި ހިރަފުހުން ސަލާމަތެއް ނުވެއެވެ. ހިރަފުހުން ސަލާމަތްވުމަށްޓަކައި މަގުތަކަށް ފެން ޖެހުމަކީ ވެސް ބައެއް ފަރާތްތަކުން މި ރަށުގައި ކުރާ ކަމެކެވެ.\nކަރަމް ވިދާޅުވި ގޮތުގައި ވިއްސާރަ ވެއްޖެ ނަމަ ހުރިހާ މަގެއްގައިހެން ފެން ހެދި ވަރަށް ބޮޑަށް ޗަކަވާއިރުމ ފެނުގެ ހިދުމަތް ފެށި ނަމެވެސް ނަރުދަމާގެ ހިދުމަތް ނެތުމަކީވެސް ދިމާވެފައިވާ ގޮންޖެހުމެކެވެ. އަދި ކުނި މެނޭޖް ނުކުރެވުމަކީވެސް މިރަށުގެ ޓުއަރިޒަމަށް އޮތް ވަރަށް ބޮޑު މައްސަލައަކަށްވެފައި ވެއެވެ.\nމި ރަށު ކައުންސިލްގެ ނައިބް ރައީސް ހަސަން އަބްދުﷲ ވިދާޅުވި ގޮތުގައި ސިޔާސީ އޮއިވަރުގައި ޖެހި ސަރުކާރުތަކުން ތޮއްޑޫއާމެދު އަޅައެއް ނުލަ އެވެ. ތަރައްގީގެ ބޮޑު މަޝްރޫއެއް ސަރުކާރުން އެރަށުގައި ހިންގާފައެއް ނުވެއެވެ. އޭނާ ވިދާޅުވި ގޮތުގައި ނަރުދަމާގެ މަސައްކަތް މި އަހަރު ފެށުމަކީ ރައްޔިތުންގެ އުންމީދެވެ.\nއއ. ތޮއްޑޫ :ސިއްޙީ މަރުކަޒު - ފޮޓޯ : އަހްމަދު މުހައްމަދު | އަވަސް\nމިރަށުގެ ރަށުގެ ސިއްހީ ހާލަތަ އޮތީ ކަންބޮޑުވާނެ ދަރަޖައެއްގަ އެވެ. ސިއްޙީ މަރުކަަޒަކީ 24 ގަޑި އިރު ހިދުމަތްދޭން ހަމަޖައްސާފައިވާ މަރުކަޒެއް ނަަމަވެސް ހުރީ އެންމެ ޑޮކްޓަރެކެވެ. ބަލި މީހުން އެޑްމިޓް ކުރަން ހަތަރު އެނދު ހުރި އިރު، ހޫނު ގަދަ ދުވަސްތަކުގައި އެތަނުގައި މީހުނަށް ކެތެއް ނުކުރެވެ އެވެ. އެހެންވެ އެކަމަށް ހައްލު ހޯދަން ކައުންސިލުން ވަނީ އޭސީއެއް ވެސް ހަދިޔާކޮށްފަ އެވެ. އެއާ ކޯނެއް ލިބުނު ނަމަވެސް ވޯޑްތަކުގައި ހުރި އެނދުތައް ވަކި ކުރަން ދަމާލެވޭ ފަރުދާއެއްގެ ހިސާބުވެސް މަރުކަޒުގައި ނެތެވެ.\n"24 ގަޑިއިރަށް ހިދުމަތްދޭ ގޮތަށް މި އިންނަނީ އެކަމަކު އެންމެ ޑޮކްޓަރެއް މި ހުންނަވަނީ ކުޑަކުދިންގެ ހާއްސަ ޑޮކްޓަރެއްވެސް ނުހުރޭ. އަދި އަންހެނުންގެ ހާއްސަ ޑޮކްޓަރެއްވެސް ނުހުރޭ. އެހެންވީމާ، ސިއްޙީ ހާލަތައް ބަލާއިރު އާބާދީއަށް ބަލާފައި ތޮއްޑޫގައި މި ހިރީ ވަަރަށް ކުޑަ ކުޑަ ސިއްޙީ މަރުކަޒެއް. ރަށުގެ އާބާދީއަށާއި، މި ރަށުގައި ދިރިއުޅޭ 400 އެއްހާ ބިދޭސީންނާއި، އަދި ޓުއަރިސްޓުންވެސް ބަލިވެގެން އެނދުމަތި ކުރަންވެސް އިނީ ޖުމްލަ ހަތަރު އެނދު" ހަސަން ވިދާޅުވި އެވެ.\nއެފަދަ ހާލަތެއްގައި ރަށުގެ ސިއްޙީ ނިޒާމު އޮތުމަކީ މި ރަށުގައި ފައްކާވެފައި އޮތް ރަށު ޓުއަރިޒަމަށް އޮތް ގޮންޖެހުމެވެ. ފަތުރުވެރިއަކަށް އެމަޖެންސީއެއް ދިމާވެއްޖެ ހާލަތެއްގައި ވެސް ކަންކުރާނެ ގޮތެއް ނެތެވެ. އަނެއްކޮޅުން ޑެންގީ ފަދަ ރޯގާ ހުމެއް ފެތުރިއްޖެ ހާލަތެއްގައިވެސް މި ރަށުން އެކަށީގެންވާ ފަރުވާއެއް ދެވޭނެ ގޮތެއް ނެތެވެ.\nޓުއަރިޒަމް މިނިސްޓަރު އަލީ ވަހީދު ތޮއްޑޫއަށް ކުރެއްވި ދަތުރުފުޅުގެ ތެރެއިން ތޮއްޑޫގެ ގެސްޓްހައުސްތަކުގެ ބޭފުޅުންނާއި ބައްދަލު ކުރައްވަނީ - ފޮޓޯ : އަހްމަދު މުހައްމަދު | އަވަސް\nގެސްޓްހައުސްވިޔަފާރި ބާރަށް މި ރަށުގައި ކުރިޔަށް ދަނީ އެވެ. އެކަމަކު ދިމާވާ އެންމެ ބޮޑު ގޮންޖެހުމަކީ އެކަން ބަލާނެ ބަޔަކު ނެތުމެވެ. އެ ކަމުގެ ޝަކުވާ ގެސްޓްހައުސްތަކުގެ ވެރިންނާއެކު ޓުއަރިޒަމް މިނިސްޓަރު އަލީވަހީދު ބޭއްވި ބައްދަލުވުމުގައި ވެސް ބޭރުވި އެވެ.\nތޮއްޑޫގެ ލޯކަލް ޓުއަރިޒަމް ކުރި އަރާފައިއޮތީ މި ރަށުގެ ރައްޔިތުންގެ މަސައްކަތުންނެވެ. މި ރަށަށް އެންމެ ގިނައިން ޒިޔާރަތް ކުރަނީ ރަޝިއާ މީހުނެވެ. މި ރަށުގެ ޓޫރިސްޓް ވިޔަފާރީގެ 80 ޕަސެންޓް ހިއްސާ ކުރަނީ ވެސްޓާން ޔޫރަޕް މީހުނެވެ. އޭޝިއާ މީހުން މިހާރު މަދުވި ނަމަވެސް ކުރިޔަށް އޮތް ތަނުގައި އެ މާކެޓްވެސް މި ރަށަށް ލިބިގެންދާނެ އެވެ.\nއަލީ ވަހީދު މިނިސްޓްރީ އޮފް ޓޫރިޒަމް ތޮއްޑޫ + ގެސްޓް ހައުސްތައް


Dhivehi emmhaa rayyithunnah aa aharuge thahuniyaa!\nއާއަހަރު ފާހަގަ ކުރުމަށް ބަޔަކަު ހަވާ އަރުވަނީ\nދިވެހި އެންމެހާ ރައްޔިތުންނަށް އައު އަހަރުގެ ތަހުނިޔާ!\nހިތާދޫ އޮންލައިން | 01 ޖަނަވަރީ 2017\nމިއަދަކީ މީލާދީ ސަނަތުން އަހަރެއް ނިމި އައު އަހަރެއް ފަށުނު ދުވަހެވެ. 2016 ވަނަ އަހަރު އަޅުގަނޑުމެންނާ އަލްވަދާޢު ކިޔައި 2017 ވަނަ އަހަރަށް އަލިވިލުނު ދުވަހެއެވެ. އެތަކެއް ހަނދާން ތަކަކާއި ތަޖުރިބާތަކެއް ނިމިގެން ދިޔަ ދުވަހެވެ. ގިނަގުނަ ތަސައްވަރުތަކެއް ކުރެވި އެތަކެއް ރޭވުންތަކެއް ޙާޞިލު ކުރުމުގެ އުންމީދުގައި އާ ފެށުމެއް ފެށި ދުވަހެވެ. މިދުވަހުގެ ތަހުނީޔާއަށް އެދި ތިބި އެންމެހާ ބޭފުޅުންނަށް ތަހުނިޔާއާއި މުބާރަކު ބާދު އަރިސް ކުރަމެވެ.\nދިވެހި އެންމެހާ ރައްޔިތުންނެވެ. ތިމާގެ ޢާއިލާއާއި ތިމާއަށްވަރެ ގައުމު ބޮޑެވެ. ތިމާގެ މަޞްލަޙަތައްވުރެ ގައުމުގެ މަޞްލަޙަތު ބޮޑެވެ. އަދި އެގައުގެ މަޞަލަހަތަކީ އެންމެހާ ރައްޔިތުން ޝާމިލްވާގޮތަށް ތިމާގެ މަޞްލަޙަރުވެސްމެއެވެ. ތިމާ ކުރާ ކޮންމެ ކަމަކީ ހަމައެކަނި ތިމާއަށް ބެލުމުގެ ބަދަލުގައި އެންމެހާ ރައްޔިތުންގެ މަޞްލަހަތަށް ކުރާ ކަމަކަށް ހައްދަވާށެވެ.\nދިވެހި އެންމެހާ ރައްޔިތުންނެވެ. ނިމިދިޔަ 2016 ވަނަ އަހަރަކީ އެކިގޮތްގޮތުން ގޮންޖެހުންތަކާއި އެކި ތަޖުރިބާ ކުރެވުނު އަހަރެކެވެ. އަހަރެންގެ ތަޖުރިބާ ތިބާގެ ތަޖުރިބާއާއި ތަފާތުވެދާނެއެވެ. ހަމަގައިމުވެސް ތިބާވެސް ކުރީ ތަޖުރިބާއެވެ. ކޮންމެ ދުވަހަކުމެ ވަކި ކަމެކެވެ. ބުއްދިވެރިންނަކީ މާޒީން އިބުރައް ލިބި ކުރިމަގު އުޖާލާކުރަން ރަނގަޅު ޕްލޭނުތައް ކޮށް ކުރިއަށްދާ މީހުންނެވެ. މިއަދު މިފެށުނު އާއަހަރުގެ ތަހުނިޔާ މިކިޔަނީ ތިބާކުރާ ކޮންމެ ކަމެއްވެސް މާޒީނު ލިބުނު ތަޖުރިބާގެ އަލީގައި ތިބާގެ ނަފްސާއި ޢަމަލުތައް އިސްލާހުކުރަން ގޮވާލަމުންނެވެ.\nދިވެހި އެންމެހާ ލޮބުވެތި ކުރިމަގުގެ ބަޠަލުންނެވެ. ތިޔަކުދިންނަށް އަޅުގަނޑުމެން ކިޔައި އުޅެނީ ނޫކަށި ޒުވާނުންގެ ނަމުންނެވެ. އާރޯތާނާ އަލަށްފޯދު ގަހެއްފަދައިން ތިޔަކުދިންގެ ނަފްސާއި ޖިސްމަކީ ކުރިމަތިލާ ކޮންމެ ކަމެއް ކާމިޔާބު ކުރެވޭވަރުގެ ލަޔާޣަތާއި ޤާބިލުކަން ލިބިފައިވާ ބަޔަކަށްވާތީއެވެ. ތިޔަކުދިންގެ ޖޯޝް އުތުރި އަރަމުންދާނެތީއެވެ.\nލޮބުވެރި ޒުވާނުންނޭވެ. ނިމިދިޔައީ ތިޔަކުދިންގެ ހަޔާތުގައި މަޖަލާއި އުފާކުރުމުގައި ހައްދުން ނެއްޓިގޮސް ޣާފިލުކަންމަތީ ވޭތުކުރެވުނު އަހަރަކަށްވެސް ވެދާނެއެވެ. ޣާފިލު ކަމުގެ ނިދިން ނިދާފައިވަނިކޮށް ތިޔަކުދިންގެ ކުރިމަގު ބަނަކުރަން ބަޔަކު އެތަކެއް ޖަރީމާ ހިންގި އަހަރަކަށް ވުމީ އެކަށީގެންވާ ކަމެކެވެ. ތިޔަކުދންނަށް އެކަން ނޭނގުނީ ޣާފިލުވިލެ ބޮޑުކަމުންނެވެ. ލޮބުނެތި ޒުވާނުންނެވެ. ޢައު އަހަރުގެ ތަހުނިޔާ ތިޔަކުދިންނަށްވެސް އަރިސްކުރަމެވެ. މިފެށު 2017 ވަނަ އަހަރަކީ ތިޔަކުދިންގެ ޒުވާންކަމުގެ ޖޯޝާއި ފޯރި ގައުމާއި ގައުމުގެ ކުރިމަގުގެ ހައްގުގައި ޚިދުމަތްކުރާނެ ކަމުގެ އުންމީދު ކުރަމުންނެވެ.\nލޮބުވެރި ކަނބަލުންނެވެ. ތިޔަ ކަނބަލުންނަށް އައު އަހަރުގެ ތަހުނިޔާ މިކިޔަނީ އެތައްކަމަކަށް އެދި އާދޭސް ކުރަމުންނެވެ. ތިޔަ ކަނބުލުންނަކީ މި މުސްލިމު މުޖުތަމަޢުގެ އެދުރުގެތަކެވެ. ތިޔަކަނބަލުންގެ އުރަކީ ތަރުބަވީ މަދަރުސާއެވެ. ތިދެއްވާ ކިރަކީ މިގައުމުގެ ކުރިމަގަށް އުފާފާގަތިކަން ގެނެސްދެނެ މާތް ޝަރުބަތެކެވެ. ތިޔަ ކަނބަލުންނަށްވެސް ނަސޭހަތެއް ދެއްވާނަމެވެ.\nލޮބުވެރި ކަނބަލުންނެވެ. ނިމިޔަ އަހަރު ލިބުނު ތަޖުރިބާ މާ ފޮނި އެއްޗަކަށް ނުވީ ކުރެވުނު ކުންހީތަކަކުންނެވެ. ހުޅަނގުގެ ފަލްސަފާގެ ތެރަށް ވަދެވުނީމައެވެ. ހަމަހަމަ ކަމޭ ކިޔައިގެން އެމީޙުން ޖެހި ދަލުގައި ޖެހެވުނީމައެވެ. އަބަދުމެ ފަހަތުގައި ވިއްދާފައިވާ ޝައިޠާނާގެ ބަސް އިސްކުރެވުނީމައެވެ. ލޮބުވެތި އުޚްތާއެވެ. ކަނމަނާގެ ކައިވެނި ރޫޅުނީ ކަމަނާގެ ސަބަބުން ނޫންހެއްޔެވެ. ފިރިމާހާގެ ބަސް ގަބޫލު ނުކުރެވި ޝައިޠާނާއަށް ތަބާވެވުނީމެއެވެ. އެ ޝައިޠާނާއި އައީ ކަމަނާގެ ބެސްޓު ފްރެންޑުގެ ސިފައިގައެވެ.\nލޮބުވެތި ޢުޚްތާއެވެ. ގާނޫނުގެ ބޭނުން ކޮށްގެން ނާޖާއިޒު ފައިދާ ނުނަގާށެވެ. ވަގުތީ ފައިދާއެއް ނަމަވެސް އެއީ ކަމަނާގެ ދުޝްމަނެކެވެ. ފިރިމީހާ ދޮވެލައިގެންވެސް ކަމަނާ ބޭނުންވާ ފައިސާ ކޯޓުން ހޯދަދޭނެއެވެ. ކަމަނާގެ ލޯބިވާ ދަރިފުޅު ބައްޕަގެ ލޯބިން މަޙްރޫމުވީއެވެ. އެދަރިފުޅުގެ ހަޔާތް ބަރުބާދުވީއެވެ. މަސްތުވާތަކެތީގެ އަވާގައި ދަރިފުޅު ޖެހެން ދޫކޮށްލެވުނީ ހުސްހަށިބައިކަންމަތީ ހުންނަން ޖެހުމުން ފިރިހެނުންގެ ދަލުގައި ކަމަނާޖެހިގެން ނޫންހެއްޔެވެ.\nލޮބުވެތި އުޚްތާއެވެ. ހުސްވި އަހަރު ކުރެވުނު ކުއްތަކާއި ފާފަތަކަށް އަވަހަށް ތަޢްބާވެ އާ އަޒުމަކާއެކު ފައްޓަވާށެވެ. ތިބާގެ ފިރިންނައި ދަރިންގެ ޙައްޤުތައް އެންމެ ފުރިހަމަ ގޮތުގައި އަދާ ކުރެވޭތޯ ބައްލަވާށެވެ. އެއީ ތިބާގެ ސުވަރުގެއެވެ.\nދީނީ ޢިލްމުވެރި މުދައްރިބުންނެވެ. ތިބޭޅުންނަކީ މާތްﷲ މިދުނިޔަމަތީގައި އެ އިލާހުގެ ދީން ބާވާލެއްވި ގޮތަށް އުގަންނަވައި ދެއްވަން އެއިލާހުގެ ޢިލްމުފުޅުގެ ނޫރުން ބަޔެއް ހަދިޔާ ކުރެއްވި ބޭޅުންނެވެ. ތިބޭޅުންނަށް ނަމުން ނަންގަނެ އައު އަހަރުގެ ތަހުނިޔާއެއް ނުކިޔާނަމެވެ. މިކަމަކީ ތިބޭފުޅުން ރުހި ނުލައްވާ ކަމަކަށް ވާތީއެވެ. އެހެންނަމަވެސް "މުގުރިންނަށްވެސް ކުށެއް ކިޔިދާނޭ" ދިވެހިން ބުނެއުޅޭތީ ތިބޭފުޅުންނަށްވެސް އެއެޗެއް ދަންނަވަލާނަމެވެ. މީކީ އަހަރުގެ ތަހުނިޔާ ކިޔުން ކަމުގައި ދެކިނުލައްވާށެވެ.\nލޮބުވެތި އުސްތާޛެވެ. ދީނީގޮތުން އަޅުގަނޑުމެންނަށް އެނގުނީ ތިބޭފުޅުން ކިޔަވާދެއްވި އެއްޗެކެވެ. އެފިލާވަލުތައް އަޅުގަނޑުމެން ހިތު ދަސްކުރީ ކުލާހުގައި އަދަބު ދޭނެކަމަށް ވިދާޅުވީމައެވެ. އޭރު ހަމަ ބުއްދި ނެތްނަމަވެސް އަދަބުގެ ބިރަށް ފިލާވަޅު ދަސްކުރެވުނީމާ އުފާކުރަމެވެ. އަދި އުސްތާޛަށް ކުރުޝުރު ދަންނަވަމެވެ.\nލޮބުވެތި އުސްތާޛެވެ. ކީރިތި ރަސޫލާ މުޙައްމަދު ސައްލައްﷲ އަލައި ވަސައްލަމަ ސުވަރުގެ ވަޑައިގެންނެވީ އިސްލާމް ދީން ފުރިހަމަ ކުރެއްވުމަށް ފަހުގައެވެ. އަދި އިތުރު ރަސޫލަކު އަދި ނަބިއްޔަކު އޭގެފަހުން ނުފޮނުއްވާނެ ކަމަށް މާތްﷲ ވަނީ އަންގަވާފައެވެ. ނަމަވެސް މިއަދު ތިކުރައްވަނީ ކީއްތޯއެވެ. ވެރިކަމުގައި ހުރި މީހަކު ބާލަން ބަޣާވާތް ކުރަން ފަރުޟުވެފައި އަނެއްދުވަހު ބަޣާވާން ހަރާމްވަނީ ކީއްވެތޯއެވެ؟ މިހާރުގެ ވެރި މީހާ ގޯސްނުވެ އޭރުގެ ވެރި މީހާ ގޯސްވަނީ ކީއްވެތޯއެވެ؟ ރިޝްވަތުގެ ހުތުރު ފައިސާގައި ހިއްޕެވުނީތޯއެވެ؟\nލޮބުވެތި އުސްތާޛެވެ. މިހުސްވީ އަހަރެކެވެ. އުމުރުންވެސް އަހަރެކެވެ. ތަޢްބާވުމަށް ގެއްލުނު އަހަރެއްވެސްމެއެވެ. މި ފެށުނު އަހަރުގެ ފައިދާ ވަގުތު ފާއިތު ނުވަނީސް ބޭނުން ކުރައްވާށެވެ. ކުރެވުނު ކުއްތަކަށް ތަޢްބާވެ ވަޑައިގެން ފައިސާގެ ދަޅައިގާޖެހި ދީން އޮޅުވާލަން ތކުރައްވާ ކަންތައްތަށް ހުއްޓާލުމަށް އަޒުމު ކަނޑައަޅުއްވާށެވެ. ޙައްޤުބަސް ބުނުއްވުމުގައި ފަސްޖެހިވަޑައި ނުގަންނަވާށެވެ.\nއިއްޒަތްތެރި ރައީސާއި ސަރުކާރެ ވެރިންނެވެ. މިފެށުނު އާއަހަރުގެ ތަހުނިޔާ އަރިސްކުރަމެވެ. އަދި ދަންނަވަމެވެ. ދުނިޔޭގެ ދަޅައަށް ހެއްލެވިގެން ތިޔަ ކުރައްވި ހުރިހާ ކަމެއް ހުއްޓަވާލައްވައި ރައްޔިތުންނަށް އަނިޔާކުރުމާއި ޣައިރު ޤާނޫނީ ފިޔަވަޅު އެޅުމާ ކޯޓުތަކާއި މިނިވަން މުއްސަސާތައް ބޭނުންކޮށް ރައްޔިތުންގެ ޙައްޤުތަކަށް އަރައިގަތުން ހުއްޓަވާލައްވަން މިއީ ރަނގަޅު ފުރުޞަތެވެ. އާ އަހަރެއްގެ ފެށުމަކީ މިކަމަށް ހެޔޮފާލެއް ކަމަށް ދެކި މިއަދު ހުރިހާ ކަމެއް އަލުން ފައްޓަވަން ވަޢްދުވެލައްވަން ވީނޫންތޯއެވެ؟\nމިފެށު އަހަރަކީ އުފާފާގަތި އަހަރެއް ކަމަުގައި ލައްވާށި! އާމީން


Junk food ge sababun nafsaanee bayyakah hushahelhidhaane | Mihaaru\nބާގާ އާއި ޗިޕްސް: މިކަހަލަ ޖަންކް ފުޑްތަކަކީ ސިއްހީ ގޮތުން ގެއްލުން ހުރި އެއްޗެހި.\nޖަންކް ފުޑުން ނަފްސާނީ ބައްޔަކަށް ހުށަހެޅިދާނެ\n26 ފެބުރުއަރީ 2019 - 07:34\nޖަންކް ފުޑަށް ދެވިހިފައިވާ ނަމަ އެކަމާ ދުރުވޭތޯ މަސަައްކަތް ކުރަން ޖެހެ އެވެ. ފަހުގެ ދިރާސާއެއްގައި ބުނާ ގޮތުން ޖަންކް ފުޑުގެ ސަބަބުން މީހާ ނަފްސާނީ މައްސަލަތަކަށް ވެސް ހުށަހެޅެ އެވެ.\nއިންޓަނޭޝަނަލް ފުޑް ސައިންސެސް ޖާނަލްގައި ޝާއިއުކޮށްފައިވާ ދިރާސާއެއްގައި ބުނާ ގޮތުން ޖަންކް ފުޑުން މީހާގެ މެޓޮބޮލިޒަމް ހަލާކުކޮށްލުމުގެ އިތުރުން، ޑިޕްރެޝަނާއި ބައިޕޯލާ ޑިސްއޯޑާ ފަދަ ނަފުސާނީ ބަލިމަޑުކަމެއްގެ ތެރެއަށް ވެސް މީހާ ގެންގޮސްފާނެ އެވެ.\nއެހެންވެ ޖަންކް ފުޑަށް އަބަދުވެސް ނޫނެކޭ ބުނަން ޖެހޭ ކަމަށާއި ޖަންކް ފުޑަށް ދެހިވުމަކީ މި ނޫން ވެސް ސިއްހީ ބޮޑެތި ނުރައްކަލުގެ ތެރެއަށް މީހާ ގެންދާނެ އެއްޗެއް ކަމަށް ދިރާސާގައި ބުންޏެވެ.\nދިރާސާގައި ބުނާ ގޮތުގައި ބައިޕޯލާ ޑިސްއޯޑާ މެދުވެރި ކުރުވާ ކަންކަމުގެ ތެރޭގައި، ގިނައިން ހަކުރު އެކުލެވޭ ކެއުންތައް ހިމެނެ އެވެ. އަދި ސިއްހީ ގޮތުން ރައްކާތެރި ނޫން ގޮތްގޮތަށް ތައްޔާރުކޮށްފައި ހުންނަ ކާނާތަކުން ޑިޕްރެޝަނަށް މަގުފަހިކުރުވަފަ އެވެ. އޭގެތެރޭގައި ޑީޕް ފްރައިކޮށްގެން ތައްޔާރުކޮށްފައި ހުންނަ ކާނާތައް ހިމެނެ އެވެ.\n"ކެއުމުގެ ވައްޓަފާޅި އާއި މެންޓަލް ހެލްތާ ވަރަށް ބޮޑު ގުޅުމެއްވާކަން މި ފަހުގެ ހޯދުންތަކުން އަންނަނީ ސާބިތުވަމުން. އެހެންވެ އެބަ ޖެހޭ ކެއުމުގެ އާދަޔަށް ރަނގަޅު ހެޔޮ ބަދަލުތަކެއް ގެންނަން މަސައްކަތްތަކެއް ކުރަން،" ދިރާސާގައި އިސްކޮށް މަސައްކަތް ކުރެއްވި ކެލިފޯނިއާގެ ލޯމާ ލިންޑާ ޔުނިވަސިޓީގެ އެސޯސިއޭޓް ޕްރޮފެސަރު ޖިމް އީ ބަންޓާ ވިދާޅުވި އެވެ.\nބަޔަކު ޖަންކް ފުޑް ކަނީ: މިފަދަ ކެއުންތަކާ ދުރުވާން ސިއްހީ ތަޖުރިބާކާރުން ނަސޭހަތްތެރިވޭ.\nއޭނާ ވިދާޅުވި ގޮތުގައި މިކަމަށް މަސައްކަތްތަކެއް ކުރާ އިރު، ޅަ ކުދިންނާއި ޒުވާނުންނަށް ހާއްސަކޮށްގެން ގިނަ މަސައްކަތްތަކެއް ކުރަން ޖެހެ އެވެ. ސަބަބަކީ މި ފަހަކަށް އައިސް ޒުވާނުންގެ ކެއުމުގެ ވައްޓަފާޅި މުޅިން ނުބައި މިސްރާބަކަށް ދިއުމާ އެކު، އެ މީހުންނަށް ދިމާވާ ސިއްހީ މައްސަލަތައް ވެސް ގިނަވަމުންދާކަން ފާހަގަ ކުރެވެމުން ދިޔަ އެވެ.\nދިރާސާތަކުން ދައްކާ ގޮތުގައި އުމުރުން 13 އަހަރަށްދާ އިރު، ގިނަ ކުދިންނަކީ މިހާރު ނަފުސާނީ ކޮންމެވެސް ބައްޔެއްގެ ޝިކާރަކަށްވެފައިވާ ކުއްޖެކެވެ. މީގެ ސަބަބުތަކުގެ ތެރޭގައި ކެއުމުގެ ވައްޓަފާޅި ގެންގުޅޭ ގޮތް ވެސް މުހިއްމު ދައުރެއް އަދާ ކުރެ އެވެ.\nއިތުރު ލިޔުންތައް ސިއްހަތު ޑިޕްރެޝަން މެންޓަލް ހެލްތް\nޑިޕްރެޝަނާ ދެކޮޅަށް ތާޒާ މޭވާ އާއި ތަރުކާރީ\nދުބާއީގައި ޔޯގާ އިޝްތިހާރުކުރި ގޮތް ހޫނުވެއްޖެ\nބިރުވެރި ހުވަފެނަކީ ނަފުސާނީ ބަލީގެ އަލާމާތަކަށް ވެދާނެ\n18 hours ago 47\nކަނޑުހުޅުދޫ މެޖިސްޓްރޭޓްގެ ޖިންސީ ގޯނާގެ މައްސަލައެއް


Hanimaadhoo - Cochin Ge Seedhaa Dathuruthah Fashaifi - Vaguthu\nހަނިމާދޫ - ކޮޗިންގެ ސީދާ ދަތުރުތައް ފަށައިފި\nހަނިމާދޫ - ކޮޗިން ދަތުރު ފެށުމަށް ބޭއްވި ރަސްމިއްޔާތު\n(ހދ. ހަނިމާދޫ) ހދ. ހަނިމާދޫ އިންޓަނޭޝަނަލް އެއާޕޯޓުން، އިންޑިއާގެ ކޮޗިން އިންޓަނޭޝަނަލް އެއާޕޯޓަށް ސީދާ ދަތުރުތައް މިއަދު ފަށައިފި އެވެ.\nރާއްޖޭގެ ގައުމީ އެއާލާއިން މޯލްޑިވިއަން އިން މި ދަތުރުތައް މިއަދު ފެށިއިރު، ހަނިމާ އިން ކޮޗިންއަށް ދާ ފުރަތަމަ ފްލައިޓް އެ އެއާޕޯޓުން ނައްޓާލީ އިރުއޮއްސި 5:40 ގައެވެ. ހަނިމާދޫ-ކޮޗިންއާ ދެމެދު ކޮންމެ ހަފްތާއަކު ތިން ދަތުރު ކުރާނެއެވެ.\nހަނިމާދޫން ކޮޗިން އަށް ދެކޮޅު ޓިކެޓު އުޅެނީ 199 ޑޮލަރަށެވެ. މާލެ އާއި ކޮޗިންއާ ދެމެދުގެ ޓިކެޓް އަގަކީ ދެކޮޅަށް 150 ޑޮލަރެވެ.\nމިއަދު ހަނިމާދޫ އެއާޕޯޓްގަައި ބޭއްވި ރަސްމިއްޔާތުގަައި ވާހާކަ ދައްކަވަމުން މޯލްޑިވިއަން ހިންގާ އައިލެންޑް އޭވިއޭޝަންގެ މެނޭޖިން ޑިރެކްޓަރު މުހައްމަދު ރިޒްވީ ވިދާޅުވީ، މިއަދުން ފެށިގެން ކޮޗިންއަށް ދަތުރު ފެށިގެން ދާއިރު، ސިއްހީ ފަރުވާއަށާއި އިތުރު ބޭނުންތަކަށް ދާ ފަރާތްތަކަށް ފަސޭހަވެގެންދާނެ ކަމަށެވެ.\nރިޒްވީ ވިދާޅުވީ، މޯލްޑިވިއަންއަކީ ފަތުރުވެރިކަމަށް ރާއްޖޭގައި ކޮންޓްރިބިއުޓް ކުރަމުން އަންނަ އެއް ކުންފުނި ކަމަށްވާއިރު، ހަނިމާދޫ ކޮޗިންގެ ދަތުރު ފެށުމުން މިއީ ޓުއަރިޒަމްއަށް ހުޅުވިގެންދާނެ ވަރަށް ބޮޑު ދޮރެއް ކަމަށެވެ.\nމިއަދު ހަނިމާދޫން ކޮޗިންއަށް ސީދާ ދަތުރުތައް ފެށިއިރު، ރިޒްވީ ފާހަގަކުރެއްވިގޮތުގައި، މިއަދުން ފެށިގެން ހަނީމާދޫ ފަސް ދުވަހު އިންޓަނޭޝަނަލް އޮޕަރޭޝަން ހިންގާނެ އެޗެ. ރިޒްވީ މިގޮތަށް ފާހަގަކުރެއްވިއިރު، މީގެ ކުރިން އެ އެއާޕޯޓުން އިންޑިއާގެ ޓްރިވިންޑްރަމްއަށް ހަފްތާއަކު ދެ ދުވަހު ދަތުރު ކުރެެެވެ.\nމޯލްޑިވިއަން އިން ބުނީ ކޮޗިންއަށް ސީދާ ދަތުރުތައް ފެށުމަށް ނިންމާފައިވަނީ ބޭސްފަރުވާއަށް ދާ މީހުންނަށާއި އިންޑިއާގެ ފަތުރުވެރިންނަށް ރާއްޖެއައުމަށް ފަސޭހަ ފުރުސަތުތަކެއް ހޯދައިދިނުމަށް ކަމަށެވެ.\nއަންނަ މަހުގެ 15 އާއި ހަމައަށް މޯލްޑިވިއަނުން ޑާކާއަށް ދަތުރު ނުކުރާނެ!\nސީތަލަ ހަންނާނު ބޮޑޭ\nއޮކްޓޯބަރ 28, 2019 18:23\nވަރައް އުފާވެއްޖެ، އަލައް މިފަދަ ދުވަހެއް މިފެނުނީ، ތެންކްސް ސޯ މަޗް، މިއަދަކީ މިމަހު 28 ކޮޗިން ހަނިމާދޫ ގެ ފެށުން????????????????


Ibrahimovic AC Milan'ah badhaluvumaa gaathah!\nކުޅިވަރު - ޒްލަޓަން އިބްރަހަމޮވިޗް\nއިބްރަހަމޮވިޗް އޭސީ މިލާނަށް ބަދަލުވުމާ ގާތަށް!\nއިބްރަހަމޮވިޗް ހޯދުމަށް ގިނަ ކްލަބްތަކުން މަސައްކަތްކުރޭ\nކ. މާލެ 21 ނޮވެންބަރު 2018 | ބުދަ 21:52 1,153\nއެލްއޭ ގެލެކްސީ އަށް ކުލެމުން އަންނަ ޒްލަޓަން އިބްރަހަމޮވިޗް - ގެޓީ އިމޭޖާސް\nއެލްއޭ ގެލެކްސީ އަށް ކުލެމުން އަންނަ ޒްލަޓަން އިބްރަހަމޮވިޗް އޭސީ މިލާނަށް ބަދަލުވުމާ ގާތަށް ގޮސްފައިވާ ކަމަށް ރިޕޯޓްތައް ބުނެފިއެވެ.\nރިޕޯޓްތައް ބުނާގޮތުން ކުރިޔަށް އޮތް ޖެނުއަރީ ޓްރާންސްފާގައި ހަ މަސް ދުވަހުގެ އެއްބަސްވުމެއްގެ ދަށުން އިބްރަހަމޮވިޗް އޭސީ މިލާނަށް ގެނައުމަށް އެ ކްލަބުން އަންނަނީ މަސައްކަތް ކުރަމުން ކަމަށެވެ.\nދާދި ފަހުން ސްކައި ސްޕޯޓްސް އަށް ދިން އިންޓަވިއުއެއްގައި އޭސީ މިލާންގެ ސްޕޯޓިން ޑައިރެކްޓާ ލިއޮނާޑޯ ވިދާޅުވީ، އިބްރަހަމޮވިޗް މިލާނަށް ބަދަލުވުމަކީ ކައިރި ކަމެއް ކަމަށާއި، އެހެންނަމަވެސް އެކަމާ މެދު ޔަގީން ކަމެއް ނެތް ކަމަށެވެ.\nދާދި ފަހުން ފްރާންސްގެ ނޫހަކަށް ދިން އިންޓަވިއުއެއްގައި އިބްރަހަމޮވިޗް ބުނީ މިވަގުތު އޭނާ އަކީ ފުޓުބޯޅަ ކުޅުންތެރިޔެއް ކަމަށާއި، ކުރިޔަށް އޮތް ތަނުގައިވެސް ކުޅެން ބޭނުންވާ ކަމަށެވެ. އެގޮތުން ކުރަން ބޭނުންވާ ކަމެއް ކުރުމުގެ ކުރިން މުޅި ދުނިޔެއަށް އަންގާނެ ކަމަށްވެސް އޭނާ ވަނީ ބުނެފައެވެ.\nސްވިޑެންގެ މަލްމޯ އިން 1999 ވަނަ އަހަރު ކެރިޔަރު ފެށި އުމުރުން 37 އަހަރު އިބްރަހަމޮވިޗް ކުޅުން ހުއްޓާލާނެ ދުވަހެއް ނޭގޭ އިރު، އޭނާ ހޯދުމަށް ބައެއް ކްލަބްތަކުން އަންނަނީ މަސައްކަތް ކުރަމުން ކަމަށް ރިޕޯޓްތައް ބުނެއެވެ. އޭގެ ތެރޭގައި އޭސީ މިލާންވެސް ހިމެނެއެވެ.\nޔުވަންޓަސް، އިންޓަ މިލާން، ބާސެލޯނާ، އޭސީ މިލާން، ޕީއެސްޖީ އަދި ޔުނައިޓެޑަށް ވެސް ކުޅެފައިވާ އިބްރަހަމޮވިޗް ވަނީ މިހާރު ކުޅެމުން އަންނަ އެލްއޭ ގެލެކްސީ އަށް މިހާތަނަށް ކުޅުނު 27 މެޗުގައި 22 ލަނޑު ކާމިޔާބުކޮށްފައެވެ.\nސްވިޑެންގެ މޮޅު އެތުލީޓުގެ މަގާމު ހަތަރު ފަހަރު ހޯދާފައިވާ އިބްރަހަމޮވިޗް ވަނީ އޭނާ ކުޅުނު ކްލަބްތަކަށް ގިނަ ކާމިޔާބީތައް ހޯދައިދިނުމުގެ އިތުރުން އަމިއްލަ ގިނަ އެވޯޑުތައްވެސް ހާސިލުކޮށްފައެވެ.


ނުކުޅެދުންތެރިކަން ހުންނަ ހަތް އަހަރުގެ ކުއްޖަކު ނަމޫނާ ދައްކަނީ – DhiDaily\nނުކުޅެދުންތެރިކަން ހުންނަ ހަތް އަހަރުގެ ކުއްޖަކު ނަމޫނާ ދައްކަނީ\nއިޓަލީ އަށް އުފަން އުމުރުން ހަތް އަހަރުގެ ސީރިއޯ ޕާސިޗެއްޓީއަކީ ވާހަކަ ނުދެއްކޭ އަދި އަމިއްލަ އަށް ނުކެވޭ ކުއްޖެކެވެ. އެކަމަކު މި ކުއްޖާގެ ދުވަހު ޝެޑިއުލަކީ ފޫހި އެކަނިވެރި ޝެޑިއުލެއް ނޫނެވެ. ދުވާލުގެ އެކި ވަގުތުތަކުގައި ސިރީއޯ އުޅޭ ގޮތުން އެތައް ބައެއްގެ ޝައުގުވެރިކަން ވަނީ ލިބިފަ އެވެ.\nސީރިއޯގެ ޑައިގްނޯސިސް އަކީ ސްޕާސްޓިކް ޓެޓްރަޕްލީގިއާ އެވެ. މިއީ ސެރެބަލް ޕަލްސީގެ ވައްތަރެކެވެ. މި ބަލީގައި ހިމެނޭ އެންމެ އާއްމު އެއް ކަމަކީ އަތާއި ފައިގެ ހަރަކާތްތައް ކުރަން އުނދަގޫވުމެވެ. ނުކުޅެދުންތެރިކަމާ އެކު ސީރިއޯގެ އަނގަ އަބަދުވެސް ހުންނަނީ ހުޅުވިފަ އެވެ. މީގެ ސަބަބުން ތުއްތު ކުއްޖާއަށް ވާހަކައެއް ނުދެއްކެ އެވެ. ބުނަން ބޭނުންވާ ބަސް ބޭރު ނުކުރެވުމާއި ކާތަކެތި ނުވެސް ދިރުވެ އެވެ. އެހެންވެ ސީރިއޯ އަށް ކާންދެނީ ބަނޑަށް ގުޅާފައިވާ ހޮޅިއެއްގެ އެހީގަ އެވެ. އޭނާ އަށް ހާއްސަކޮށްގެން ތައްޔާރުކުރަނީ ދިޔާ ތަކެއްޗެވެ. ސީރިއޯގެ ނުކުޅެދުންތެރިކަމުގެ ސަބަބުން ނޭވާލުވުމުގައި ވެސް އުނދަގޫތަކެއް ދިމާވެ އެވެ.\nމި ހުރިހާ ކަމަކާ އެކު ސީރިއޯގެ މަންމަ ވެލެންޓީނާ ބޭނުންވީ އާއްމުންނަށް ސީރިއޯގެ ދުވަހުގެ ހަރަކާތްތަކުން ބައެއް ކަންކަން ދައްކާށެވެ. މި ވިސްނުމުގައި ވެލެންޓީނާ ވަނީ ވެބްސައިޓެއްގެ ތައްޔާރުކުރުމުގެ އިތުރުން ފޭސްބުކާއި އިންސްޓަގްރާމްގެ އިތުރުން ޓްވިޓާ އެކައުންޓެއް ހުޅުވައިފަ އެވެ. މި އެކައުންޓްތަކުން ވެލެންޓީނާ ދައްކުވައިދެނީ އޭނާގެ ނުކުޅެދުންތެރިކަން ހުންނަ ދަރިފުޅުގެ ވީޑިއޯތަކެވެ. އެއީ ނުކުޅެދުންތެރިކަމާ މެދު މީހުންގެ ހިތުގައި ހުންނަ ނުރުހުން އެއްފަރާތްކޮށް ބަޔަކަށް ވިސްނައިދިނުމުގެ މަގްސަދުގައި ވެލެންޓީނާ އާއްމުކުރާ ވީޑީއޯ ތަކެކެވެ.\nވެލެންޓީނާގެ ވީޑިއޯތަކަށް މުޅި ދުނިޔޭގެ އެތައް ބައެއްގެ ސަމާލުކަން ވަނީ ހުއްޓިފަ އެވެ. މިގޮތުން ވީޑިއޯތައް ބަލާ މީހުންގެ އަދަދު އާއްމުކޮށް 130،000 އަށް މިހާރު އަރަ އެވެ.\nސޯޝަލް މީޑިއާގައި ވެލެންޓީނާ އާއްމުކުރާ ބައެއް ވީޑިއޯތަކުގައި ފެންނަނީ އޭނާގެ ދަރިފުޅު ދަބަހެއް ހިފައިގެން ސްކޫލަށް ދާތަނާއި ކުޑަކުދިންނަށް ދުއްވޭ ކަހަލަ އިލެކްޓްރިކް ކާރެއް ދުއްވާ މަންޒަރެވެ. މީގެ އިތުރުން ވެސް ނުކުޅެދުންތެރިކަމާ އެކު ވެސް މުޖުތަމައު ތެރޭގައި އާއްމުން އުޅޭގޮތަށް އުޅެވިދާނެކަން ސާބިތުކޮށްދޭ ބައެއް ވީޑިއޯ ވެލެންޓީނާ ވަނީ އަޕްލޯޑްކޮށްފަ އެވެ. މި ވީޑިއޯތަކަށް އެތަން ބަޔަކު ގަޔާވެ ވެލެންޓީނާ އަށް އަންނަނީ ހިތްވަރުދެމުންނެވެ.\nވެލެންޓީނާ އިތުރަށް ބުނީ އޭނާ އެންމެ ބޮޑަށް ބޭނުންވީ އެފަދަ ކުދިންނާ މެދު ދެކޭ ގޮތް ބަދަލުކުރަން ކަމަށާއި، ހާއްސަ އެހީއަށް ބޭނުންވުމަކީ އުފާވެރިކަން ނިމުން ނޫންކަން އަންގައިދޭން ކަމަށެވެ.\nއުމުރުން 38 އަހަރުގެ ވެލެންޓީނާ އަކީ އިޓަލީގެ ޕޯސްޓަލް ސަރވިސްގެ ކޯލް ސެންޓަރެއްގައި މަސައްކަތްކުރާ މުވައްޒަފެކެވެ. ދަރިފުޅު ބެލެހެއްޓުމުގައި ވެލެންޓީނާ އަށް 58 އަހަރުގެ ފިރިމީހާ ޕައޮލޯ އެހީތެރިކަން ފޯރުކޮށްދެ އެވެ. ޕައޮލޯ އަކީ ދިރާސާކުރާ މީހެއްގެ ވަޒީފާ އަދާކުރާ ފަރާތެކެވެ. މީގެ އިތުރުން ދަރިފުޅުގެ ކަންކަން ބެލެހެއްޓުމަށް ދެ ދުވަހުން އެއް ދުވަހު އެގެއަށް ދެ އެހީތެރިން ދެ އެވެ.\nވެލެންޓީނާ ބުނީ ވީޑިއޯތައް އެހާބޮޑަށް ވައިރަލްވާނެކަމަށް އުއްމީދުވެސް ނުކުރާ ކަމަށާއި އެކަމަކު އެއީ ބޭނުންތެރިކަމެއްކަން މިހާރު އިހުސާސް ކުރެވޭ ކަމަށެވެ.\nސޯލާ ޑިސްކުތަކާއެކު ދުނިޔެ ރަނގަޅު ބަދަލަކާ ދިމާއަށް މިސްރާބު ޖަހާފައި\nއިޖުތިމާއީ ގައިދުރުކަން ބަހައްޓަން ފުޅާމިނުގައި6ފޫޓު ހުންނަ ހެދުމެއް މީހަކު ފަހައިފި


24 ސެޕްޓެންބަރު 2021 - 07:47 2\nދަރިފުޅަށް ހަ މަސް ފުރި ކާއެއްޗެހި ދޭން ފަށަން ހާސްވާ މައިންބަފައިން ގިނަ އެވެ. ވާނީވެސް އެހެންތާ އެވެ. އެކި ބާވަތް ބާވަތުންނާއި ކުލަތަކުން ރަހަމީރު އެކި ޕިއުރީތައް މީރުމީރުކޮށް ހެދިއަސް ދަރިފުޅު އެއިން ކާލަނީ ހާލަކުން ފަހަރަކު އެވެ. އަނެއްކޮޅުން އެއް ދުވަހު މީރުވާ އެއްޗެއް ދެވަނަ ދުވަހަކު ކެއުމަކީވެސް މަދުން ނޫނީ ނުވާ ކަމެކެވެ.\nއެކި ކުދިންނަކީ ތަފާތު ކުދިންނެވެ. އުޅުމާއި ގުޅުމުގައި ބޮޑެތި ފަރަގުތަކެއް ހުންނަ ފަދައިން ކެއުމުގައި ވެސް ތަފާތުތަކެއް އެކި ކުދިންގެ ހުންނާނެ އެވެ. ފަހުގެ ހޯދުންތަކުން އެނގޭ ގޮތުގައި، ކާންދޭން ފެށުމަށް އެންމެ ރަނގަޅީ ދަރިފުޅުގެ އުމުރުން ހަ މަސް ފުރުމުންނެވެ. އަދި ގާތްގަނޑަކަށް އަށް މަސް ފުރެން ދެން ދަރިފުޅުގެ މައިގަނޑު ކެއިންބުއިމަކީ މައި މީހާގެ ގާތުން ލިބޭ ކިރެވެ. މާ އަވަހަށް ކާން ދިނުމަކީ ބައެއް ފަހަރު ދަރިފުޅުގެ ހެދިބޮޑުވުމަށް ވެސް އަސަރުކޮށްފާނެ ކަމެއްކަމުގައި ވާތީ ކާންދޭން ފެށުމުގެ ކުރިން ޑޮކްޓަރެއްގެ އިރުޝާދު ހޯދުމަކީ މުހިންމު ކަމެކެވެ.\nމި ހިމަނާލަނީ ކާންދޭ ގަޑީގައި ދަރިފުޅު މާ ބޮޑަށް ކާއެއްޗިއްސަށް ބޮޑާހާކާ ނަމަ ކުރެވިދާނެ ބައެއް ކަންކަމެވެ.\nއާއިލާގެ މީހުންނާއެކު ކާން ދިނުން\nކުޑަކުދިންނަކީ ވެސް ހަމަ އެހެން މީހުންހެން "ސޯޝަލް" ވެލަން ބޭނުންވާނެ ބައެކެވެ. ކޮންމެ ދުވަހަކު ވަކި ގަޑިއެއްގައި އެހެން މީހުންނާ މާ އެކަހެރިކޮށް ކާން އިނުމަކީ ބައެއް ކުދިންނަށް ފޫހި ކަމަކަށް ވެދާނެ އެވެ. އަޖުމަ ބަލާލަން އާއިލާއާ އެކީގައި ކޮންމެވެސް އިރަކުން ކާން ބައިންދާލާށެވެ. ކާ ގަޑިއަކީ އުފާވެރި އަދި އެ ކުދިން މާ ގަޔާވާ ވަގުތަކަށް ހެދިދާނެ އެވެ.\nކާމޭޒާ ވީހާވެސް ކައިރިކުރުން\nޅަ އުމުރަކީ ކުދިން އެހެން މީހުން ކުރާ ކަންތައްތައް ވަރަށް ބޮޑަށް ހޯދާ ބަލައި ދަސްކުރަން ބޭނުންވާ ދުވަސްވަރެކެވެ. ބޮޑެތި މީހުންނާއެކު ކާން މޭޒު ކައިރިއަށް ދާން ބޭނުންވާނެ އެވެ. ކާމޭޒުގައި ބޮޑެތި މީހުން އެ ތިބޭހެން ކުދިންނަށް ތިބެވޭނަމަ އެއީވެސް ކެއުމަށް ކުދިން ގަޔާވެދާނެ ކަމެކެވެ. އެފަދަ ގޮނޑި މިހާރު އެބަ ހުއްޓެވެ.\nބަކުން ދެކެ ބައެއް ކުދިން ފޫހިވެސް ވޭ\nއަހަރެމެންގެ ތެެރެއިން އެއްބަޔަކަށް ހީވެފައި އޮންނަނީ ދަރިފުޅަށް އެންމެ ރަނގަޅީ އަބަދު ބަކުން ހެން ކޮންމެ އެއްޗެއްވެސް ބްލެންޑްކޮށްފައި ދިނުމުން ކަމަށެވެ. ނަމަވެސް ފަހުގެ ގިނަ ނިއުޓްރިޝަނިސްޓުންނާއި ޑޮކްޓަރުން އެދެނީ އެ ކުއްޖަކަށް ކެވޭނަމަ ތަފާތު ޓެކްސްޗާތައް މަޑުމަޑުން ޓެސްޓްކުރަމުން ދިއުމެވެ. ހުދު އަހަރުމެންނަށްވެސް އަބަދު ބަތާއި ގަރުދިޔައާއި އިތުރު އެއްވެސް އެއްޗަކާ ނުލާ ކާންދޭނަމަ މާ ލަސްތަކެއް ނުވެ ފޫހިވެއެއް ނޫން ހެއްޔެވެ.\nއޭގެ ބަދަލުގައި ލުނބޯ ހުތް ފޮދަކާއި، ލޮނުމިރުސްކޮޅަކާއި އަސާރަކޮޅެއް އަދި ކުޑަ ފިހުނުމަސްކޮޅެއް ލުމުން ހީވެސް ނުކުރާ ފަދަ ބަދަލެއް ބަތް ތަށީގެ ރަހައިން ދޭއިރު، ކުޑަކުދިންނަށްވެސް ވާނީ މިހެނެވެ. ކޮންމެހެން ލޮނުމިރުހާއި އަސޭމިރުސް ނޫނަސް، ވީހާވެސް އަސްލު ކާނާ ކުދިންނަށް ކެވޭ ސައިޒަކަށް ކޮށާފައި، ޗަސްކޮށްފައި އަދި ތަފާތު ރަހަަތައް ލާހެން ދިނުމަކީ ކެއުމަށް ހުންނަ ޝައުގުވެރިކަން އިތުރުކޮށްދޭނޭ ކަމެކެވެ. ނަމަވެސް ކޮށިއެރުން ފަދަ ކަންކަމަށް ކޮންމެހެންވެސް ސަމާލުކަންދޭންވާނެ އެވެ.\nކާންދޭއިރު ކުދިން ސަމްސަލުގައި ހިފާ ދަމާ އެހަދަނީ އެކަނި ކާންދޭށޭ ބުނުމުގެ ގޮތުންނެވެ. އެކަމަކު ގިނަ ފަހަރަށް އެކަމަށް އިންކާރުކުރެވެނީ ހާވާ ހަޑިންކަން ޔަގީނެވެ. އެކަމާ މާ ބޮޑަށް ކަންބޮޑުވާނަމަ އަތްދިގު ބިބްތަކާއި ތަށި ބަންޑުން ނުޖެހޭނެ ފަދަ ގްރިޕް / ސަކްޝަން ތަށި ހުންނާނެ އެވެ. އަދި ގޮނޑި ދަށުގައި, ސާފުކުރަން ފަސޭހަވާނެ ފަދަ ފޮތިގަނޑެއްވެސް އެޅިދާނެ އެވެ. އަމިއްލައަށް އަށް ތަޖުރިބާ ކުރަން ދިނުމަކީ ކެއުމާއި މެދު 'ޕޮޒިޓިވް' ގުޅުމެއް އުފެއްދުމަށް ކުރެވޭނެ މުހިންމުކަމެކެވެ.\nއިޝާރާތުން ބުނެދޭން ދަސްކޮށް ދިނުން\nގިނަ ފަހަރަށް ކާންދޭން ފަށައިގެން އެ ވޭތުކުރާ ފުރަތަމަ މަސްތަކަކީ ގިނަ ވާހަކަތައް ނުވަތަ ލަފްޒުތައް ކުދިންނަށް ކިޔަން ނުވަތަ ބުނެދޭން އެނގޭނެ ދުވަސްވަރެއް ނޫނެވެ. އެހެންކަމުން އިޝާރާތުން، 'އަދި ބޭނުން'، 'ނިމުނީ'، 'ހުސްވީ' ފަދަ ލަފްޒުތައް ބުނެދޭން ދަސްކޮށްދިނުމަކީވެސް ކެއުމުގެ މި ތަޖުރިބާ ތަންކޮޅެއް ލުއިވެގެންދާނެ ކަމެކެވެ.\nފައިބަރު ހިމެނުން މުހިންމު\nކާ ގަޑީގައި ކުދިން ކާން ބޭނުންނުވާ، އަދި ރޮއެ ހަދަން މެދުވެރިވާ އެންމެ އާންމު އެއް ސަބަބަކީ ބަނޑު ހަރުވެ، ގޭސްވެފައި ވުމެވެ. އެހެންކަމުން ފެހިކަން ގަދަ ބާވަތްތަކާއި ފައިބަރު ހިމެނޭ ތަކެތި ކެއުމުގައި ހިމެނުމަކީ މި މައްސަލަތަކުން ދުރުކޮށްދޭނޭ ކަމެކެވެ.\nހަމައެޔާއެކު، ކޮންމެ އާ ކަމެއްވެސް އާ އެއްޗެއްވެސް ކުދިންނަށް ތައާރަފްކުރުމަށް ފަހު ހަފްތާ އެއްހާ ދުވަސް ފަހުން އޭގެ އަސްލު ނަތީޖާއަކާއި ހިސާބަށް ވާސިލްވުން މުހިންމެވެ.\nތައުލީމީ ދާއިރާއަށް ޝައުގުވެރިނުވާ ސަބަބު ހޯދަން ދިރާސާ ކުރަނީ\nމާބަނޑުއިރު މަސްތުވުން: ތަދާއި ވޭން ދަރިފުޅަށް!


އިސްލާމް ދީނަށް ފުރައްސާރަކުރި މީހަކު 10 އަހަރާ 10 މަހަށް ޖަލަށް ލުމަށް މެލޭސިޔާގެ ކޯޓަކުން ޙުކުމްކޮށްފި\nއިސްލާމް ދީނަށް ފުރައްސާރަކުރި މެލޭސިޔާގެ ރައްޔިތަކު 10 އަހަރާ 10 މަހަށް ޖަލަށް ލުމަށް މެލޭސިޔާގެ ކޯޓަކުން ޙުކުމްކޮށްފި އެވެ. މިއީ މިފަދަ މައްސަލައެއްގައި މެސުލިމުންގެ އަޣްލަބިއްޔަތު އޮންނަ މެލޭސިޔާގެ ކޯޓަކުން ކުރި އެންމެ ބޮޑު ޙުކުމެވެ.\nކޮމިޝަނަރ އޮފް ޕޮލިސް މުޙައްމަދު ފައުޒީ ހާރޫން ހޮނިހިރު ދުވަހު ޢާންމު ކުރެއްވި ބަޔާނުގައި ވިދާޅުވެފައިވަނީ ފޭސް ބުކުގައި އިސްލާމް ދީނަށާއި ކައު އިތުރު ރަސޫލާ މުޙައްމަދު (ޞޢވ) ފުރައްސާރަކޮށް 10 ކުށެއް އޭނާ ކުރިކަން ސާބިތުވެފައިވާ ކަމަށެވެ.\nމެލޭސިޔާގެ ޤާނޫނު ބުނާގޮތުން މިފަދަ ކުށެއް ކޮށްފިނަމަ2އަހަރާއި5އަހަރާއި ދެމެދުގެ މުއްދަތަކަށް ޖަލުގައި ބަންދުކުރެވިދާނެއެވެ. އިސްލާމް ދީނާއިމެދު ޞައްޙަ ނޫން މައުލޫމާތު ފަތުރައިފިނަމަ 1 އަހަރަށް ޖަލަށް ލެވިދާނެއެވެ. އަދި 50000 ރިންގިޓް (12200 ޑޮލަރު) އިން ޖުރުމަނާ ވެސް ކުރެވިދާނެއެވެ. އަދި 1 އަހަރަށް ޖަލަށްލުމާއިއެކުވެސް މި އަދަދުން ޖުރުމަނާ ކުރެވިދާނެއެވެ. އަދި މެލޭސިޔާގެ ޤާނޫނު ބުނާ ގޮތުން ވަކި މައްސަލަތަކެއްގެ ގޮތުގައި ޙުކުމްކޮށްފިނަމަ އެ ހުކުމްތައް ތަންފީޒުކުރަންޖެހޭނީ ވަކިވަކި ޙުކުމުގެ ގޮތުގައެވެ.\nމިފަދަ މައްސަލަތަކުގައި އިތުރު ބައެއްގެ މައްޗަށް ވެސް އަންނަނީ ޝަރީޢަތް ހިންގަމުންނެވެ.\nއިސްލާމް ދީނަށް ފުރައްސާރަކުރުން އިތުރުކުރުމަށް ހިތްވަރުދޭ، އިންސާނީ ޙައްޤުތައް ހިމާޔަތްކުރާ ޖަމިއްޔާތަކުން ބުނަނީ މިއީ ބޮޑުވަރު ކަމަށެވެ.\nސައްތައިން ސައްތަ މުސްލިމް ޤައުމެއް ކަމަށް ޤާނޫނު އަސާސީގައި ބުނާ، އަދި އެގޮތުގައި ވެރިކަން ހިންގަން ސަރުކާރަށް ޤާނޫނު އަސާސީން ލާޒިމުކުރާ ދިވެހިރާއްޖޭގައި މިފަދަ ކަންކަން ކުރާ މީހުންނަށް އަދަބު ދިނުމުގެ ބަދަލުގައި މަތީ މަޤާމްތައް ދެމުން ގެންދާކަން ފާހަގަކުރެވެއެވެ.\nބަންގްލަދޭޝް ގައި އުމުރުން 12 އަހަރުގެ ކުޑަ ކުއްޖަކު ގޭންގް ރޭޕް ކޮށްފި!\nމުސްލިމުން ކަމަށް ބުނާ ބައެއްގެ ހަމަލާއިން ޒަޚަމްވެފައިވާ މި ކުއްޖާ މަރުވަމުން ދުނިޔެއަށް ކުރާ އާދޭހުގެ އަޑު އަހައިލަމާ!\nދުބާއީގައި ހަދާފަ ހުރި "ދަ ޤުރްއާނިކް ޕާރކް" ދުށިންތަ؟


Minister Saeedh ge vaahaka thakun Qasim ah fun asareh kohfi\nމިނިސްޓަރު ސައީދުގެ ވާހަކަތަކުން ގާސިމަށް ފުން އަސަރެއް\nއިކޮނޮމިކް މިނިސްޓަރު މުހައްމަދު ސައީދު ރޭ ދެއްކި ވާހަކަތަކުން ޖުމްހޫރީ ޕާޓީގެ ލީޑަރު ގާސިމް އިބްރާހީމަށް ފުން އަސަރެއް ކޮށްފި އެވެ.\nގާސިމް މިއަދު ކުރެއްވި ޓްވީޓެއްގައި ވިދާޅުވީ، ޖަނަވާރުންވެސް އެސޮރު ގެންގުޅެ، ބަލާބޮޑުކުރި މީހާ ދަންނަ ކަމަށެވެ. ގާސިމް މިހެން ވިދާޅުވި ކަމަށް ބެލެވެނީ ރޭ މިނިސްޓަރު ސައީދު އއ. މަތިވެރީގައި ބޭއްވި ޕީޕީއެމް ޖަލްސާގައި ގާސިމަށް އިޝާރާތް ކުރައްވައި ދެއްކެވި ވާހަކަތަކާއި އެމަނިކުފާނަށް ސައީދު އަމާޒު ކުރެއްވި ބަހުގެ ހަމަލާތަކާ ގުޅިގެން އެވެ. ގާސިމްގެ އިހުސާސްތައް ޓްވީޓްގައި ބަންޑުން ކުރައްވަމުން ގާސިމް ވިދާޅުވީ، ކުއްތާ ވެސް އޭތި ބަލަހައްޓާ މީހާގެ ފުރާނަ ސަލާމަތް ކުރަން ފުރާނަ ވެސް ދުއްވާލާ ކަމަށެވެ. އަދި ރާމާ މަކުނު ވެސް އެއަށް ހެޔޮ ކަމެއް ކޮށްދޭ މީހާ ދަންނަ ކަމަށް ވެސް ވިދާޅުވި އެވެ.\nއެހެން ނަމަވެސް އެއީ ކޮން ބޭފުޅެއްކަމެއް ގާސިމްގެ ޓްވީޓްގައި ވިދާޅުވެފައެއް ނުވެ އެވެ.\nމިނިސްޓަރު ސައީދަކީ މީގެ ކުރިން ގާސިމްގެ ސަން އައިލެންޑް ރިސޯޓުގެ ޖެނެރަލް މެނޭޖަރުގެ މަގާމު ގިނަ ދުވަސްތަކެއް ފުރާފައިވާ ބޭފުޅެކެވެ. ސައީދަށް މިނިސްޓަރު ކަން ލިބިވަޑައިގެންފައިވަނީ ޖޭޕީގެ ސްލޮޓެއްގައި ނިކުމެވަޑައިގެން ގާސިމްގެ އެންޑޯސް ކުރުމުންނެވެ. ނަމަވެސް މިނިސްޓަރު ސައީދު ވަނީ ފަހުން ޖޭޕީ ދޫކޮށް ސަރުކާރުގެ މައި ޕާޓީ ޕީޕީއެމާއި ގުޅިވަޑައިގެންފަ އެވެ.\nގާސިމް އަށް އަމާޒުކޮށް މިނިސްޓަރު ސައީދު ރޭ ވިދާޅުވީ، ވިޔަފާރިވެރިއެއްގެ ޝައުގާއި ނުވަތަ އަމިއްލަ ބޭނުމަށް ބޭނުން ކުރަން ރާއްޖޭގެ އެއްވެސް ރަށެއް ނުވަތަ އަތޮޅެއް ހުންނަ ޖެހޭނެ ކަމަށް ގާނޫނު އަސާސީގައި ބަޔާންކޮށްފައިނުވާ ކަމަށެވެ. އަދި ވިދާޅުވީ، އއ. އާއި އދ. އަތޮޅުގެ ތަރައްގީ އަށް ހުރަސް އެޅޭ ގޮތަށް ކަންކަން ކުރައްވާފައިވަނީ އަމިއްލަ ވިޔަފާރި އާއި އަމިއްލަ ވެރިކަމުގެ ބޭނުމުގައި ކަމަށެވެ.\nގާސިމް އިބްރާހިމް މުހައްމަދު ސައީދު ޕީޕީއެމް\nގާސިމް، ރައީސްއަށް: "ބަޑިބަޑި" ލެއްވިޔަސް ވާނެ ކަމެއް ނެތް!\nޕީޕީއެމްގެ ނައިބު ލީޑަރުކަމަށް އާޒިމާ، ސައީދު، އަބްދުއްރަހީމް، ޒަމީރު\nނަޝީދާއި ގާސިމަށް ފުރުސަތު ނުދިނީތީ ޝުކުރު ކުރަން ޖެހޭ: ރައީސް


SunOnline: Maumoonge beysfaruva ah ihumaaluvi massala adhi PG ah nufonuvan: HRCM\nމައުމޫންގެ ބޭސްފަރުވާ އަށް އިހުމާލުވި މައްސަލަ އަދި ޕީޖީ އަށް ނުފޮނުވަން: އެޗްއާރުސީއެމް\nމުހައްމަދު މުޒައްޔިން ނާޒިމް 12 Feb 2019, 19:41\nކުރީގެ ރައީސް މައުމޫން މިނިވަން ކުރުމަށް މާލެ ގެންނަނީ: އެމަނިކުފާނުގެ ބޭސްފަރުވާ އަށް އިހުމާލުވި މައްސަލަ އަދި ޕީޖީ އަށް ނުފޮނުވާ ކަމަށް ޕީޖީ އިން ބުނޭ -- ސަން ފޮޓޯ/ އަޙުމަދު އަވްޝަން އިލްޔާސް\nކުރީގެ ރައީސް މައުމޫން އަބްދުލް ގައްޔޫމް މާފުށީ ޖަލުގައި ހުންނެވި ދުވަސްވަރު އެމަނިކުފާނުގެ ސިއްހީ ހާލަތާއި ގުޅިގެން ހިއުމަން ރައިޓްސް ކޮމިޝަން(އެޗްއާރުސީއެމް) އަށް ހުށަހެޅި މައްސަލައިގައި ކަމާ ބެހޭ ފަރާތްތަކާ ދެކޮޅަށް ދައުވާކޮށްދިނުމަށް ޕޮރޮސެކުއުޓާ ޖެނެރަލް (ޕީޖީ) އަށް އަދި ނުފޮނުވާ ކަމަށް ހިއުމަން ރައިޓްސް ކޮމިޝަން (އެޗްއާރްސީއެމް) އިން ބުނެފި އެވެ.\nއެމައްސަލަ ޕީޖީއަށް ފޮނުވާފައިވާ ކަމަށް ބުނެ ބައެއް މީޑީއާތަކުން ޖަހާފައިވާ ހަބަރު އެޗްއާރުސީއެމްގެ އިންފޮމޭޝަން އޮފިސަރު ހައްވާ ވަޖުދާ ގާސިމް ވަނީ ދޮގުކުރައްވާފައެވެ.\nވަޖުދާ މިރޭ "ސަން" އަށް ވިދާޅުވީ، އެ މައްސަލަ ޕީޖީ އަދި ފޮނުވާފައި ނުވާ ކަމަށާއި ނަމަވެސް އެ މަސައްލަ ޕީޖީ އަށް ފޮނުވުމަށް ނިންމާފައިވާ ކަމަށެވެ.\n"އަޅުގަނޑުމެން މިއަދު ޓްވީޓެއް ކޮށްފައި ވާނެ [އެ މަސައްލަ] ގައި ދައުވާ ކުރަން ނިންމި ވާހަކަ. ނަމަވެސް އަދި ދައުވާ ކުރަން ނުފޮނުވާ،" ވަޖުދާ ވިދާޅުވިއެވެ.\nމައްސަލައިގެ އިތުރު ތަފްސީލެއް ވަޖުދާ ނުދެއްވައެވެ. މައްސަލަ ޕީޖީ އަށް ފޮނުވުމުން އެކަން އަންގަވާނެ ކަމަށް ވަޖުދާ ވިދާޅުވިއެވެ.\nމިއަދު އެޗްއާރުސީއެމް އިން ކުރި ޓްވީޓްގައި ބުނެފައިވަނީ، ރައީސް މައުމޫންގެ ސިއްހީ ހާލަތާއި ގުޅިގެން އެ ކޮމިޝަނަށް ހުށަހެޅި މައްސަލައިގެ ތަހުގީގަށް ރިއާޔަތްކޮށް ދައުވާކޮށްދިނުމަށް އެދި ޕީޖީ އަށް ފޮނުވުމަށް އެ ކޮމިޝަނުން ނިންމައިފައިވާ ކަމަށެވެ.\nއަލްއުސްތާޛް މައުމޫން ޢަބްދުލް ޤައްޔޫމުގެ ޞިއްޙީ ޙާލަތާއި ގުޅިގެން މި ކޮމިޝަނަށް ހުށަހެޅި މައްސަލައިގެ ތަހުޤީޤަށް ރިޢާޔަތްކޮށް ދައުވާކޮށްދިނުމަށްއެދި ޕްރޮސިކިއުޓަރ ޖެނެރަލްގެ އޮފީހަށް ފޮނުވުމަށް ހިއުމަން ރައިޓްސް ކޮމިޝަނުން ނިންމައިފި\n— HRC of the Maldives (@hrcmv) February 12, 2019\nސުޕްރީމް ކޯޓުން ނެރުނު އަމުރާ ގުޅިގެން ރައީސް މައުމޫން ގާނޫނާ ހިލާފަށް ހައްޔަރުކޮށް އަށް މަސް ދުވަހު ޖަލުގައި ހޭދަކުރެއްވި އިރު އެތައް ހައްގެއް ގެއްލުނު ކަމަށް މީގެ ކުރިން އެމަނިކުފާނުވަނީ ވިދާޅުވެފައެވެ. އަދި އެ މައްސަލަ އެމަނިކުފާނުގެ ފަރާތުން ޖަލުގައި އޮންނެވި ދުވަސްވަރު ވަނީ އެޗްއާރުސީއެމް އަށް ހުށަހަޅާފައެވެ.\nރައީސް މައުމޫން ޖަލުގައި ހުންނެވި އިރު އެމަނިކުފާނުގެ ބަލި ހާލަތު ވަނީ ވަރަށް ބޮޑަށް ގޯސްވެފަ އެވެ. އޭރު އެމަނިކުފާނުގެ ވަކީލުން ވިދާޅުވަމުން ގެންދެވީ، އެމަނިކުފާނު ގޭބަންދަށް ބަދަލުކޮށް ފަރުވާ ދޭން ޖެހޭ ކަމަށް ޑޮކްޓަރުން ވިދާޅުވި ކަމަށެވެ. ނަމަވެސް، ގޭބަންދަށް ބަދަލުކޮށްފައި ނުވެ އެވެ.\nއެކަމާ ގުޅިގެން، އެޗްއާރުސީއެމް އިން ފިޔަވަޅެއް އަޅާފައި ނުވާތީ ރައީސް މައުމޫން ވަނީ އެޗްއާރުސީއެމްއަށް ފާޑުވިދާޅުވެ ވާހަަަކަ ދައްކާފައެވެ.\nރައީސް މައުމޫން ނަޝިދަށް ގުޅުއްވައި މަރުހަބާ ދަންނަވައިފި\nޕީޕީއެމް ހޯދައިދިނުމަށް ރައީސް ވައުދުވި، ވައުދު ފުއްދައިދިނުމަށް އެދެން: މައުމޫން


REPORT: Tourist number akee ves olhumeh?\nމިދިޔަ އަހަރު ރާއްޖެއަށް ޒިޔާރަތް ކުރި ޓޫރިސްޓުންތަކެއް: މި އަހަރު ގާތްގަނޑަކަށް އެއް މިލިއަން ޓޫރިސްޓުން ގެންނަން ސަރުކާރުން ވަނީ އަމާޒު ހިފާފައި -- ފޮޓޯ: އަވަސް އާކައިވް\nމިދިޔަ އަހަރު ރާއްޖެއަށް 1.7 މިލިއަން ޓޫރިސްޓުން ޒިޔާރަތް ކުރި އެވެ. ނަމަވެސް ކޮވިޑް-19 މުޅި ދުނިޔޭގައި ފެތުރުމާއެކު ބަންދު ކުރި އެކި ގައުމުތަކުގެ ބޯޑަރުތައް އަދި ރަނގަޅަށް ނުހުޅުވެ އެވެ. ރާއްޖޭގެ ބޯޑަރު ހުޅުވާލަން މަސައްކަތް ކުރަނީ އަންނަ މަހު އެވެ. މީގެ މާނައަކީ ދޮރާށި ހުޅުވި ނަމަވެސް ޓޫރިސްޓުން އަންނަން ފަށާނީ އޯގަސްޓް މަހު އެވެ.\nނަމަވެސް މަޖިލީހުގެ އިގްތިސޯދީ ކޮމެޓީގައި ވާހަކަ ދައްކަވަމުން ފިނޭންސް މިނިސްޓަރު އިބްރާހިމް އަމިރު ވިދާޅުވި ގޮތުގައި މި އަހަރުގެ ބާކީ އޮތް ދުވަސްތަކާއެކު މި އަހަރު 980،000 ޓޫރިސްޓުން ގެނެވޭނެ އެވެ. މިއީ، ރަނގަޅު އަދަދެއް ހެއްޔެވެ؟ ނޫނީ މިއީ ވެސް އާއްމުކޮށް ސަރުކާރަށް އަރާ އޮޅުންތަކުގެ ތެރެއަށް އިތުރުވި ބޮޑު އޮޅުމެއް ހެއްޔެވެ؟ މި އަހަރު ބާކީ އޮތް ފަސް މަސްތެރޭ އެއް މިލިއަން ޓޫރިސްޓުން ހަމަ ކުރެވިދާނެ ހެއްޔެވެ؟\n"މި އަހަރު ނުވަ ލައްކަ މީހުން ގެނައުން، އެއީ އިމްޕޮސިބަލް ފިގާއެއް. ޖުލައި މަހު ރާއްޖެ ހުޅުވިއަސް ރިސޯޓަށް ސްޓާފުން ގޮސް ތައްޔާރުވެ، އަންނަން ފެށޭނީ ނޮވެމްބަރު މަހު. ގިނަ ރިސޯޓުތައް ވެސް ހުޅުވަނީ ނޮވެމްބަރު މަހު. އެހެންވީމަ އަޅުގަނޑުގެ އެސްޓިމޭޓްއަކީ އެންމެ ގިނަ ވެގެން މި އަހަރު ގެނެވޭނީ 700،000 ޓޫރިސްޓުން. ވަރަށް މަސައްކަތް ކޮށްގެން އެ އަދަދު ގެނެވޭނީ ވެސް،" ރާއްޖޭގެ ޓްރެވަލް އެޖެންސީއެއް ކަމަށްވާ ލެޓްސްގޯ ޓްރެވަލްގެ މެނޭޖިން ޑިރެކްޓަރު މުހައްމަދު ރިޔާޒު (ލެޓްސްގޯ ރިޔާޒު) ވިދާޅުވި އެވެ.\nމި އަހަރު ނުވަ ލައްކަ ނުވަތަ ގާތްގަނޑަކަށް އެއް މިލިއަން ޓޫރިސްޓުން ގެންނަމަ މަހަކު ކިތައް މީހުން ގެންނަން ޖެހޭނެ ހެއްޔެވެ؟ މި އަހަރުގެ މިހާތަނަށް އައިސްފައި ވަނީ ކިތަށް ޓޫރިސްޓުން ހެއްޔެވެ؟ ރާއްޖެއަށް ޓޫރިސްޓުން ގެންނަ މާކެޓުތަކުގެ ހާލަތު އޮތީ މި އަދަދު ހަމަ ކުރެވޭ ފަދަ ހާލަތެއްގައި ހެއްޔެވެ؟\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި މި އަހަރު މާޗު މަހުގެ ނިޔަލަށް އައިސްފައި ވަނީ 382,760 މީހުނެވެ. އެހެންވީމަ 980،000 މީހުން ގެންނަން ބޭނުންނަމަ އިތުރަށް މި އަހަރު މަދުވެގެން ގާތްގަނޑަކަށް 597،240 ޓޫރިސްޓުން ގެންނަން ޖެހޭނެ އެވެ. ޖުލައި މަހު އިގްތިސޯދީ ގޭޓް ހުޅުވާލައިގެން އޯގަސްޓް މަހު ބާރު މިނުގައި ޓޫރިޒަމް ހިނގައިގަންނަން ޖެހޭނެ އެވެ. މިގޮތަށް ކުރިއަށް އޮތް ފަސް މަސް ދުވަހު، ކޮންމެ މަހަކު އެވްރެޖު ގޮތެއްގައި 119،448 ޓޫރިސްޓުން ގެންނަން ޖެހެ އެވެ. އަދި ކޮންމެ ދުވަހަކު މަދުވެގެން 3،981 މީހުން ގެންނަން މަޖުބޫރުވާނެ އެވެ.\nރާއްޖެއަށް 2018 ވަނަ އަހަރު އައި އެއް މިލިއަން ވަނަ ޓޫރިސްޓު އަންހެން މީހާ އާއި އޭނަގެ ފިރިމީހާ -- ފޮޓޯ: އަވަސް އާކައިވް\nމި އަހަރު ނުވަ ލައްކަ މީހުން އަންނާނެ ކަމަށް ސަރުކާރުން ބުނެފައި ވާއިރު، މިއީ ޔޫރަޕަށް ސަމާ ސީޒަނެވެ. ޓޫރިޒަމްގައި އޮފް ސީޒަނެވެ. ޔޫރަޕަށް ހޫނު މޫސުމަށް ވުމުން އެވްރެޖު ގޮތެއްގައި ރާއްޖޭގެ ޓޫރިޒަމްގެ އޮކިޕެންސީ އުޅޭނީ 60 ޕަސެންޓުގަ އެވެ. ސަމާ ސީޒަނަށް ވުމުން ޔޫރަޕުން ބޭރަށް ދަތުރު ކުރާ މީހުންގެ އަދަދު މަދުވާނެ އެވެ. އަދި އެހެންވެ މިއީ ރާއްޖެއަށް އާއްމުކޮށް ވެސް ޓޫރިސްޓުން އައުން މަދު ދުވަސް ވަރެކެވެ.\nމިދިޔަ އަހަރުގެ އޯގަސްޓް މަހާއި ސެޕްޓެމްބަރު މަހަށް ބަލާނަމަ ރާއްޖެއަށް އައިސްފައި ވަނީ 229،952 ޓޫރިސްޓުންނެވެ. އެހެންވެ ކޮވިޑް-19 އިގެ ބަލާއާފާތުގެ ބިރު ދުނިޔޭގައި އޮތްއިރު، ދަތުރުކުރާ މީހުންގެ އަދަދު ބޮޑު ތަނުން މަދުވާނެ ކަމަށް ބެލެވެ އެވެ.\nދެން އޮތީ، ސަރުކާރުން ކުރިން ބުނެފައިވާ އަދަދު ތަކެވެ. އަންނަ މަހު ޓޫރިޒަމް ހުޅުވާލަން ހަދާފައިވާ ހާލަތުގެ ދިރާސާ އިން ދައްކާ ގޮތުގައި ޖުލައި މަހު ހުޅުވާލި ނަމަވެސް ޓޫރިސްޓުން އަންނަ އަދަދު 50 ޕަސެންޓު ދަށް ވާނެ އެވެ. މި އަހަރު އަންނާނެ ކަމަށް ބެލެވެނީ ގާތްގަނޑަކަށް 480،000 އެއްހާ ޓޫރިސްޓުންނެވެ. ސަރުކާރުގައި އެކަށީގެންވާ މާ ބޮޑު މަސައްކަތެއް ނުކުރާ މާކެޓިން ކުންފުނި އެމްއެމްޕީއާރްސީ އިން ކުރިން ބުނެފައި ވަނީ ގާތްގަނޑަކަށް މި އަހަރު ބާކީ އޮތް ދުވަސްތަކާއެކު އެ އަދަދު ގާތްގަނޑަކަށް ގެނެވިދާނެ އެވެ. އެހެންވެ، ކުއްލި ގޮތަކަށް ސަރުކާރުން ނުވަ ލައްކަ ޓޫރިސްޓުންގެ ޓާގެޓެއް ނެރުނު ގޮތެއް މި އޮތީ ނޭނގުމެއްގެ ތެރޭގަ އެވެ. މިއީ ކިހިނެއް ޖެހި ހިސާބެއް ކަމެއް ސާފެއް ނުވެ އެވެ.\nދުނިޔޭގެ ގިނަ އެއާލައިން ތަކެއްގެ ޓިކެޓު ވިއްކާ، އިނަ މޯލްޑިވްސްގެ މެނޭޖިން ޑިރެކްޓަރު މުހައްމަދު ފިރާގު ވިދާޅުވި ގޮތުގައި ނުވަ ލައްކަ މީހުން ގެނައުމަކީ ވާނެ ކަމަށް ނުބެލެވެ އެވެ. އެކަމަކު ބާކީ އޮތް ހަ މަސް ތެރޭ ތިން ލައްކައެއްހާ މީހުން ގެނެވި ދާނެ އެވެ. އޭނާ ސިފަ ކުރައްވަނީ އެއީ ވެސް ވަރަށް ބުރަ މަސައްކަތުން ކުރެވޭނެ ކަމެއްގެ ގޮތުގަ އެވެ.\n"އަޅުގަނޑުމެންނަށް މި ބެލެވެނީ އެންމެ ގިނަ ވެގެން ވެސް ގެނެވޭނީ ތިން ލައްކައެއްހާ މީހުން ކަމަށް. އެވަރު ވެސް ވާނީ ސަރުކާރާއި އިންޑަސްޓްރީން ވަރަށް މަސައްކަތް ކޮށްގެން. އެމްއެމްޕީއާރްސީން ވެސް ވަރަށް ބޮޑެތި މަސައްކަތް ތަކެއް ކޮށްގެން،" ފިރާގު ވިދާޅުވި އެވެ.\nޖުލައިގައި ރާއްޖެ ރީއޯޕެނިންނަށް ދާއިރު އެންމެ ގިނައިން ރާއްޖެއަށް ޓޫރިސްޓުން އަންނަ ތިބި މާކެޓުތަކުގެ ހާލަތަށް ވެސް ބަލައިލަން ޖެހެ އެވެ. ހިސާބެއް ހަދާފައި ބޮޑު އަދަދެއް ނެރޭއިރު މިއީ ވެސް މުހިންމު ކަމަކަށް ވާނެ އެވެ.\nރާއްޖެއަށް އެންމެ ގިނައިން ޓޫރިސްޓުން އަންނަ އެއް ގައުމު ކަމަށްވާ ޖަރުމަނުގެ ރައްޔިތުން ޔޫރަޕުން ބޭރަށް ދަތުރު ކުރުމުގެ ހުއްދަ ދެނީ އޮގަސްޓް 15 އިގެ ފަހުންނެވެ. އަދި އުންމީދީ މާކެޓެއް ކަމަށްވާ އިންޑިއާގައި ކޮވިޑް ބަލި މައިތިރި ވާނެ ކަމުގެ ކޮޅުމަތި ނުވެސް ފެނެ އެވެ. އެ ގައުމުގައި މި ބަލި ޕީކަށް ދާނެ ކަމަށް ވެސް ބެލެވެނީ ޖުލައި ފަހު ކޮޅު އެވެ.\nދެން އޮތީ ޗައިނާ އެވެ. ޗައިނާ އިން ޓޫރިސްޓުން ގެންނަން ބޭނުންނަމަ އެ ގައުމާ ވަރަށް ކައިރިން މަސައްކަތް ކުރަން އަބަދުވެސް ޖެހެ އެވެ. އެކަން ޓޫރިޒަމް ސިނާއަތުގައި ގިނަ ދުވަސްވީ ބޭފުޅުން ވެސް ގަބޫލު ކުރެ އެވެ. އެހެން ނޫންނަމަ މި މާކެޓު ހޯދޭނެ ގޮތެއް ނެތެވެ.\nނުވަ ލައްކަ ޓޫރިސްޓުން ގެނައުމަކީ ނުވާނެ ކަމެއް ކަމަށް އިންޑަސްޓްރީގެ ބައެއް ބޭފުޅުން ވިދާޅުވި ނަމަވެސް މިއީ ނުވާނެ ކަމެއް ނޫން ކަމަށް މުޅިން ގަބޫލު ނުރައްވާ ބޭފުޅުން ވެސް އެބަތިއްބެވެ. އެކަމަކު އެ ބޭފުޅުންގެ ނަޒަރުގައި ވެސް އޮތީ ގަދަ މަސައްކަތެއް ކުރުމެވެ.\nރާއްޖޭގެ މަޝްހޫރު ރިސޯޓެއްގެ ސޭލްސް އެންޑް މާކެޓިންގެ އިސް ބޭފުޅަކު ވިދާޅުވި ގޮތުގައި މިހާރު ޓޫރިސްޓުން ގެންނަ ވާހަކަ ދައްކާއިރު، ފުރަތަމަ ހާމަ ކުރަން ޖެހެނީ ހުޅުވާ ތާރީހެވެ.\n"މިހާރު ބުކިންތައް ލިބެމުން އެބަދޭ. އެހެންވީމަ އަދި ހަމަ ބުނާކަށް ނޭނގޭނެ. ހަމަ ހުޅުވާލާ ތަނުން ހީ ވެސް ނުކުރާ ވަރަށް މީހުން އަތުވެ ދާނެ ވެސް މެ. އަޅުގަނޑުމެނަށް މިއޮތީ އުންމީދު ކަނޑާ ނުލައި ގަދައަށް މަސައްކަތް ކުރުން،" ނަން ނުޖެހުމަށް އެދި ވިދާޅުވި އެވެ.\nޓޫރިޒަމް ހުޅުވާލަން ރާއްޖެ ތައްޔާރުވާއިރު ޓޫރިސްޓު އެރައިވަލްގެ މުޅިން އާ އަދަދެއް މިވަނީ ނުކުމެފަ އެވެ. އެއީ ނުވަ ލައްކަ މީހުން ގެނައުމެކެވެ. އެއްވެސް ކަމަކީ ވެސް ނުވާނެ ކަމެއް ނޫނެވެ. އަދި އެއްވެސް ކަމަކީ ނުވާނެ ކަމަށް ބުނެ މަސައްކަތް ހުއްޓާލުން އޮންނަ ކަމެއް ވެސް ނޫނެވެ. ހަމަ މަސައްކަތް ކުރަންވީ އެވެ. އޭރަށް އޮޅުމެއް ނޯންނާނެ އެވެ.\nޓޫރިޒަމް އިގްތިސޯދު ކޮވިޑް-19 + ދިވެހި ރާއްޖެ އަލުން ހުޅުވާލުން އެމްއެމްޕީއާރްސީ ޓޫރިސްޓް އެރައިވަލް ކޮވިޑް-19 އިގެ ބަލާއާފާތް


911 ހާދިސާއަކީ އެމެރިކާގެ އެތެރެކޮއިލްގެ ރޭވުމެއް ކަމަށް ބެލެވިދާނެ! – Mikal News\n911 ހާދިސާއަކީ އެމެރިކާގެ އެތެރެކޮއިލްގެ ރޭވުމެއް ކަމަށް ބެލެވިދާނެ!\n911 ގެ ހަމަލާގައި ބިމާއި ހަމަވި ވޯލްޑް ޓްރޭޑް ސެންޓަރ 1 އަދި2ގައި ރޯވެފައި އަދި މިހާދިސާގައި ބިމާއި ހަމަވި ވޯލްޑް ޓްރޭޑް ސެންޓަރ 7\nއެއީ މީގެ 20 އަހަރު ކުރިއެވެ. މުޅި ދުނިޔެއަށް ސިހުމެއް ގެނުވި ދުވަހެކެވެ. 2001 ވަނަ އަހަރުގެ ސެޕްޓެމްބަރ 11 ވަނަ ދުވަހެވެ. މުޅި ދުނިޔޭގެ ރަސްކަން ކުރަމުން އަންނަ އެމެރިކާއަށް ހެދުނުގެ ވަގުތެވެ. އެމެރިކާގެ ވިޔަފާރީގެ މައި މަރުކަޒެއް ކަމަށްވާ ވޯލްޑް ޓްރޭޑް ސެންޓަރގެ ތިން އިމާރާތެއް ބިމާއި ހަމަވި ވަގުތެވެ. އެއީ، އަފްޣާނިސްތާނުގެ ހޮހަޅަތަކުގައި ކޭމްޕްކޮށްގެން ތިބި ޒަމާނީ ހަތިޔާރާއި ޓެކްނޮލޮޖީން މަހުރޫމުވެފައިވާ ކަމަށް ބުނާ އަލްގައިދާ ޖަމާއަތުން، ކުރިއަރާފައިވާ ދުނިޔޭގެ ގައުމުތައް ސިއްސުވާލި ވަރުގަދަ ހަމަލާއެއް ކަމަށް ބުނެއެވެ. އަލްގައިދާއަށް ނިސްބަތްވާ ކަމަށްބުނާ 19 ހަގުރާމަވެރިއަކު ހަތަރު މަތިންދާ ބޯޓެއް ދުނިޔޭގެ އެންމެ ސެކިއުރިޓީ ވަރުގަދަ އެމެރިކާގެ ޔަހޫދީ ކުންފުންޏަކުން ޚިދުމަތް ފޯރުކޮށްދޭ އެއާޕޯޓުތަކަކުން ހަތަރު ފްލައިޓް ހިސާރުކޮށްގެން ދުނިޔޭގެ ސްޕަރ ޕަވަރ ކަމަށްވާ އެމެރެކާގެ ބާވެ ހަސްފަސްނެތިފައިވާ ޓްރިން ޓަވަރ، ވޯލްޑް ޓްރޭޑް ސެންޓަރ 1 އަދި2އަށް ގޮސް އަރުވާލި ވަގުތުކޮޅެވެ. އެއީ އެމެރިކާގެ ގަޑިން ހެނދުނު ގާތްގަޑަކަށް 8:46 އާއި 9:03 އެވެ. ފްލައިޓް ގޮސް ޖެހުނު ދެ އިމާރާތް ދާދި އެއްގޮތަކަށް ބިމާއި ހަމަވިއެވެ. އަދި ދުރުގައި ހުރި ވޯލްޑް ޓްރޭޑް ސެންޓަރ7ގައިވެސް އަލިފާން ހިފާ، ހަވީރުގެ ފިނިވަޔާއިއެކު، 5:20 ގައި ކުއްލިއަކަށް ޓަސް ލާފައި ސިކުންތު ކޮޅެއްގެ ތެރޭގައި ކުރީ ދެ އިމާރާތް ފަދައިން ބިމާއި ހަމަވިއެވެ. މި ޚަބަރު ދުނިޔޭގެ މީޑިއާތަކުގެ ފަލަ ސުރުޚީއަށް އަރަން ފެށިއެވެ. މި ޚަބަރާއި އެކު 1980 ގެ އަހަރު ތަކުގެ ތެރޭގައި އެމެރިކާގެ މަދަދާއިއެކު ރޫސީންނާއި ދެކޮޅަށް ހަގުރާމަ ކުރި އުސާމާ ބިން ލާދިން އާއި އޭނާގެ ޖަމާއަތް އަލް ގައިދާ ދުނިޔޭގެ އެންމެ ނުރައްކާތެރި ޓެރަރިސްޓް ޖަމާއަތުގެ ގޮތުގައި ޕްރޮމޯޓްވިއެވެ. ސައޫދީ ނެޝަނަލް ސެކިއުރިޓީ ކައުންސިލްގެ މިހާރުގެ ސެކްރެޓްރީ ޖެނެރަލް ބަންދަރު ބިން ސުލްތާން ބިން އަބްދުލް އަޒީޒު އަރިހުގައި އެމެރިކާގެ މަދަދުވެރިކަމަށް ޝުކުރު އަދާކުރި ބިން ލާދިން އެމެރިކާގެ ވޯންޓެޑް ލިސްޓްގެ އެންމެ ކުރިއަށް އެރިއެވެ.\nބިންލާދިން އާއި އޭނާގެ ބައިވެރިން އަފްޣާނިސްތާނުގެ ހޮހަޅަތަކުގައި ފިލާ ތިބި ކަމަށް ބުނެ އެމެރިކާއިން އަފްޣާނިސްތާނަށް އަރާ އެތަން ސުންނާފަތި ކުރިއެވެ. އެތަށް ހާސް ކުށެއް ނެތް އާންމު ރައްޔިތުންނެއް މިދުނިޔެ ދޫކުރިއެވެ. އަފްޣާނިސްތާނުގެ ވެރިކަން ލިބުނު ނަމަވެސް، އެތަނުގެ މުއްސަދި ކަމުގެ ފައިދާ ނުނެގި އެމެރިކާއަށް ވަމުން ދިޔައީ މުޅިންވެސް ގެއްލުމެވެ. އެމެރިކާއަށް ލިބެމުންދިޔަ ގެއްލުންތައް ފޫނުބެދި އަހަރުތައް ދިގުލާން ފެށުމުން 2011 ވަނަ އަހަރު މެއީ2ވަނަ ދުވަހު އުސާމާ ބިން ލާދިން މަރާލެވިއްޖެކަމަށް ބުނެ އެ ހަގުރާމަ ނިމުމަކަށް ގެންނާން މަސައްކަތް ފެށިއެވެ.\nއެހަގުރާމަ ނިމިއްޖެއެވެ. ނަމަވެސް، އުފެދުނު ސުވާލު ހައްތަހާވީ ގިނައެވެ. ޝައްކުގެ ނަޒަރުން ބަލާލުން ވީ ހައްތަހާ އިތުރެވެ. ސެޕްޓެމްބަރ 11 ގެ ހާދިސާ އަށް 13 އަހަރު ވެގެން ދިޔަ އިރުވެސް އެ މައްސަލަ ތަހުގީގު ކުރި ރިޕޯރޓްގެ ބޮޑު ބައެއް ސިއްރު ކުރެވިފައިވާ، އެ ރިޕޯރޓާއި މެދު ދުނިޔޭގެ އެތައް ބަޔަކު ސުވާލު އުފައްދައެވެ.\nވޯލްޑް ޓްރޭޑް ސެންޓަރ 1 އަދި2އާއި ވޯލްޑް ޓްރޭޑް ސެންޓަރ6ދޫކޮށް މަގުގެ އަނެއް ފަރާތުގައި ހުރި ވޯލްޑް ޓްރޭޑް ސެންޓަރ7ގޮވައިގެން ދިޔަ ގޮތާއި، އެ ތިން އިމާރާތުގައި ބޭނުންކޮށްފައި ހުރި ދަގަޑުތައް ވިރިފައި ހުރި މިންވަރަށް ބަލާއިރު މިއީ އަލިފާނުގެ ހާދިސާއަކުން ހިގި ކަމެއް ކަމަށް ގަބޫލު ކުރުން ދަތިކަމަށް ހުޅަނގުގެ ތަޖުރިބާކާރެއް ކަމަށްވާ ބްރިގަމް ޔަންގު ޔުނިވަރސިޓީގެ ޕްރޮފެސަރ ސްޓިވަން ޖޯންސް އިތުރުން މި ހާދިސާ ދިރާސާ ކުރި އެތަށް ބަޔަކު ވިދާޅުވިއެވެ.\nޓެރަރިސްޓުން ހައިޖެކް ކުރި ކަމަށް ބުނާ ފްލައިޓް ތަކުގެ މީހުން ތިބި އަދަދު މަދުކަމާއި، މި ހާދިސާގައި ބިމާއި ހަމަވި ބިލްޑިންގ ތަކަކީ އެ ހާދިސާގެ ދުވަސްކޮޅެއް ކުރިން ޕްރައިވެޓައިޒް ކޮށް ޔަހޫދީ މަހުޖަނަކު ގަނެފައިވާ ބިލްޑިންގ ތަކަކަށް ވުމާއި އެތަންތަނުގައި ސެކިއުރިޓީ ޔަހޫދީންގެ ބާރުގެ ދަށުގައި ވުމާއި، ޓެރަރިސްޓުން ހައިޖެކްކުރި ކަމަށް ބުނާ ފްލައިޓް ނައްޓާލި ބޮސްޓަން ލޯގަން އިންޓަރނެޝަނަލް އެއަރޕޯރޓާއި، ޑިއުލްސް އިންޓަރނެޝަނަލް އެއަރޕޯރޓާއި، ނެވާރކް އިންޓަރނެޝަނަލް އެއަރޕޯރޓަކީ އިޒްރޭލަށް ނިސްބަތްވާ ދެ ޔަހޫދީއެއްގެ ކުންފުންޏެއް ކަމަށްވާ އައިސީޓީއެސް އިން ޚިދުމަތްދީ ބަލަހައްޓާ އެއަރޕޯރޓްތަކަކަށް ވުމާއިއެކު މި ހާދިސާ އާއި ގުޅިގެން ޔަހޫދީންނަށް އިގިލި ދިއްކުރެވުން އާންމުވެސް ވިއެވެ. މީގެ އިތުރުން 911 ގެ ހާދިސާ ހިގި ދުވަހު އުފާފާޅު ކުރަން އުޅެނިކޮށް އެމެރިކާގެ ފުލުހުން އަތުލައި ގަތް ފަސް މީހުންގެ ތެރޭގައި އިޒްރޭލްގެ އިންޓެލިޖެންސް އޭޖެންސީ މޮސާޑް ގެ ބަޔަކު ހިމެނުން ވެގެން ގޮސްފައިވަނީ މިތުހުމަތު ތަކަށް އިތުރު ބާރެއް ލިބުނެ ކަމެއްގެ ގޮތުގައެވެ.\nޓްވިން ޓަވަރުގެ އިތުރުން އެދުވަހު އެއް ފްލައިޓް އެމެރިކާގެ ދިފާއީ މައިމަރުކަޒު ޕެންޓަގަން އަށް އަރުވާލިކަމަށްވެސް ބުނެއެވެ. ނަމަވެސް، ބޮއިން 757 ގެ ހަލާކުވެފައިވާ ބައިތަކާއި ދަތުރުވެރިންގެ ފޮށިތަންމަތި ނޫނީ ސީލްބެލްޓް ފަދަ ތަކެއްޗާއި ދަތުރުވެރިންގެ ހަށިތައް ފެންނަން ނެތުމާއި އެހާދިސާއިން ހެދިފައި ހުރި ބާގަޑަކީ އެފަދަ ފްލައިޓެއް ޖެހިގެން ހެދިދާނެ ފަދަ ބާގަނޑެއް ނޫންކަމަށް މި ހާދިސާ ދިރާސާ ކުރި ހުޅަނގުގެ މާހިރުންވެސް ދެކިލައްވައެވެ. އަދި ޕެންސިލްވޭނިއާއަށް އަމިއްލައަށް ވައްޓާލި ކަމަށް ބުނާ ފްލައިޓާއި މެދުވެސް ޝައްކުގެ ނަޒަރަކުން ބަލައެވެ.\nމިފަދަ އެތައް އެތައް ސަބަބަކަށްޓަކައި މި ހާދިސާއަކީ އެމެރީގެ އެތެރެ ކޮއިލުގެ ރޭވުމެއް ކަމަށް ބަލަނީ ހަމައެކަނި މުސްލިމުނެއް ނޫނެވެ. ހުޅަނގުގެ މުސްލިމު ނޫން އެތައް ބަޔަކު މިކަމާއި ގުޅޭ ގޮތުން ތަފާތު ލިއުންތައްވެސް ޝާއިއުކޮށްފައިވެއެވެ.\nއެގޮތުން، އިގިރޭސި ޑެއިލީ މެއިލްގައި 2006 ވަނަ އަހަރު ސެޕްޓެމްބަރ މަހު6ވަނަ ދުވަހު ޖާޔާ ނަރައިމް ރިޕޯރޓްކޮށްފައި ވާގޮތުން ހުޅަނގުގެ 75 ޕްރޮފެސަރުންނާއި ސައިންޓިސްޓުން މި ހާދިސާއަކީ އެމެރިކާގެ ރިއާސީގަނޑުވަރު ވައިޓް ހައުސްގެ ރޭވުމެއްކަމަށް ސިފަކުރެއެވެ.\nދަ ގާޑިއަން ނޫހުގައި 2002 ގެ ޖޫން 16 ވަނަ ދުވަހުގެ ލިއުމެއްގައި ވާ ގޮތުން ސެޕްޓެމްބަރ 11 ގެ ހާދިސާ ހިގި ދުވަހު ކަލީލް ގުރޫޕުން ޚާއްސަ ކޮންފަރެންސެއް ކުރިއަށް ގެންދިޔައެވެ. މިކޮންފަރެންސްގައި ޚާއްސަ މެހުމާނުންގެ ގޮތުގައި ބިން ލާދިންގެ އަޚެއް ކަމަށްވާ ޝަފީގު ބިން ލާދިން ބައިވެރިވިއެވެ. ކަލީލް ގުރޫޕަކީ ޖޯޖް ބުޝްގެ އެކުވެރި ސީއައިއޭގެ ކުރީގެ ޑިރެކްޓަރެއް ކަމަށްވާ ފްރޭންކް ކަލޫސީގެ ކުންފުންޏެކެވެ. މިކުންފުނީގެ ފްލައިޓްތަކަށް ކާނާ ފޯރުކޮށްދޭ ސަބުސިޑިއަރީ ކުންފުންޏެއްގެ ޗެއަރމަންކަން ޖޫނިއަރ ބުޝް ވެސް ކޮށްފައިވެއެވެ. ކަލީލް ގުރޫޕާއި ބިން ލާދިން އާއިލާއާއި އޮންނަ ގުޅުމަކީ މުޅި އެމެރިކާވެސް ދަންނަ ގުޅުމެކެވެ.\nބިން ލާދިންގެ އާއިލާ މެމްބަރުން އެމެރިކާއިން ސިއްރު ގޮތެއްގައި ފުރުވާލުމުގައި ޖޯޖް ބުޝް ބައިވެރިކަމަށް ވެސް ގިނަ ބަޔަކު ތުހުމަތު ކުރެއެވެ. މިފަދަ އެތަށް ސަބަބު ތަކަކާއި ގުޅިގެން 911 ގެ ހާދިސާއަކީ އެމެރިކާގެ އެތެރެކޮއިލުގެ ރޭވުމަށް ކަމަށް ބެލެވިދާނެއެވެ. (ނުނިމޭ)\nނޯޓް: މިލިއުމަކީ 2016 ވަނަ އަހަރު ސެޕްޓެމްބަރު 11 ވަނަ ދުވަހު މިނޫހުން ޝާއިއުކުރި ލިއުމުގެ ނަކަލެކެވެ.


Fuluhun Ge Musaara Bodukuri Kamaai Medhu Shahku Ufedhihjje - Vaguthu\nފުލުހުންގެ މުސާރަ ބޮޑުކުރި ކަމާއި މެދު ޝައްކު އުފެދިއްޖެ\nފުލުހުންތަކެއް – ވަގުތު ފޮޓޯ : އަޝްހާދް އަބްދުﷲ\nފުލުހުންނަށް ދެމުން އައި އެލަވަންސްތައް ބޮޑުކޮށްފި ކަމަށް މިރޭ މީޑިއާ އިން ރިޕޯޓް ކުރި ނަމަވެސް އެކަމުގައި ޝައްކު އުފެދޭ ކަންތައްތަކެއް ހުރިކަން ފާހަގަ ކުރެވިއްޖެއެވެ.\nފުލުހުންގެ މުސާރަ ބޮޑުކުރިކަމަށް ފުލުހުންގެ އިސްވެރިން މިރޭ މީޑިއާއަށް މައުލޫމާތު ދެއްވި ނަމަވެސް ޕޭ ކޮމިޝަނެއް ސަރުކާރުން އުފައްދާ މުޅި ދައުލަތުގެ މުސާރައިގެ އޮނިގަނޑު މުރާޖާކޮށް ނިމުމުގެ ކުރިން އެއްވެސް އޮފީހެއްގެ މުސާރަ ބޮޑުނުކުރާ ގޮތައް ސަރުކާރުން ހަމައްސާފައިވާ ކަމަށް ނުރަސްމީކޮށް ވަނީ މައުލޫމާތު ލިބިފައެވެ.\nއަދި މިހާތަނަށް ޕޭ ކޮމިޝަނުން ދައުލަތުގެ މުސާރައިގެ އޮނިގަނޑު މުރާޖާކޮށް ނިންމި ކަމުގެ އެއްވެސް މައުލޫމާތެއް ލިބިފައެއް ނުވެއެވެ. އެހެންކަމުން ޕޭ ކޮމިޝަނުން ދައުލަތުގެ މުސާރައިގެ އޮނިގަނޑު މުރާޖާ ނުކޮށް ފުލުހުންގެ މުސާރަ ބޮޑުކުރަން ނިންމާފައިވާނެ ކަމަކަށް ނުބެލެވެއެވެ.\nމީގެ އިތުރުން ފުލުހުންގެ މުސާރައިގެ އާއޮނިގަނޑާއި ބެހޭ ގޮތުން މީޑިއާގައި ރިޕޯޓްކޮށްފައިވާ ގޮތް ވެސް ތަފާތެވެ. ބައެއް އެލަވަންސްތައް ބޮޑުކުރި ކަމަށް ފުލުހުން ވިދާޅުވި ނަމަވެސް އެކަމުގެ އެއްވެސް ތަފްސީލެއް ފުލުހުން ނުދެއްވުމަކީ ވެސް ސުވާލު އުފެދޭ ކަމެކެވެ. މީގެ ކުރިން ދައުލަތުގެ އެކި މުއައްސަސާތަކުގެ މުސާރަ އަށް އަންނަ ބަދަލުތައް އެމުއައްސަސާ އަކުން އާންމު ކުރެއެވެ. އެހެންނަމަވެސް ފުލުހުންގެ މުސާރަށް އައި ބަދަލުގެ ތަފްސީލީ މައުލުމާތުތަކެއް ހާމަ ނުކުރުމަކީ ފުލުހުންގެ މުސާރަ ހަޤީޤަތުގައި ވެސް ބޮޑުކޮށްފައި ވޭތޯ ސުވާލު އުފައްދަން ޖެހޭ ކަމެކެވެ.\nމައުލޫމާތު ލިބިފައިވާ ގޮތުގައި މުއްސަސާތަކުގެ މުސާރައަށް ބަދަލު ގެންނަނީ މުސާރައިގެ އޮނިގަނޑު މުރާޖާ ކުރުމަށް ފަހު އެއޮނިގަނޑު ފިނޭންސް މިނިސްޓްރީ އާއި ރައީސް އޮފީހުން ވެސް ފާސްކޮށްގެންނެވެ. މިއީ މީގެ ކުރިން އަމަލު ކުރަމުން އައި އުސޫލު ނަމަވެސް ފުލުހުންގެ މުސާރައިގެ އާއޮނިގަނޑު އަދި އެއްވެސް އިދާރާ އަކުން ފާސްކޮށްފައި ނުވާ ކަމަށް އިތުބާރުހުރި މަސްދަރުތަކުން ބުނެއެވެ.\nޖެނުއަރީ 13, 2017 - 19:09\nމި ގައުމުގަ އުޅޭނެ ވަރައް ވާނުވާ ނޭންގޭ ބައިގަނޑެއް...ފުލުހުންނާ ގެޅެން ނުހަދާ......ވަރަށް ސަލާމް.\nޖެނުއަރީ 12, 2017 - 21:41\nމީތަނެއް ދޮރެއް ބަލައިގެން އުޅޭބައެއް ނޫން ، މިމީހުން ބޭނުންވާނީ ރައްޔިތުން ހަނާކޮށް ބަޑަށް ޖައްސައިގެން ނަމަވެސް ވެރިކަމުގައި ތިބެން ރައޔިތުންގެ ބަސް ބުނުން ހުއްޓުވާ ހަދާއިރު މަގުތަކަށް ނުކުމެ ބޮޑު ބަގާވާތެއް ކުރިބައިގަނޑެއް ވެރިކަން މިކުރަނީ! ކޮންމެ ކަމަކުންވެސް އޮޅުވާ ލުމާއި ވަގާއި މަކަރުނޫން އެހެން ކަމެއް ނުއޮންނާނެ! ޔަޤީން.\nޖެނުއަރީ 12, 2017 - 12:38\nގިނަ ފުލުހުންގެ އަހްލާޤީ މިންގަޑުހުރީ އާންމު އިޖުތިމާޢީ މިންގަޑުތަކާއި މުޅިން ދިމާ އިދިކޮޅަށް. ފުލުހުންގެ ވެރިން އެބަޖެހޭ މިކަން ރަގަޅުކުރުމަށް ބޮޑެތި މަސައްކަތް ތަކެއް އަވަހަށް ފަށްޓަވަން 21 ވަނަ ޤަރުނުގައިވާ ދިވެހި ފުލުހުން ތަހްޒީބް ބަޔަކަށް ވެފައިވާތަން ދެކެން ހަމަ ކޮންމެ ދިވެއްސެއްވެސް އެދޭނެ\nޖެނުއަރީ 12, 2017 - 11:35\nފުލުހުންގެ މުސާރަ ބޮޑެއްނުކުރޭ!! ވަކި ޚާއްސަ މަސައްކަތެއްކުރާ ބަޔަކަށް ދެމުން އައި އެލަވަންސްތަކެއް ތަންކޮޅެއް ބޮޑުކޮށްލީ!! އެހެންކަމުން ފުލުހުންގެ އެންމެންގެ އަސާސީ މުސާރައަކަށް އެއްވެސް ބަދަލެއް އައިސްފައިނުވޭ!! ހަމަ 2009 ވަނަ އަހަރުން ފެށިގެން ދެމުން އައި މުސާރަ މިހާރުވެސް ލިބެމުންދާނީ!! ވަރަށް ސަލާމް!!\nޖެނުއަރީ 12, 2017 - 06:32\nފުލުހުން މި ހަަބަރު ލިޔާ ކުދިން ބޭނުންވާ މައުލުމާތު ހާމަ ކުރޭ. މިމީހުން މިޖަހާ މަޅީގަ ޖެހިގެން.\nޖެނުއަރީ 12, 2017 - 06:27\nމި ހަބަރު ޖަހާފަ މީނީ މިކަމާބެހޭ ރަނގަޅު މައުލޫމާތު ނުލިބުމުން ފުލުހުންގެ ބޮލަށް ޗިޕް ޖަހައިގެން އެމައުލޫމާތުތައް ހޯދުމިގެ ބޭނުމުގަ ކަމައް ބެލެވެނީ\nޖެނުއަރީ 12, 2017 - 01:34\nބަލަގަ ވަގުތު ބޭބޭ! މުސާރައެއް ނޫނޭ ބޮޑު ކުރަނީ އެލަވަންސް ދެނީ. ސޯ ވާނެ އެއްނު. އަސާސީ މުސާރަ ވިލްބީ ސޭމް\nޖެނުއަރީ 12, 2017 - 00:05\nވަގުތައް ހަޖަމު ނުވީ ދޯ... ކޮންމެވެސް ކަހަލަ ފަންޏެއް، ކަލޭމެން މިގެނެސްދެނީ ހަބަރޭ ކިޔާފަ ހަދާތި... ޝުކުރިއްޔާ ތިފަތުރާ ފިތުނައަށް...\nޖެނުއަރީ 12, 2017 - 09:33


المَسِيحُ الدَّجَّال –6– DhiSalafiyyah\nالمَسِيحُ الدَّجَّال – 6\n27/11/2019 ޢަޤީދާއާއި ފިރުޤާތައްއައްޝައިޚް ޙަސަން ޒިޔާން\nދައްޖާލުގެ ފިތުނައިން ރައްކާތެރިވުން\nއަހަރެމެންގެ ނަބިއްޔާ މުޙައްމަދު صلى الله غليه وسلم ވަނީ ދައްޖާލުގެ ފިތުނައިން ރައްކާތެރިވުމަށްޓަކައި، މި އުންމަތަށް އެތަކެއް އިރުޝާދެއް ދެއްވާފައެވެ. އެކަލޭގެފާނު މި އުންމަތް ދޫކުރައްވާފައިވަނީ ގެއްލެނެވި ވެގެންދާ މީހަކު މެނުވީ އެ މަގުން އެއްކިބާވެގެން ނުދާނެފަދަ ސާފު ސީދާ ތެދުމަގެއްގެ މައްޗަށެވެ. އެކަލޭގެފާނު ބަޔާންކޮށް ދެއްވާފައި ނުވާ ހެޔޮކަމެއް ނުވެއެވެ. އަދި އިންޒާރު ދެއްވާފައިނުވާ ނުބައިކަމެއް ނުވެއެވެ. އެ ގޮތުން ދައްޖާލުގެ ފިތުނައާ މެދުވެސް އެތަކެއް އިންޒާރެއް ދެއްވާފައިވެއެވެ. އެހެނީ އެއީ މި އުންމަތަށް ކުރިމަތިވާނޭ އެންމެ ބޮޑު ފިތުނައެވެ.\nކޮންމެ ނަބިއްޔެއްވެސް ވަނީ އެބޭކަލުންގެ އުންމަތަށް ދައްޖާލާމެދު އިންޒާރު ކުރައްވާފައެވެ. އޭގެ ތެރެއިންވެސް ދައްޖާލާމެދު އެންމެ ގިނައިން އިންޒާރު ދެއްވާފައިވަނީ މި އުންމަތުގެ ރަސޫލާ މުޙައްމަދު صلى الله عليه وسلم އެވެ. މި އުންމަތަށް އިންޒާރު ދެއްވެވުމަށްޓަކައި ﷲ تعالى ވަނީ ރަސޫލާ صلى الله علبه وسلم އަށް ދައްޖާލުގެ އެތަކެއް ސިފައެއް ބަޔާންކޮށް ދެއްވާފައެވެ. އެހެނީ އެއްވެސް ޝައްކެއް ނެތް ގޮތުގައި ދައްޖާލު ނުކުމެގެން އަންނާނީ މި އުންމަތުގެ ތެރެއިންނެވެ. މި އުންމަތަކީ އެންމެ ފަހުގެ އުންމަތެވެ. އަދި މުޙައްމަދު صلى الله عليه وسلم އަކީ ނަބީކަން ޚަތިމުކުރެއްވި ނަބިއްޔާއެވެ. މި ގޮތުން ތިރީގައި މި ބަލައިލަނީ ރަސޫލާ صلى الله عليه وسلم ދެއްވާފައިވާ ބައެއް އިރުޝާދުތަކަށެވެ. އަޅަމެންނީ ދައްޖާލުގެ ފިތުނައިން ސަލާމަތްވެގެންވާ ބަޔަކު ކަމުގައި ލައްވާށިއެވެ!\nއިސްލާމް ދީނުގައި ވަރުގަދައަށް ހިފަހައްޓާ، ޞައްޙަ ޢަޤީދާގެ މަތީގައި އީމާންކަން ވަރުގަދަ ކުރުން. އަދި ﷲ تعالى ގެ އެންމެ ރިވެތިވެގެންވާ އިސްމުފުޅުތަކާއި ސިފަފުޅުތައް ދަސްކުރުން.\nދަންނަންޖެހޭ ކަމަކީ ދައްޖާލަކީ ކެއުން ބުއިންފަދަ ހާޖަތްތައް ހުރި، އިންސާނުންގެ ތެރެއިންވާ އިންސާނެއް ކަމެވެ. ނަމަވެސް ﷲ تعالى އެފަދަ އެއްވެސް ހާޖަތަކަށް ބޭނުންވެވޮޑިގެން ނުވެއެވެ. އަދި ހަމަކަށަވަރުން މަރުވުމަށް ފަހުގައި މެނުވީ އެކަކަށްވެސް ﷲ تعالى ނުފެންނާނެއެވެ. ނަމަވެސް ދައްޖާލު ފާޅުވުމަށްފަހު އެންމެހާ މުއުމިނުންނާއި އެންމެހާ ކާފަރުންނަށްވެސް އޭނާ ފެންނާނެއެވެ.\nދައްޖާލުގެ ފިތުނައިން ރައްކާތެރިކަމަށް އެދި ﷲ ގެ ޙަޟްރަތުން ދެންނެވުން.\nމި އުންމަތަށް ކުރިމަތިވާނޭ އެންމެ ބޮޑު ފިތުނަ ކަމުގައިވާ ދައްޖާލުގެ ފިތުނައިން ސަލާމަތްތެރިކަމާއި ރައްކާތެރިކަމަށް އެދި ﷲ ގެ ޙަޟްރަތުގައި ދުޢާކުރުން ހުއްޓެވެ. ވަކިން ޚާއްޞަކޮށް ނަމާދުގައި އެކަމަށް އެދި ދުޢާ ކުރަންވާނެއެވެ. އެހެނީ ރަސޫލާ صلى الله غليه وسلم ގެ ޙަދީޘްތަކުގައި އެފަދައިން ވާރިދުވެފައިވެއެވެ.\nأم المؤمنين عائشة رضي الله عنها ރިވާކުރައްވާފައިވެއެވެ. ރަސޫލުﷲ صلى الله عليه وسلم ނަމާދުގައި މި ފަދައިން ދުޢާ ކުރައްވައެވެ.\n((اللَّهُمَّ إِنِّي أَعُوذُ بِكَ مِنْ عَذَابِ الْقَبْرِ ، وَأَعُوذُ بِكَ مِنْ فِتْنَةِ الْمَسِيحِ الدَّجَّالِ ، وَأَعُوذُ بِكَ مِنْ فِتْنَةِ الْمَحْيَا وَفِتْنَةِ الْمَمَاتِ ، اللَّهُمَّ إِنِّي أَعُوذُ بِكَ مِنْ الْمَأْثَمِ وَالْمَغْرَمِ)) [رواه البخاري برقم: 832]\n(މާނައީ: “އޭ ﷲ! ކަށްވަޅުގެ އަޒާބުން ރައްކާތެރި ކޮށްދެއްވުމަށް އެދި ހަމަކަށަވަރުން މިއަޅާ އިބަ ﷲ ގެ ޙަޟްރަތައް ދަންނަވަމެވެ. އަދި މަސީޙުއްދައްޖާލުގެ ފިތުނައިން ރައްކާތެރި ކޮށްދެއްވުމަށްވެސް އެދި އިބަ ﷲ ގެ ޙަޟްރަތުން ދަންނަވަމެވެ. އަދި ދިރިއުޅުމުގެ ފިތުނައާއި މަރުވުމުގެ ފިތުނައިން ރައްކާތެރި ކޮށްދެއްވުމަށްވެސް އެދި އިބަ ﷲ ގެ ޙަޟްރަތުން ދަންނަވަމެވެ. އަދި ފާފަ ކުރުމާއި ދަރަނިވެރިވުމުން ރައްކާތެރި ކޮށްދެއްވުމަށްވެސް އެދި ﷲ ގެ ޙަޟްރަތުން ދަންނަވަމެވެ.”)\nأبو هريرة رضي الله عنه ވިދާޅުވިއެވެ. ރަސޫލުﷲ صلى الله عليه وسلم ޙަދީޘްކުރެއްވިއެވެ.\n((إِذَا تَشَهَّدَ أَحَدُكُمْ فَلْيَسْتَعِذْ بِاللَّهِ مِنْ أَرْبَعٍ ، يَقُولُ : اللَّهُمَّ إِنِّي أَعُوذُ بِكَ مِنْ عَذَابِ جَهَنَّمَ وَمِنْ عَذَابِ الْقَبْرِ وَمِنْ فِتْنَةِ الْمَحْيَا وَالْمَمَاتِ وَمِنْ شَرِّ فِتْنَةِ الْمَسِيحِ الدَّجَّالِ (([رواه مسلم برقم: 588]\nމާނައީ: “ތިޔަބައިމީހުން ކުރެ މީހަކު (ނަމާދުގައި) ތަޝައްހުދު ކިޔައިފި ހިނދު ﷲ ގެ ޙަޟްރަތުން ހަތަރު ކަމަކުން ރައްކާތެރިކަމަށް އެދޭށެވެ. މިފަދައިން ކިޔާށެވެ. ((اللَّهُمَّ إِنِّي أَعُوذُ بِكَ مِنْ عَذَابِ جَهَنَّمَ وَمِنْ عَذَابِ الْقَبْرِ وَمِنْ فِتْنَةِ الْمَحْيَا وَالْمَمَاتِ وَمِنْ شَرِّ فِتْنَةِ الْمَسِيحِ الدَّجَّالِ)) (މާނައީ: އޭ ﷲ! ކަށްވަޅުގެ އަޒާބުންނާއި ނަރަކައިގެ އަޒާބުން ރައްކާތެރިކޮށް ދެއްވުމަށް އެދި އިބަ ﷲ ގެ ޙަޟްރަތަށް ދަންނަވަމެވެ. އަދި ދިރިއުޅުމާއި މަރުވުމުގެ ފިތުނައިން ރައްކާތެރި ކޮށްދެއްވުމަށްވެސް އެދި ދަންނަވަމެވެ. އަދި މަސީޙުއްދައްޖާލުގެ ފިތުނައިގެ ނުބައިކަމުން ރައްކާތެރި ކޮށްދެއްވުމަށްވެސް އެދި ދަންނަވަމެވެ.)”\nކަހްފު ސޫރަތުގެ އާޔަތްތައް ހިތުދަސްކުރުން.\nދައްޖާލުގެ ފިތުނައިން ރައްކާތެރިވުމަށްޓަކާ ކަހްފު ސޫރަތުގެ ފެށޭ އާޔަތްތައް ކިޔެވުމަށް ރަސޫލާ صلى الله عليه وسلم އަމުރު ކުރައްވާފައިވެއެވެ. ބައެއް ރިވާޔަތްތަކުގައި ކަހްފު ސޫރަތުގެ ފަހު އާޔަތްތައް ކިޔެވުމަށްވެސް އައިސްފައިވެއެވެ. އެބަހީ: ފުރަތަމަ ދިހަ އާޔަތް ނުވަތަ ފަހު 10 އާޔަތް ކިޔެވުމެވެ. މިކަމާ ގުޅޭ ގޮތުން ވާރިދުވެފައިވާ ޙަދީޘްތަކުގެ ތެރޭގައި:\nحديث النواس بن سمعان الطويل ، وفيه قوله : ((فَمَنْ أَدْرَكَهُ مِنْكُمْ فَلْيَقْرَأْ عَلَيْهِ فَوَاتِحَ سُورَةِ الْكَهْفِ)) [رواه مسلم برقم: 110 – (2937)]\nالنواس بن سمعان ރިވާކުރައްވާފައިވާ ދިގު ޙަދީޘްއެއްގައި ވެއެވެ. ނަބިއްޔާ صلى الله عليه وسلم ޙަދީޘްކުރެއްވިއެވެ. “ފަހެ، ތިޔަބައިމީހުން ކުރެ އޭނާއާ (އެބަހީ: ދައްޖާލާ) ބައްދަލުވެއްޖެ މީހަކު އޭނާގެ މައްޗަށް ކަހްފު ސޫރަތުގެ ފުރަތަމަ އާޔަތްތައް ކިޔަވާށެވެ.”\nأبو الدرداء رضي الله عنه ރިވާކުރެއްވިއެވެ. ނަބިއްޔާ صلى الله عليه وسلم ޙަދީޘްކުރެއްވިއެވެ. ((مَنْ حَفِظَ عَشْرَ آيَاتٍ مِنْ أَوَّلِ سُورَةِ الْكَهْف عُصِمَ مِنْ الدَّجَّالِ)) [رواه مسلم برقم: 809]\nމާނައީ: “ކަހްފު ސޫރަތުގެ ފުރަތަމަ 10 އާޔަތް ހިތުދަސްކޮށްފި މީހާ ދައްޖާލުގެ ކިބައިން ރައްކާތެރި ވާނެތެވެ.”\nއެބަހީ: ދައްޖާލުގެ ފިތުނައިން ސަލާމަތް ވާނެތެވެ.\nقال مسلم : قال شعبة : مِنْ آخِرِ الْكَهْفِ، و قَالَ هَمَّامٌ: مِنْ أَوَّلِ الْكَهْف. [رواه مسلم برقم: 809]\nއިމާމް މުސްލިމް ވިދާޅުވިއެވެ. شعبة ވިދާޅުވިއެވެ. “ކަހްފު ސޫރަތުގެ ފަހު އާޔަތްތަކެވެ.” އަދި هَمَّامٌ ވިދާޅުވިއެވެ. “ކަހްފު ސޫރަތުގެ ފުރަތަމަ އާޔަތްތަކެވެ.”\nالنووي ވިދާޅުވެފައިވެއެވެ. “އެހެނީ (އޭގެ ސަބަބަކީ) ކަހްފު ސޫރަތް ފެށޭކޮޅުގައި ވަނީ އަޖައިބުތަކާއި ހެކިތަކުގެ ވާހަކައެވެ. އެކަންކަމާއިމެދު ވިސްނާ ފިކުރުކޮށްފި މީހަކު ދައްޖާލުގެ ފިތުނައިގައި ނުޖެހޭނެތެވެ. އަދި ހަމަ އެފަދައިން ފަހުކޮޅުގައި ﷲ تعالى ވަޙީކުރައްވަނީ މިފަދައިންނެވެ. ﴿ أَفَحَسِبَ الَّذِينَ كَفَرُوا أَن يَتَّخِذُوا عِبَادِي مِن دُونِي أَوْلِيَاءَ ۚ إِنَّا أَعْتَدْنَا جَهَنَّمَ لِلْكَافِرِينَ نُزُلً﴾\nމާނައީ: “ތިމަންއިލާހުގެ އަޅުންނަކީ ތިމަންއިލާހު ފިޔަވައި ވާގިވެރިން ކަމުގައި، ކާފިރުވީ މީހުން ހިފިހިފުން އެއީ، ތިމަންއިލާހުގެ ޢަޛާބުން އެއުރެން ސަލާމަތްކޮށްދޭނޭ ކަމެއްކަމުގައި އެއުރެން ހީކުރީ ހެއްޔެވެ؟ ހަމަކަށަވަރުން ތިމަންއިލާހު ނަރަކަ ތައްޔާރުކުރެއްވީ، ކާފިރުން ފައިބައި ތިބެނިވި ތަނެއްކަމުގައެވެ.” ]صحيح مسلم بشرح النووي6/ 93[\nކަހްފު ސޫރަތް ގިނަގިނައިން ކިޔުމަށް އެތަކެއް ޙަދީޘެއްގައި ވާރިދުވެފައިވެއެވެ. އަދި ވަކިން ޚާއްޞަކޮށް ހުކުރު ދުވަހު ކަހްފު ސޫރަތް ކިޔުމަށް ބާރު އަޅުއްވާފައިވެއެވެ.\nأبو سعيد الخدري رضي الله عنه އަރިހުން الحاكم ރިވާކުރައްވާފައިވެއެވެ. ނަބިއްޔާ صلى الله عليه وسلم ޙަދީޘް ކުރެއްވިއެވެ. ((إِنَّ مَنْ قَرَأَ سُوْرَةَ الْكَهْفِ يَوْمَ الْجُمُعَةِ أَضَاءَ لَهُ مِنَ الْنُّوْرِ مَا بَيْنَ الْجُمُعَتَيْنِ)) [رواه الحاكم في المستدرك (3392)، وصححه الألباني في صحيح الجامع الصغير، برقم (6470)]\nމާނައީ: “ހަމަކަށަވަރުން ހުކުރު ދުވަހު ކަހްފު ސޫރަތް ކިޔައިފިނަމަ، އެއް ހުކުރުން އަނެއް ހުކުރަށް އޭނާއަށް ނޫރެއް ލެއްވިގެން ވާނެއެވެ.”\nޝައްކެއްވެސް ނެތް ގޮތުގައި ކަހްފު ސޫރަތަކީ މަތިވެރިވެގެންވާ ސޫރަތެކެވެ. އެ ސޫރަތުގައި ކަހްފު ބާގައިގެ މީހުންގެ ވާހަކައާއި މޫސާ عليه السلام އާ الخضر ގެ ވާހަކައާއި ذو القرنين ގެ ވާހަކައާއި އެކަލޭގެފާނު ޔައުޖޫޖު މައުޖޫޖު މީހުން ބަންދު ކުރެއްވުމަށް ބިނާކުރެއްވި ފާރުގެ ވާހަކައިގެ އިތުރުން އަލުން ދިރުއްވުމާއި ތާޅަފިލި ފުންމެވުމުގެ ދަލީލުތައް އައިސްފައިވެއެވެ. އަދި އޭނާއަށް ހުރެވުނީ ޙައްޤުގައިކަމަށް ހީކުރެވި، ނަމަވެސް ޙަޤީޤަތުގައި މަގުފުރެދި ލޯ ކަނުވެފައިވާ މީހާއަކީ އެންމެ ގެއްލެނެވިގެންވާ މީހާކަމުގައި ބަޔާން ކުރައްވާފައިވެއެވެ. އެހެންކަމުން ކޮންމެ މުސްލިމަކުވެސް މި ސޫރަތް ގިނަގިނައިން ކިޔަވާ، ހިތުދަސްކުރުމަށް ގަދައަޅާ މަސައްކަތް ކުރަންވާނެއެވެ. އަދި ވަކިން ޚާއްޞަކޮށް ކޮންމެ ހުކުރު ދުވަހަކު މި ސޫރަތް ކިޔުމަށް އިތުރު އަހަންމިއްޔަތުކަމެއް ދޭންވާނެއެވެ.\nދައްޖާލާ ގާތް ނުވުމާއި އޭނާއާ ވީހާވެސް ދުރުވެގަތުން.\nއެންމެ މޮޅުވެގެންވާ ގޮތަކީ ދައްޖާލަށް އެ ތަންތަނަށް ނުވަދެވޭނެ ތަންތަނުގައި އުޅުމެވެ. އެއީ މައްކާ ނުވަތަ މަދީނާގައި އުޅުމެވެ. ދައްޖާލު ފާޅުވެއްޖެނަމަ މުސްލިމުންނަށް އޮތީ އޭނާއާ ވީހާވެސް ދުރުވެ ގަތުމެވެ. އެހެނީ މީސްތަކުން އިމްތިހާނު ކުރެއްވުމަށްޓަކައި ﷲ تعالى އޭނާގެ އަތް މައްޗަށް ފާޅުކުރައްވާ އާދަޔާ ޚިލާފު އެތަކެއް ކަމެއްގެ ސަބަބުން މީސްތަކުންގެ މެދުގައި ޝައްކާއި ވަހުމު އުފެދިގެން ދާނެތީއެވެ. ފަހެ، ހަމަކަށަވަރުން އީމާންކަންމަތީ ސާބިތުވެހުރި ކަމަށް ހީކޮށްގެން އައި މީހަކު ދައްޖާލަށް ތަބާ ވާނެއެވެ.\nعمران بن حصين رضي الله عنه ނަބިއްޔާ صلى الله عليه وسلم ގެ އަރިހުން ރިވާ ކުރެއްވިއެވެ. ((مَنْ سَمِعَ بِالدَّجَّالِ فَلْيَنْأَ مِنْهُ – ثَلَاثًا يَقُولُهَا -؛ فَإِنَّ الرَّجُلَ يَأْتِيهِ يَتَّبِعُهُ وَهُوَ يَحْسِبُ أَنَّهُ صَادِقٌ بِمَا يُبْعَثُ بِهِ مِنْ الشُّبُهَاتِ)) [رواه الإمام أحمد (19968) وأبو داود (4319) والحاكم (8616) ]\nމާނައީ: “ދައްޖާލުގެ ވާހަކަ އަޑުއިވިއްޖެ މީހަކު އޭނާއާ ދުރުވެގަންނަ ހުއްޓެވެ. – މިފަދައިން ތިންފަހަރު ޙަދީޘްކުރެއްވިއެވެ. – ފަހެ ހަމަކަށަވަރުން ދައްޖާލުގެ ގާތަށް މީހަކު ގޮސް އޭނާއަށް ތަބާ ވާނެއެވެ. އޭނާއާއެކު ލެއްވެވިފައިވާ ޝުބުހަތަކުގެ ސަބަބުން އޭނާއަކީ ތެދުވެރިއެއްކަމަށް ހީކޮށެވެ.”\nއަޅަމެންނާއި އެންމެހާ މުސްލިމުން ދައްޖާލުގެ ފިތުނައިން ރައްކާތެރި ކުރައްވާ ސަލާމަތް ކުރައްވާށިއެވެ.